cyanic-selkie/wikianc huggingface dataset:
ᱟᱨᱤᱪᱟᱞᱤ
ᱞᱟᱹᱭ ᱪᱟᱞ ᱟᱜᱩ ᱠᱟᱛᱷᱟ ᱜᱮ ᱟᱹᱨᱤᱪᱟᱹᱞᱤ ᱵᱚᱱ ᱢᱮᱛᱟᱜ ᱠᱟᱱᱟ ᱾ ᱥᱟᱱᱛᱟᱲ ᱥᱟᱶᱛᱟ ᱨᱮ ᱟᱵᱚ ᱨᱤᱱ ᱦᱟᱲᱟᱢ ᱠᱚ ᱥᱚᱥᱱᱚᱜ ᱵᱮᱱᱟᱣ ᱨᱮ ᱟᱵᱚᱣᱟᱜ ᱚᱲᱟᱜ ᱫᱩᱣᱟᱹᱨ ᱵᱚᱦᱚᱨ, ᱚᱲᱟᱜ ᱡᱚᱛᱚᱱ, ᱯᱮᱲᱟ ᱵᱚᱸᱫᱷᱩ ᱵᱮᱵᱷᱟᱨ, ᱥᱟᱹᱜᱟᱹᱭ ᱠᱟᱛᱮ ᱨᱚᱲ, ᱵᱚᱸᱜᱟ ᱵᱳᱨᱳ ᱫᱮᱣᱟ ᱥᱮᱣᱟ, ᱮᱱᱮᱡ ᱥᱮᱨᱮᱧ ᱠᱚ ᱨᱮᱱᱟᱜ ᱵᱚᱦᱚᱨ, ᱡᱟᱱᱟᱢ ᱪᱷᱟᱹᱴᱭᱟᱹᱨ ᱵᱟᱯᱞᱟ ᱴᱷᱮᱱ ᱠᱷᱚᱱ ᱜᱚᱡ ᱜᱩᱨ ᱮᱢᱟᱱ ᱠᱚ ᱨᱮᱱᱟᱜ ᱠᱟᱹᱢᱤ ᱦᱚᱨᱟ, ᱵᱟᱹᱫᱽ ᱵᱟᱹᱭᱦᱟᱹᱲ ᱪᱟᱥ, ᱯᱟᱨᱟᱵ ᱯᱩᱱᱟᱹᱭ, ᱢᱟᱹᱡᱷᱤ ᱯᱟᱨᱜᱟᱱᱟ ᱫᱚᱨᱵᱟᱨ ᱮᱢᱟᱱ ᱞᱮᱠᱟᱱᱟᱜ ᱠᱟᱹᱢᱤ ᱠᱚᱨᱮᱱᱟᱜ ᱵᱚᱦᱚᱨ ᱠᱚ ᱟᱵᱚ ᱨᱤᱱ ᱦᱟᱲᱟᱢ ᱠᱚᱣᱟᱜ ᱞᱟᱹᱭ ᱞᱮᱠᱟᱛᱮ ᱜᱮ ᱪᱚᱞᱚᱱᱚᱜ ᱠᱟᱱᱟ ᱾ ᱱᱚᱶᱟ ᱠᱚ ᱠᱟᱹᱢᱤ ᱦᱚᱨᱟ ᱫᱚ ᱯᱚᱛᱚᱵ ᱞᱮᱠᱟᱛᱮ ᱵᱟᱝ ᱚᱞ ᱛᱚᱞ ᱫᱚᱦᱚ ᱟᱠᱟᱱᱟ ᱾ ᱱᱚᱶᱟ ᱠᱚ ᱡᱚᱛᱚ ᱦᱚᱲ ᱜᱮ ᱵᱚ ᱢᱟᱱᱟᱣ ᱵᱟᱛᱟᱣ ᱮᱫᱼᱟ ᱾ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱫᱚ ᱟᱹᱰᱤ ᱱᱟᱯᱟᱭ ᱜᱮᱭᱟ ᱾
ᱪᱟᱸᱫᱚ ᱢᱩᱴᱷᱟᱹᱱ ᱵᱟᱦᱟ
ᱪᱟᱸᱫᱚ ᱢᱩᱴᱷᱟᱹᱱ ᱵᱟᱦᱟ ᱫᱚ ᱢᱤᱫ ᱞᱮᱠᱟᱱ ᱵᱟᱦᱟ ᱫᱟᱨᱮ ᱠᱟᱱᱟ᱾ ᱱᱤᱭᱟᱸ ᱫᱚ ᱢᱤᱫᱴᱟᱝ ᱫᱟᱨᱮ ᱨᱮ ᱢᱤᱫᱴᱟᱝ ᱜᱮ ᱵᱟᱦᱟᱜ-ᱟ᱾ ᱱᱤᱭᱟᱸ ᱫᱟᱨᱮ ᱫᱚ ᱡᱤᱞᱤᱧ ᱛᱮ ᱓ ᱢᱤᱴᱟᱹᱨ (᱙ᱹ᱘ ᱯᱷᱩᱴ) ᱦᱩᱭᱩᱜ-ᱟ᱾ ᱵᱟᱦᱟ ᱨᱮᱱᱟᱜ ᱛᱷᱚᱯᱟ ᱓᱐ ᱥᱮᱱᱴᱤᱢᱤᱴᱥᱹᱨ(᱑᱒ ᱤᱧᱪᱤ) ᱫᱷᱟᱹᱵᱤᱡᱽ᱾ ᱱᱤᱭᱟᱸ ᱵᱟᱦᱟ ᱧᱮᱞ ᱛᱮ ᱪᱟᱸᱫᱚ ᱞᱮᱠᱟ ᱜᱮ ᱧᱮᱞ ᱜᱚᱫᱚᱜ-ᱟ᱾ ᱟᱨ ᱪᱟᱸᱫᱚ ᱥᱮᱜ ᱜᱮᱭ ᱥᱟᱢᱟᱝ ᱠᱟᱜ-ᱟ᱾ ᱚᱱᱟ ᱛᱮ ᱱᱤᱭᱟᱸ ᱵᱟᱦᱟ ᱧᱩᱛᱩᱢ ᱫᱚᱪᱟᱸᱫᱚ ᱢᱩᱴᱷᱟᱹᱱ ᱵᱟᱦᱟ ᱠᱟᱱᱟ᱾
ᱟᱫᱤᱛᱤ
ᱟᱫᱤᱛᱤ  ᱫᱚ (ᱥᱟᱝᱠᱥᱨᱤᱛᱺ : अदिति, ᱵᱤᱱ ᱥᱤᱢᱟ ᱥᱮ ᱥᱤᱢᱟᱹ ᱵᱮᱜᱚᱨ) ᱢᱤᱫᱴᱟᱹᱝ ᱵᱮᱫᱤᱠ ᱫᱮᱵᱤ ᱠᱟᱱᱟᱭ, ᱚᱠᱚᱭ ᱫᱚ ᱵᱤᱱ ᱥᱤᱢᱟᱹ ᱢᱩᱴᱷᱟᱹᱱ ᱛᱮ ᱠᱚ ᱥᱮᱣᱟ ᱟᱭ ᱠᱟᱱᱟ ᱾ ᱩᱱᱤ ᱫᱚ ᱥᱮᱨᱢᱟ, ᱪᱮᱛᱱᱟ, ᱚᱛᱤᱛ ᱟᱨ ᱩᱨᱵᱤᱚᱨᱤᱛᱟ ᱨᱮᱱ ᱫᱮᱵᱤ ᱠᱟᱱᱟᱭ ᱾ ᱩᱱᱤ ᱫᱚ ᱥᱮᱨᱢᱟ ᱨᱮ ᱫᱮᱵᱽ ᱵᱚᱝᱜᱟ, ᱜᱮᱞ ᱵᱟᱨ ᱟᱫᱤᱛᱭᱟ ᱨᱮᱱ ᱮᱝᱜᱟᱛ ᱠᱟᱱᱟᱭ ᱟᱨ ᱵᱤᱥᱱᱩ ᱟᱨ ᱟᱜᱽᱱᱤ ᱥᱚᱝᱜᱮ ᱮᱴᱟᱜ ᱫᱮᱵᱳᱛᱟ ᱠᱚ ᱨᱮᱱ ᱮᱝᱜᱟᱛ ᱢᱮᱱ ᱛᱮ ᱦᱚᱸᱭ ᱵᱤᱠᱟᱹᱣᱚᱜ ᱠᱟᱱᱟ ᱾ ᱢᱤᱢᱤᱫ ᱜᱚᱴᱟᱝ ᱢᱮᱱᱟᱜ ᱢᱩᱴᱷᱟᱹᱱ ᱟᱨ ᱥᱚᱛᱛᱟᱨ ᱫᱮᱵᱤ ᱨᱮᱱ ᱮᱝᱜᱟᱛ ᱟᱨ ᱡᱚᱛᱚ ᱞᱮᱠᱟᱱᱟᱜ ᱢᱩᱴᱷᱟᱹᱱ ᱞᱮᱠᱟ ᱛᱮ, ᱩᱱᱤ ᱫᱚ ᱢᱟᱨᱟᱝ ᱥᱚᱱ (ᱥᱮᱨᱢᱟ) ᱟᱨ ᱟᱭᱟᱛ ᱥᱟᱶᱛᱮ ᱢᱤᱫ ᱠᱟᱛᱮ ᱵᱚᱱ ᱧᱮᱞᱮ ᱠᱟᱱᱟ ᱾ ᱩᱱᱤ ᱫᱚ ᱵᱽᱨᱟᱦᱟᱢᱟ ᱨᱮ ᱠᱩᱲᱤ ᱡᱟᱱᱟᱝ ᱞᱮᱠᱟ ᱛᱮ ᱦᱚᱸ ᱵᱚᱱ ᱧᱮᱞ ᱫᱲᱟᱟᱮᱣᱟᱭ ᱠᱟᱱᱟ ᱟᱨ ᱵᱮᱫᱽᱟᱱᱛᱚ ᱨᱮᱱᱟᱜ ᱥᱩᱛᱩᱨ (ᱢᱩᱞᱟ ᱯᱨᱚᱠᱨᱤᱛᱤ) ᱨᱮᱱ ᱢᱚᱱ ᱜᱚᱲᱦᱚᱱ ᱢᱩᱴᱷᱟᱹᱱ ᱨᱩᱯ ᱛᱮ ᱦᱚᱭ ᱧᱮᱞᱚᱜ ᱠᱟᱱᱟ ᱾ ᱨᱤᱠᱵᱮᱫᱽ ᱨᱮ ᱩᱱᱤ ᱫᱚ ᱟᱢᱫᱟᱡᱽ ᱘᱐ (ᱤᱨᱟᱹᱞ ᱜᱮᱞ) ᱫᱷᱟᱣ ᱠᱚ ᱧᱩᱢ ᱥᱚᱫᱚᱨ ᱟᱠᱟᱫᱮᱭᱟ ᱾
'''ᱟᱫᱤᱛᱤ ᱠᱷᱚᱱ ᱜᱟᱹᱠᱷᱩᱲ ᱟᱨ ᱜᱟᱹᱠᱷᱩᱲ ᱠᱷᱚᱱ ᱟᱫᱤᱛᱤ' - ᱱᱚᱣᱟ ᱛᱷᱤᱣᱚᱥᱯᱷᱤᱴ ᱫᱚ 'ᱵᱚᱝᱜᱟ ᱫᱟᱲᱮ ᱛᱮ ᱡᱟᱱᱟᱢ ᱟᱠᱟᱱᱟ- ᱜᱷᱩᱨᱞᱟᱹᱭᱟᱹ ᱡᱟᱱᱟᱢ ᱨᱮᱭᱟᱜ ᱪᱟᱨᱠᱷᱟᱹ" ᱵᱚᱝᱜᱟ ᱫᱟᱲᱮ ᱚᱠᱛᱮ ᱨᱮ ᱜᱟᱜ ᱜᱟᱵᱟᱱᱚᱜ ᱠᱟᱱᱟ ᱾
ᱡᱟᱶᱟᱭ
ᱯᱩᱨᱟᱱ ᱞᱮᱠᱟ ᱛᱮ ᱟᱫᱤᱛᱤ ᱫᱚ ᱜᱟᱹᱠᱷᱩᱲ ᱟᱨ ᱯᱟᱧᱪᱟ ᱡᱚᱱᱤ ᱨᱮᱱ ᱦᱚᱯᱚᱱ ᱮᱨᱟ ᱠᱟᱱᱟᱭ ᱾ ᱥᱤᱵᱽ ᱯᱩᱨᱟᱱ ᱟᱨ ᱵᱷᱟᱜᱚᱵᱚᱛ ᱯᱩᱨᱟᱱ ᱞᱮᱠᱟ ᱛᱮ ᱯᱩᱨᱟᱱ ᱠᱚ ᱨᱮ ᱚᱞ ᱢᱮᱱᱟᱜ-ᱟ ᱵᱟᱝᱢᱟ, ᱟᱫᱤᱛᱤ ᱨᱤᱥᱤ ᱠᱟᱥᱭᱟᱯ ᱨᱮᱱ ᱮᱨᱟ ᱟᱨ ᱩᱱᱤ ᱫᱚ ᱤᱱᱫᱽᱨᱚ, ᱥᱮᱨᱢᱟ ᱟᱨ ᱵᱟᱢᱟᱱ ᱨᱮᱱ ᱞᱮᱠᱟ ᱟᱫᱤᱛᱭᱟ ᱮᱢᱟᱱ ᱮ ᱡᱟᱱᱟᱢ ᱟᱠᱟᱫ ᱠᱚᱣᱟ ᱾
ᱮᱝᱜᱟᱫ ᱜᱩᱱ ᱠᱚ
ᱨᱤᱥᱤ ᱠᱟᱥᱭᱟᱯ ᱟᱨ ᱟᱫᱤᱛᱤ ᱨᱮᱱ ᱯᱮ ᱜᱮᱞ ᱯᱮ ᱜᱚᱴᱟᱝ ᱦᱚᱯᱚᱱ ᱠᱚ ᱛᱟᱦᱮᱸ ᱠᱟᱱ ᱛᱟᱹᱠᱤᱱᱟ, ᱚᱩᱱᱠᱩ ᱢᱩᱫᱽ ᱨᱮᱱ ᱜᱮᱞ ᱡᱚᱱᱟ ᱫᱚ ᱫᱟᱫᱟᱥ ᱟᱫᱤᱛᱭᱟ, ᱜᱮᱞ ᱢᱤᱫ ᱡᱚᱱᱟ ᱫᱚ ᱨᱩᱫᱽᱨᱚ ᱟᱨ ᱤᱨᱟᱹᱡ ᱡᱚᱱᱟ ᱫᱚ ᱵᱟᱥᱩ ᱥᱮ ᱚᱥᱴᱚ ᱵᱟᱥᱩ ᱢᱮᱱᱛᱮ ᱠᱚ ᱵᱩᱠᱟᱹᱣᱚᱜ ᱠᱟᱱᱟ ᱾ ᱟᱫᱤᱛᱤ ᱫᱮᱵᱽ ᱨᱟᱡᱽ ᱤᱱᱫᱽᱨᱚ ᱟᱨ ᱮᱴᱟᱜ ᱨᱟᱡᱽ ᱮᱝᱟᱜᱛ ᱟᱨ ᱥᱟᱱᱟᱢ ᱫᱮᱵᱚᱛᱟ ᱨᱮᱱ ᱮᱝᱜᱟᱛ ᱠᱚ ᱨᱮᱱ ᱮᱝᱜᱟᱛ ᱠᱚ ᱢᱮᱛᱟᱭ ᱠᱟᱱᱟ ᱾ ᱵᱮᱫᱽ ᱨᱮ ᱟᱫᱤᱛᱤ ᱫᱚᱭ ᱦᱩᱭᱩᱜ ᱠᱟᱱᱟ ᱫᱮᱵᱽ ᱠᱚ ᱨᱮᱱ ᱮᱝᱜᱟᱛ ᱟᱨ ᱩᱱᱤ ᱫᱚ ᱢᱟᱨᱟᱝ ᱡᱟᱜᱤᱛᱤᱠ ᱫᱟᱲᱮ ᱦᱚᱛᱮ ᱛᱮ ᱡᱟᱱᱟᱢ ᱞᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱠᱴᱨᱮᱥ
ᱡᱩᱵᱤᱱ ᱜᱟᱨᱜᱽ
ᱡᱩᱵᱤᱱ ᱜᱟᱨᱜᱽ (ᱤᱝᱨᱟᱹᱡᱤ: Zubeen Garg) ᱫᱚ ᱟᱥᱟᱢ ᱯᱚᱱᱚᱛ ᱨᱮᱱ ᱜᱟᱹᱠᱷᱩᱲ ᱥᱮᱨᱮᱧ ᱜᱟᱭᱱᱟᱦᱟ ᱠᱟᱱᱟᱭ ᱾ ᱱᱚᱣᱟ ᱵᱮᱜᱚᱨ ᱦᱚ' ᱢᱤᱫᱴᱮᱱ ᱥᱮᱨᱮᱧ ᱪᱟᱪᱟᱞᱟᱣᱤᱡ, ᱥᱮᱨᱮᱧ ᱚᱞᱚᱜᱼᱤᱡ, ᱢᱩᱭᱡᱤᱠ ᱰᱟᱭᱨᱮᱠᱴᱚᱨ, ᱮᱠᱴᱚᱨ, ᱯᱨᱚᱰᱤᱭᱩᱥᱟᱨ ᱦᱚ' ᱠᱟᱱᱟᱭ ᱾ ᱟᱥᱟᱢᱤᱥ, ᱵᱟᱝᱞᱟ, ᱦᱤᱱᱫᱤ, ᱛᱟᱢᱤᱞ, ᱛᱮᱞᱮᱜᱩ, ᱠᱚᱱᱱᱟᱲ, ᱢᱟᱞᱟᱭᱟᱞᱚᱢ, ᱢᱟᱨᱟᱴᱷᱤ, ᱩᱲᱤᱭᱟᱹ, ᱤᱝᱨᱟᱹᱡᱤ, ᱵᱚᱰᱚ, ᱜᱚᱣᱟᱞᱯᱟᱲᱤᱭᱟ ᱟᱨ ᱢᱟᱱᱤᱯᱩᱨᱤ ᱮᱢᱟᱱ ᱯᱟᱹᱨᱥᱤ ᱠᱚ ᱛᱮ ᱥᱮᱨᱮᱧ ᱟᱠᱟᱫᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱟᱥᱚᱠᱟᱭ ᱛᱮ ᱡᱩᱵᱤᱱ ᱫᱚ ᱡᱚᱨᱦᱟᱨ, ᱟᱥᱟᱢ ᱨᱮᱱ ᱠᱟᱱᱟᱭ ᱢᱮᱱ ᱠᱷᱟᱱ ᱛᱩᱨᱟ, ᱢᱮᱜᱷᱟᱞᱚᱭ ᱨᱮᱭᱮ ᱡᱟᱱᱟᱢ ᱞᱮᱱᱟ ᱾ ᱡᱩᱵᱤᱱ ᱫᱚ ᱟᱡᱟᱜ ᱯᱟᱹᱨᱤᱥ ᱜᱟᱨᱜᱽ ᱮ ᱚᱞᱟ, ᱢᱮᱱ ᱠᱷᱟᱱ ᱟᱠᱚᱣᱟᱜ ᱟᱥᱚᱞ ᱯᱟᱹᱨᱤᱥ ᱫᱚ ᱵᱚᱨᱴᱷᱥᱠᱩᱨ ᱠᱟᱱ ᱛᱟᱠᱚᱣᱟ ᱾ ᱜᱟᱨᱜᱽ ᱟᱡ ᱵᱟᱵᱟ ᱢᱚᱦᱤᱱᱤ ᱵᱚᱨᱴᱷᱟᱠᱩᱨ ᱦᱚ' ᱚᱱᱚᱲᱦᱤᱭᱟᱹ ᱟᱨ ᱥᱮᱨᱮᱧ ᱚᱞᱚᱜᱼᱤᱡ ᱮ ᱛᱟᱦᱮ' ᱠᱟᱱᱟ ᱾ ᱡᱩᱵᱤᱱ ᱟᱡ ᱜᱚᱜᱚ ᱤᱞᱤ ᱵᱚᱨᱴᱷᱟᱠᱩᱨ ᱦᱚ' ᱟᱹᱰᱤ ᱜᱟᱹᱠᱷᱩᱲ ᱱᱟᱪᱚᱱᱤᱭᱟᱹ, ᱥᱤᱱᱮᱢᱟ ᱨᱮᱱ ᱜᱟᱭᱱᱟᱦᱟ ᱟᱨ ᱥᱮᱨᱮᱧᱤᱭᱟᱹᱭ ᱛᱟᱦᱮ' ᱠᱟᱱᱟ ᱾ ᱩᱱᱤ ᱨᱮᱱ ᱦᱩᱰᱤᱧ ᱢᱤᱥᱨᱟ ᱡᱚᱱᱠᱤ ᱵᱚᱨᱴᱷᱟᱹᱠᱩᱨ ᱦᱚ' ᱮᱠᱨᱮᱥ ᱟᱨ ᱥᱤᱝᱜᱟᱨ ᱮ ᱛᱟᱦᱮ' ᱠᱟᱱᱟ, ᱚᱠᱚᱭ ᱫᱚ ᱜᱟᱹᱰᱤ ᱛᱮ ᱴᱷᱚᱠᱚᱨ ᱜᱷᱚᱴᱚᱱᱟ ᱨᱮ ᱜᱚᱡ ᱮᱱᱟ 2002 ᱥᱮᱨᱢᱟ ᱨᱮ, ᱛᱮᱡᱽ ᱯᱩᱨ ᱨᱮ ᱢᱤᱫᱴᱮᱱ ᱟᱠᱷᱲᱟ ᱨᱮ ᱟᱡ ᱥᱟᱶ ᱠᱟᱹᱢᱭᱟᱹ ᱥᱚᱝᱜᱮ ᱥᱮᱱᱚᱜ ᱚᱠᱛᱮ ᱾ ᱤᱱᱟᱹ ᱛᱟᱭᱚᱢ ᱡᱩᱵᱤᱱ ᱟᱡ ᱨᱮᱱ ᱢᱤᱥᱨᱟ ᱩᱭᱦᱟᱹᱨ ᱠᱟᱛᱮ ᱢᱤᱫ ᱴᱮᱱ ᱮᱞᱵᱟᱢ ᱮ ᱵᱮᱱᱟᱣ ᱠᱮᱫᱟ ᱥᱤᱥᱩ ᱾ ᱩᱱᱤ ᱨᱮᱱ ᱟᱨ ᱢᱤᱫ ᱴᱮᱱ ᱢᱤᱥᱨᱟ ᱯᱟᱞᱢᱤ ᱫᱚ His ᱵᱷᱟᱨᱚᱛ ᱱᱟᱴᱭᱟᱢ ᱰᱟᱱᱥᱟᱨ ᱠᱟᱱᱟᱭ ᱾ 4 ᱯᱷᱮᱵᱽᱨᱩᱣᱟᱨᱩ 2004, ᱦᱤᱞᱚᱜ ᱜᱚᱨᱤᱢᱟ ᱥᱚᱭᱠᱤᱭᱟ ᱥᱟᱞᱟᱜᱼᱮ ᱵᱟᱯᱞᱟ ᱭᱮᱱᱟ, ᱚᱠᱚᱭ ᱫᱚ ᱢᱤᱫ ᱴᱮᱱ ᱯᱷᱮᱥᱚᱱ ᱰᱤᱡᱟᱭᱱᱟᱨ ᱠᱟᱱᱮ ᱾
ᱥᱮᱪᱮᱫ
ᱡᱤᱭᱚᱱ ᱨᱮ ᱟᱡ ᱨᱮᱱ ᱮᱛᱚᱦᱚᱵ ᱜᱩᱨᱩ ᱫᱚ ᱟᱡ ᱜᱚᱜᱚ ᱜᱮᱭᱮ ᱞᱟᱹᱭᱤᱭᱟ ᱾ ᱜᱩᱨᱩ ᱨᱚᱵᱤᱱ ᱵᱮᱱᱟᱨᱡᱤ ᱴᱷᱮᱱ ᱠᱷᱯᱱ ᱛᱟᱵᱽᱞᱟ ᱥᱮᱪᱮᱫ ᱠᱟᱛᱮ ᱜᱮ ᱥᱮᱨᱮᱧ ᱪᱮᱪᱮᱫ ᱫᱚᱭ ᱮᱦᱚᱵ ᱞᱮᱱᱟ ᱾ ᱤᱱᱟᱹ ᱛᱟᱭᱚᱢ ᱜᱩᱨᱩ ᱨᱚᱢᱚᱱᱤ ᱨᱟᱭ ᱴᱷᱮᱱ ᱟᱥᱟᱢᱤᱥ ᱱᱮ-ᱦᱚᱲ ᱥᱮᱨᱮᱧ ᱨᱮᱭᱟᱜ ᱥᱮᱪᱮᱫ ᱞᱮᱛᱟᱲ ᱜᱮ ᱛᱟ'ᱦᱮ ᱠᱟᱱ ᱛᱟᱭᱟ ᱾ ᱩᱱᱤ ᱫᱚ ᱛᱟᱢᱩᱞᱯᱩᱨ ᱦᱟᱭ ᱥᱠᱩᱞ ᱠᱷᱚᱱ ᱢᱮᱴᱨᱤᱠ ᱮ ᱯᱟᱥ ᱞᱮᱫᱟ ᱾ ᱤᱱᱟᱹ ᱛᱟᱭᱚᱢ ᱟᱠᱚ ᱜᱷᱟᱨᱚ'ᱡᱽ ᱨᱮᱱ ᱥᱛᱷᱟᱭᱤ ᱵᱷᱟᱵᱮ ᱜᱩᱣᱟᱦᱟᱴᱤ ᱛᱮ ᱠᱚ ᱦᱮᱡ ᱮᱱ ᱠᱷᱟᱱ ᱡᱚᱨᱦᱟᱨ ᱨᱮᱱᱟᱜ ᱡᱚᱜᱚᱱᱱᱟᱛ ᱵᱚᱨᱩᱣᱟ ᱠᱚᱞᱮᱡᱽ ᱠᱷᱚᱱ ᱵᱤ. ᱵᱚᱨᱩᱣᱟ ᱠᱚᱞᱮᱡᱽ ᱛᱮ ᱴᱷᱤᱠᱟᱹᱱᱟ ᱵᱚᱫᱚᱞ ᱠᱮᱫ ᱛᱟᱭᱟ ᱾ ᱡᱟ'ᱦᱟ ᱨᱮ ᱥᱟᱬᱮᱥ ᱛᱮ ᱯᱟᱲᱦᱟᱣᱚᱜ ᱠᱟᱱ ᱛᱟᱦᱮ ᱱᱟ ᱾ ᱥᱮᱨᱮᱧ ᱯᱟᱥᱴᱟ ᱨᱮᱜᱮ ᱟᱡᱟᱜ ᱯᱩᱨᱟᱹ ᱫᱷᱮᱭᱟᱱ ᱛᱟᱦᱮ ᱡᱟᱱ ᱛᱟᱭ ᱛᱮ ᱢᱚᱡᱽ ᱠᱚᱞᱮᱡᱽ ᱦᱚ' ᱵᱟᱭ ᱯᱟᱲᱦᱟᱣ ᱞᱮᱫᱟ ᱾
ᱢᱟᱦᱟᱠᱟᱞᱤ
ᱢᱟᱦᱟᱠᱟᱞᱤ ᱫᱚ (ᱥᱟᱝᱥᱠᱨᱤᱛ: महाकाली, ᱫᱮᱵᱽᱱᱟᱜᱽᱨᱤ: महाकाली) ᱠᱟᱱᱟᱭ ᱦᱤᱱᱫᱩ ᱫᱷᱚᱨᱚᱢ ᱨᱮᱱ ᱢᱤᱫᱴᱮᱱ ᱫᱮᱵᱤ| ᱩᱱᱤ ᱫᱚ ᱠᱟᱱᱟᱭ ᱫᱮᱵᱤ ᱠᱟᱞᱤ ᱨᱮᱱ ᱢᱤᱫᱴᱮᱱ ᱮᱴᱟᱜ ᱨᱩᱯ| ᱦᱤᱱᱫᱩ ᱠᱚᱣᱟᱜ ᱯᱩᱨᱟᱱ ᱥᱚᱥᱛᱚᱨ ᱞᱮᱠᱟ ᱛᱮ, ᱩᱱᱤ ᱫᱚ ᱢᱚᱦᱟᱠᱟᱞ (ᱥᱤᱵᱽ) ᱨᱮᱱ ᱡᱩᱨᱤ ᱠᱟᱱᱟᱭ| ᱩᱱᱤ ᱫᱚ ᱪᱮᱛᱱᱟ ᱫᱮᱵᱤ ᱟᱨ ᱥᱩᱛᱤ ᱥᱮ ᱢᱩᱴᱷᱟᱹᱱᱟᱱ ᱨᱮᱱ ᱠᱟᱱᱟᱭ| ᱥᱚᱥᱝᱠᱨᱤᱛ ᱯᱟᱹᱨᱥᱤ ᱛᱮ ᱢᱚᱦᱟᱠᱟᱞᱤ ᱫᱚᱭ ᱦᱩᱭᱩᱜ ᱠᱟᱱᱟ ᱢᱚᱦᱟᱠᱟᱞ (ᱥᱤᱵᱽ ᱟᱜ ᱢᱤᱫᱴᱮᱱ ᱢᱩᱴᱷᱟᱹᱱ, ᱚᱠᱟ ᱫᱚ ᱜᱚᱜᱚᱡ ᱢᱮᱱᱛᱮ ᱥᱟᱵᱚᱜ ᱠᱟᱱ) ᱨᱮᱱ ᱮᱨᱟᱣᱟᱟᱜ ᱢᱩᱴᱷᱟᱹᱱ| ᱫᱮᱵᱤ ᱠᱟᱞᱤ ᱟᱨ ᱩᱱᱤᱭᱟᱜ ᱮᱴᱟᱜ ᱡᱚᱛᱚ ᱨᱩᱯ ᱠᱚ ᱫᱚ ᱦᱩᱭᱩᱜ ᱠᱟᱱᱟ, ᱢᱚᱦᱟᱠᱟᱞᱤᱭᱟᱜ ᱥᱚᱱᱚᱫᱚᱨ|
ᱢᱮᱱᱮᱛ
ᱟᱭᱢᱟ ᱢᱟᱨᱮ ᱟᱨ ᱛᱟᱱᱛᱨᱤᱠ ᱦᱤᱱᱫᱩ ᱥᱟᱥᱛᱚᱨ ᱠᱚ ᱨᱮ ᱢᱚᱦᱟᱠᱟᱞᱤ ᱠᱚ ᱥᱚᱫᱚᱨ ᱟᱠᱟᱫᱮᱭᱟ| ᱱᱚᱣᱟ ᱠᱚ ᱥᱟᱥᱛᱚᱨ ᱨᱮ ᱩᱱᱤ ᱫᱚ ᱟᱹᱰᱤ ᱟᱭᱢᱟ ᱞᱮᱠᱟᱱ ᱫᱟᱲᱮ ᱫᱮᱵᱤ ᱫᱩᱨᱜᱟ ᱞᱮᱠᱟ ᱛᱮᱠᱚ ᱥᱚᱫᱚᱨ ᱟᱠᱟᱫᱮᱭᱟ| ᱢᱤᱫ ᱥᱟᱶᱛᱮ ᱩᱱᱤ ᱫᱚ ᱢᱟᱨᱟᱝ ᱫᱷᱟᱹᱨᱛᱤ ᱨᱮᱱ ᱯᱟᱹᱦᱤᱞ ᱫᱟᱲᱮ ᱟᱨ ᱪᱚᱲᱟᱱ ᱥᱩᱛᱤ ᱨᱮᱭᱟᱜ ᱢᱩᱴᱷᱟᱹᱱ ᱢᱮᱱᱛᱮ ᱜᱟᱵᱟᱱ ᱟᱠᱟᱱᱟ| ᱚᱱᱟ ᱯᱟᱹᱛᱤᱭᱟᱹᱣ ᱞᱮᱠᱟ ᱛᱮ ᱵᱷᱨᱚᱢᱟ ᱠᱷᱚᱱ ᱫᱚᱭ ᱵᱷᱮᱜᱟᱨ ᱜᱮᱭᱟ| ᱢᱤᱫ ᱥᱟᱶᱛᱮ ᱩᱱᱤ ᱫᱚ ᱥᱤᱨᱡᱚᱱ (ᱢᱟᱭᱡᱤᱣ) ᱥᱮ ᱫᱷᱟᱹᱨᱛᱤ ᱞᱮᱠᱟ ᱛᱮᱭᱮ ᱩᱯᱨᱩᱢ ᱟᱠᱟᱱᱟ ᱚᱠᱟ ᱫᱚ ᱦᱮᱨᱮᱞ ᱢᱩᱴᱷᱟᱹᱱ ᱠᱷᱚᱱ ᱵᱮᱜᱟᱨ ᱜᱮ| ᱟᱨᱦᱚᱸ ᱮᱞᱠᱷᱟ ᱪᱟᱹᱨᱭᱟᱹᱲ ᱨᱮ ᱩᱱᱤ ᱫᱚ ᱢᱟᱦᱟᱫᱮᱵᱤ ᱫᱩᱨᱜᱟ ᱣᱟᱜ ᱯᱮᱭᱟ ᱢᱩᱴᱷᱟᱹᱱ ᱢᱩᱫᱽ ᱨᱮ ᱢᱤᱫᱴᱮᱱ ᱢᱩᱴᱷᱟᱹᱱ ᱢᱮᱱᱛᱮ ᱠᱚ ᱥᱮᱯᱮᱧ ᱨᱟᱠᱟᱵ ᱟᱠᱟᱫᱮᱭᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱦᱤᱱᱫᱩ ᱫᱮᱵᱤ
ᱯᱩᱨᱩᱞᱤᱭᱟᱹ ᱦᱳᱢᱤᱭᱳᱯᱮᱛᱷᱤᱠ ᱢᱮᱰᱤᱠᱮᱞ ᱠᱚᱞᱮᱡᱽ ᱟᱨ ᱦᱟᱥᱯᱟᱛᱟᱞ
ᱯᱩᱨᱩᱞᱤᱭᱟᱹ ᱦᱳᱢᱤᱭᱳᱯᱮᱛᱷᱤᱠ ᱢᱮᱰᱤᱠᱮᱞ ᱠᱚᱞᱮᱡᱽ ᱟᱨ ᱦᱟᱥᱯᱟᱛᱟᱞ ᱫᱚ ᱥᱤᱧᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱯᱩᱨᱩᱞᱤᱭᱟᱹ ᱨᱮ ᱢᱮᱱᱟᱜ ᱢᱤᱫ ᱯᱨᱟᱭᱵᱷᱮᱴ ᱦᱳᱢᱤᱭᱳᱯᱮᱛᱷᱤᱠ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱑᱙᱘᱓ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱱᱚᱸᱰᱮ ᱦᱳᱢᱤᱭᱳᱯᱮᱛᱷᱤᱠ ᱢᱮᱰᱤᱥᱤᱱ ᱟᱨ ᱥᱟᱨᱡᱟᱨᱤ (ᱵᱤ.ᱮᱭᱤᱪ.ᱮᱢ.ᱮᱥ) ᱨᱮ ᱵᱮᱪᱟᱞᱟᱨ ᱰᱤᱜᱽᱨᱤ ᱠᱳᱨᱥ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾ ᱯᱩᱨᱩᱞᱤᱭᱟᱹ ᱦᱳᱢᱤᱭᱳᱯᱮᱛᱷᱤᱠ ᱢᱮᱰᱤᱠᱮᱞ ᱠᱚᱞᱮᱡᱽ ᱟᱨ ᱦᱟᱥᱯᱟᱛᱟᱞ ᱫᱚ ᱛᱟᱞᱢᱟ ᱦᱳᱢᱤᱭᱳᱯᱮᱛᱷᱤᱠ ᱠᱟᱭᱩᱱᱥᱤᱞ (ᱥᱤ.ᱥᱤ.ᱮᱭᱤᱪ), ᱟᱭᱩᱥ ᱢᱚᱱᱛᱨᱚᱱᱟᱞᱚᱭ ᱦᱚᱛᱮᱛᱮ ᱢᱟᱹᱱ ᱮᱢ ᱢᱮᱱᱟᱜᱼᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱦᱚᱲᱢᱚ ᱥᱟᱶᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱦᱟᱥᱯᱟᱛᱟᱞ ᱠᱚ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱢᱮᱰᱤᱠᱮᱞ ᱠᱚᱞᱮᱡᱽ
ᱥᱟᱞᱤᱢᱟᱨ ᱨᱮᱞᱣᱮ ᱥᱴᱮᱥᱚᱱ
ᱥᱟᱞᱤᱢᱟᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱦᱟᱵᱽᱲᱟ ᱟᱨ ᱠᱚᱞᱠᱟᱛᱟ ᱨᱮ ᱥᱮᱵᱟ ᱦᱟᱜ ᱢᱚᱬᱮ ᱜᱚᱴᱟᱝ ᱤᱱᱴᱟᱨ ᱥᱤᱴᱤ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱮᱴᱟᱜ ᱥᱴᱮᱥᱚᱱ ᱠᱚᱫᱚ ᱠᱚᱞᱠᱟᱛᱟ ᱨᱮ ᱥᱤᱭᱟᱞᱫᱟᱦ, ᱠᱚᱞᱠᱟᱛᱟ ᱨᱮ ᱠᱚᱞᱠᱟᱛᱟ ᱥᱴᱮᱥᱚᱱ, ᱦᱟᱵᱽᱲᱟ ᱨᱮ ᱦᱟᱵᱽᱲᱟ ᱥᱴᱮᱥᱚᱱ ᱟᱨ ᱦᱟᱵᱽᱲᱟ ᱨᱮ ᱥᱟᱸᱛᱨᱟᱜᱟᱪᱷᱤ ᱢᱮᱱᱟᱜᱼᱟ ᱾ ᱥᱟᱞᱤᱢᱟᱨ ᱥᱴᱮᱥᱚᱱ ᱫᱚ ᱦᱟᱵᱽᱲᱟ ᱨᱮᱱᱟᱜ ᱥᱤᱵᱽᱯᱩᱨ ᱴᱚᱴᱷᱟ ᱨᱮ ᱥᱟᱞᱤᱢᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱠᱚᱞᱠᱟᱛᱟ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮ ᱟᱹᱰᱤ ᱯᱷᱩᱨᱪᱟᱹ, ᱯᱷᱩᱨᱪᱟᱹ ᱟᱨ ᱵᱟᱝ ᱵᱷᱤᱲ ᱵᱷᱟᱲ ᱟᱜ ᱨᱮᱞᱣᱮ ᱴᱟᱨᱢᱤᱱᱟᱞ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾
ᱱᱟᱜᱟᱢ
ᱚᱱᱟ ᱴᱷᱟᱶ ᱫᱚ ᱡᱟᱦᱟᱸ ᱱᱤᱛᱚᱜ ᱥᱴᱮᱥᱚᱱ ᱢᱮᱱᱟᱜᱼᱟ, ᱢᱟᱬᱟᱝ ᱫᱚ ᱢᱤᱫᱴᱟᱹᱝ ᱟᱹᱰᱤ ᱦᱩᱰᱤᱧ ᱨᱮᱞᱣᱮ ᱥᱴᱮᱥᱚᱱ ᱛᱟᱦᱮᱸ ᱠᱟᱱᱟ, ᱟᱨ ᱛᱟᱨᱟ ᱰᱤᱡᱟᱹᱞ ᱞᱳᱠᱳ ᱦᱚᱛᱮᱛᱮ ᱪᱟᱪᱞᱟᱜ ᱠᱟᱱ ᱴᱨᱮᱱ ᱦᱚᱛᱮᱛᱮ ᱥᱮᱵᱟᱜ ᱠᱟᱱ ᱛᱟᱦᱮᱸᱫ ᱾ ᱱᱚᱣᱟ ᱯᱞᱮᱴᱯᱷᱟᱨᱢ ᱨᱮᱫᱚ ᱛᱟᱨᱟ ᱢᱟᱞ ᱞᱟᱭᱤᱱᱟᱜ ᱫᱚᱠᱷᱚᱞ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱞᱟᱭᱤᱱ ᱠᱚᱫᱚ ᱢᱟᱨᱟᱝ ᱥᱟᱞᱤᱢᱟᱨ ᱨᱮᱞ ᱭᱟᱨᱰ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾
ᱥᱩᱵᱤᱫᱷᱟ
ᱥᱴᱮᱥᱚᱱ ᱠᱷᱚᱱ ᱵᱟᱦᱨᱮ ᱨᱮ ᱢᱤᱫᱴᱟᱹᱝ ᱴᱮᱠᱥᱤ ᱥᱴᱮᱱᱰ ᱟᱨ ᱢᱤᱫᱴᱟᱹᱝ ᱴᱳᱴᱳ (ᱤ-ᱨᱤᱠᱥᱟ) ᱥᱴᱮᱱᱰ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱴᱨᱟᱢ ᱴᱟᱨᱢᱤᱱᱟᱞ ᱢᱟᱬᱟᱝ ᱫᱚ ᱥᱤᱵᱽᱯᱩᱨ ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ ᱱᱚᱣᱟ ᱫᱚ ᱑᱙᱗᱑ ᱥᱟᱞ ᱨᱮ ᱵᱚᱸᱫᱽ ᱠᱮᱫᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱦᱟᱵᱽᱲᱟ ᱨᱮ ᱨᱮᱞ ᱦᱮᱡ ᱥᱮᱱ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱠᱷᱚᱲᱚᱜᱽᱯᱩᱨ ᱨᱮᱞᱣᱮ ᱦᱟᱹᱴᱤᱧ ᱛᱷᱚᱠ:ᱦᱟᱵᱽᱲᱟ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱠᱚᱞᱟᱢᱚᱱᱰᱚᱞᱚᱢ ᱜᱤᱨᱤᱡᱟ
ᱠᱚᱞᱟᱢᱚᱱᱰᱚᱞᱚᱢ ᱜᱤᱨᱤᱡᱟ ᱫᱚ ᱥᱤᱧᱚᱛ ᱨᱤᱱᱤᱡ ᱠᱩᱴᱤᱭᱟᱴᱴᱚᱢ ᱨᱤᱱᱤᱡ ᱮᱱᱮᱡᱤᱭᱟᱹ ᱠᱟᱱᱟᱭ ᱾ᱟᱡ ᱱᱟᱴᱭᱚᱠᱚᱲᱟᱥᱚᱨᱵᱷᱳᱢᱚᱱ ᱜᱩᱨᱩ ᱯᱟᱭᱸᱠᱩᱞᱚᱢ ᱨᱟᱢᱚ ᱪᱟᱠᱭᱟᱨ ᱴᱷᱮᱫ ᱠᱷᱚᱱ ᱮᱱᱮᱡ ᱮ ᱪᱮᱫ ᱟᱠᱟᱱᱟ, ᱟᱡᱤᱡ ᱜᱩᱨᱩ-ᱟ ᱥᱤᱧᱚᱛ ᱛᱷᱤᱭᱮᱴᱚᱨ ᱟᱨ ᱰᱮᱱᱥ ᱨᱮ ᱱᱟᱣᱟ ᱡᱟᱜᱚᱨᱚᱬ ᱵᱮᱨᱮᱫ ᱨᱮ ᱢᱩᱲ ᱮᱱᱮᱢ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱠᱩᱴᱤᱭᱟᱴᱴᱚᱢ ᱪᱮᱫᱚᱜ ᱞᱟᱹᱜᱤᱫ ᱜᱤᱨᱤᱡᱟ ᱟᱡᱤᱡ ᱜᱩᱨᱩ ᱜᱮ ᱵᱟᱪᱷᱚᱱ ᱞᱮᱫᱮᱭᱟᱭ, ᱟᱡ ᱯᱩᱭᱞᱩ ᱵᱟᱝ-ᱱᱟᱱᱜᱤᱭᱟᱨ ᱟᱪᱮᱫᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱠᱩᱴᱤᱭᱟᱴᱴᱚᱢ ᱮᱱᱮᱡ ᱮ ᱥᱮᱪᱮᱫ ᱮᱱᱟ ᱾ᱱᱟᱜᱟᱢ ᱨᱮᱦᱚᱸ ᱟᱡ ᱯᱩᱭᱞᱩ ᱠᱩᱲᱤ ᱠᱩᱴᱤᱭᱟᱴᱴᱚᱢ ᱮᱱᱮᱡᱤᱭᱟᱹᱭ ᱦᱩᱭ ᱮᱱᱟ ᱡᱟᱦᱟᱸᱭ ᱢᱩᱱᱫᱽᱨᱤ ᱵᱟᱦᱨᱮ ᱨᱮ ᱠᱩᱴᱤᱭᱟᱴᱴᱚᱢ ᱮᱱᱮᱡ ᱮ ᱥᱚᱫᱚᱨ ᱠᱮᱫᱟ ᱾ ᱱᱤᱛᱚᱜ ᱟᱡ ᱫᱚ ICCR ᱨᱤᱱᱤᱡ ᱮᱢᱯᱟᱱᱮᱞᱞᱮᱰ ᱵᱟᱟᱰᱚᱦᱤ ᱠᱟᱱᱟᱭ ᱾
ᱟᱬᱜᱟᱛ ᱡᱤᱭᱚᱱ
ᱠᱚᱞᱟᱢᱚᱱᱰᱚᱞᱚᱢ ᱜᱤᱨᱤᱡᱟ ᱠᱮᱨᱚᱞᱟ ᱯᱚᱱᱚᱛ ᱛᱷᱨᱤᱥᱩᱨ ᱦᱚᱱᱚᱴ ᱠᱚᱰᱟᱵᱷᱟᱞᱞᱩᱨ ᱨᱮ ᱑᱙᱕᱘ ᱨᱮ ᱢᱤᱫ ᱜᱷᱟᱨᱚᱸᱡ ᱡᱟᱦᱟᱸᱭ ᱫᱚ ᱫᱤᱱᱟᱹᱢ ᱪᱚᱲᱟᱣ ᱞᱟᱹᱜᱤᱫ ᱢᱩᱱᱫᱽᱨᱤ ᱪᱮᱛᱟᱱ ᱨᱮ ᱵᱷᱚᱨᱥᱟ ᱠᱟᱱ ᱛᱟᱦᱮᱸᱫ ᱚᱱᱠᱟᱱ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ᱾ ᱜᱤᱨᱤᱡᱟ ᱟᱡ ᱵᱟᱵᱟ ᱯᱟᱠᱥᱤᱭᱤᱞ ᱱᱟᱨᱟᱭᱚᱱ ᱢᱤᱫ ᱯᱟᱴᱷᱚᱠᱚᱢ ᱟᱨ ᱟᱡ ᱟᱭᱚ ᱫᱮᱵᱤᱠᱟ ᱢᱟᱱᱚᱭᱟᱢᱢᱟ ᱛᱤᱨᱤ ᱵᱷᱚᱛᱨᱚᱠᱠᱚᱞᱤ ᱮᱱᱤᱡ ᱛᱟᱦᱮᱸᱫ ᱾ᱜᱤᱨᱤᱡᱟ ᱜᱤᱫᱨᱟᱹ ᱠᱷᱚᱱ ᱨᱟᱢᱟᱭᱚᱬ ᱟᱨ ᱢᱚᱦᱟᱵᱷᱟᱨᱚᱛ ᱤᱫᱤᱭᱟᱛᱮᱫ ᱮ ᱵᱟᱰᱟᱭ ᱛᱟᱦᱮᱸᱫ ᱚᱱᱟ ᱠᱷᱟᱹᱛᱤᱨ ᱠᱩᱴᱤᱭᱟᱴᱴᱚᱢ ᱮᱱᱮᱡ ᱟᱞᱜᱟᱛᱮ ᱫᱟᱲᱮᱭᱟᱜ-ᱟ ᱾ᱟᱡ ᱑᱙᱗᱑ ᱨᱮ ᱠᱮᱨᱚᱞᱟ ᱠᱚᱞᱟᱢᱚᱱᱰᱚᱞᱚᱢ ᱨᱮ ᱥᱮᱞᱮᱫ ᱮᱱᱟᱭ ᱾ ᱟᱨ ᱛᱩᱨᱩᱭ ᱥᱮᱨᱢᱟ ᱨᱮᱜᱮ ᱠᱩᱴᱤᱭᱟᱴᱴᱚᱢ ᱮᱱᱮᱡ ᱨᱮ ᱰᱤᱯᱚᱞᱳᱢᱟ ᱟᱨ ᱯᱚᱥᱴ ᱰᱤᱯᱞᱳᱢᱟᱭ ᱥᱟᱹᱛ ᱠᱮᱫᱟ, ᱚᱱᱟ ᱛᱟᱭᱚᱢ ᱥᱤᱧᱚᱛ ᱥᱚᱨᱠᱟᱨ-ᱟ ᱠᱚᱞᱪᱚᱨ ᱵᱤᱵᱷᱟᱜ ᱠᱷᱚᱱ ᱥᱠᱚᱞᱟᱨᱨᱥᱤᱯ ᱧᱟᱢ ᱟᱛᱮᱫ ᱟᱨ ᱦᱚᱸ ᱥᱮᱪᱮᱫ ᱤᱫᱤᱭᱮᱱᱟ ᱾ᱯᱟᱭᱱᱠᱩᱞᱚᱢ ᱨᱟᱢᱚ ᱪᱚᱠᱭᱟᱨ ᱪᱷᱟᱰᱟ ᱠᱟᱛᱮᱫ ᱟᱡ ᱠᱩᱱᱡᱤᱯᱤᱞᱟᱠᱩᱴᱴᱤ ᱱᱟᱱᱜᱤᱭᱟᱨᱟᱢᱢᱟ, ᱯᱤ ᱠᱮ ᱱᱟᱨᱟᱭᱚᱱ ᱱᱟᱢᱵᱭᱟᱨ, ᱟᱨ ᱥᱟᱸᱥᱠᱨᱤᱛ ᱯᱟᱹᱨᱩᱠᱷᱤᱭᱟᱹ ᱩᱱᱱᱤᱠᱨᱤᱥᱱᱚᱱ ᱤᱞᱟᱭᱚᱛᱷ ᱴᱷᱮᱫ ᱠᱷᱚᱱ ᱮᱱᱮᱡ ᱮ ᱪᱮᱫ ᱟᱠᱟᱱᱟ ᱾  ᱟᱡᱟᱜ ᱯᱟᱲᱦᱟᱣ ᱚᱠᱛᱚ ᱨᱮᱦᱚᱸ ᱟᱡ  ᱰᱚᱠᱴᱚᱨ ᱠᱮ ᱮᱱ ᱯᱤᱥᱟᱨᱳᱴᱤ ᱟᱣᱟᱨᱰ ᱟᱨ ᱢᱟᱨᱜᱤ ᱟᱣᱟᱨᱰ ᱮ ᱧᱟᱢ ᱞᱮᱫᱟᱭ ᱾ ᱜᱤᱨᱤᱡᱟ ᱠᱩᱴᱤᱭᱟᱴᱴᱚᱢ ᱟᱨ ᱱᱟᱜᱤᱭᱟᱨᱠᱩᱴᱴᱩ ᱨᱤᱱᱤᱡ ᱤᱱᱥᱴᱨᱚᱠᱴᱚᱨ ᱞᱮᱠᱟᱛᱮ ᱠᱮᱨᱚᱞᱟ ᱠᱚᱞᱟᱢᱚᱱᱰᱚᱞᱚᱢ ᱑᱙᱘᱑ ᱠᱷᱚᱱ ᱮ ᱠᱟᱹᱢᱤ ᱠᱟᱱᱛᱟᱦᱮᱸᱫ ᱟᱨ ᱱᱤᱛᱚᱜ ᱚᱱᱰᱮ ᱠᱷᱚᱱ ᱒᱐᱑᱔ ᱠᱷᱚᱱ ᱡᱤᱨᱟᱹᱣ ᱟᱠᱟᱱᱟᱭ ᱾ ᱒᱐᱑ ᱥᱟᱞ ᱨᱮ ᱟᱡ ᱠᱮᱨᱚᱞᱟ ᱠᱚᱞᱟ ᱢᱚᱱᱰᱚᱞᱚᱢ ᱰᱤᱢᱰ ᱭᱩᱱᱤᱵᱷᱚᱨᱥᱤᱴᱤ ᱚᱯᱷ ᱟᱨᱴ,ᱠᱮᱨᱚᱞᱟ ᱨᱮ ᱜᱮᱥᱴ ᱯᱷᱮᱠᱚᱞᱴᱤ ᱞᱮᱠᱟᱭ ᱠᱟᱹᱢᱤ ᱠᱟᱱᱛᱟᱦᱮᱸᱫ ᱾
ᱥᱤᱨᱯᱟᱹ
᱒᱐᱐᱑ ᱥᱟᱞ ᱨᱮ ᱠᱮᱨᱞᱟ ᱥᱚᱨᱠᱟᱨ-ᱟ ᱠᱮᱨᱚᱞᱟ ᱥᱚᱸᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱥᱤᱨᱯᱟᱹ ᱒᱐᱐᱘ ᱥᱟᱞ ᱨᱮ ᱯᱟᱭᱱᱠᱩᱞᱚᱢ ᱨᱟᱢᱚ ᱪᱦᱚᱠᱭᱟᱨ ᱥᱢᱟᱨᱚᱠ ᱟᱣᱟᱨᱰ ᱒᱐᱐᱙ ᱨᱮ ᱠᱨᱮᱚᱞᱟ ᱠᱚᱞᱟᱢᱚᱱᱰᱚᱞᱚᱢ ᱟᱣᱟᱨᱰ ᱒᱐᱑᱒ ᱨᱮ ᱠᱚᱞᱟᱥᱟᱜᱚᱨ ᱟᱣᱟᱨᱰ
ᱠᱟᱢᱤᱠᱚ
ᱟᱡᱟᱜ ᱫᱤᱥᱟᱹᱩᱫᱤᱜ ᱛᱮ ᱟᱹᱰᱤᱜᱟᱱ ᱠᱩᱴᱤᱭᱟᱴᱚᱢ ᱮᱱᱮᱡ ᱥᱟᱯᱲᱟᱣ ᱟᱠᱟᱱᱟ ᱡᱮᱢᱚᱱ ᱵᱷᱮ ᱵᱷᱮᱱᱤᱥᱟᱢᱦᱟᱨᱟᱢ ᱟᱠᱴ ᱑ ᱼ ᱒᱐᱐᱗, ᱵᱟᱞᱟᱪᱟᱨᱤᱛᱟᱢ ᱟᱠᱴ ᱒ᱼ ᱵᱷᱟᱜᱚᱵᱷᱚᱛᱷᱤ ᱯᱨᱟᱵᱷᱮᱥᱟᱢ ᱒᱐᱑᱐, ᱱᱟᱜᱟᱱᱟᱱᱫᱟᱢ ᱟᱠᱴ ᱔ᱼ ᱯᱟᱨᱟᱠᱠᱩᱢᱠᱩᱴᱷᱩᱼ ᱒᱐᱑᱓, ᱵᱷᱤᱱᱤᱥᱟᱢᱦᱟᱨᱟᱢ ᱒᱐᱑᱕, ᱛᱷᱟᱯᱟᱛᱦᱤᱥᱟᱢᱣᱟᱨᱟᱱᱟᱢ ᱼᱳᱡᱷᱩᱠᱩᱢ ᱱᱟᱱᱜᱤᱭᱟᱨ ᱼ᱒᱐᱑᱖), ᱥᱣᱚᱯᱱᱟᱵᱷᱟᱥᱚᱵᱷᱟᱫᱷᱟᱛᱷᱚ- ᱒᱐᱑᱗, ᱱᱚᱭᱥᱚᱫᱷᱚᱱᱚᱫᱷᱚᱢ- ᱒᱐᱑᱙, ᱱᱚᱸᱜᱤᱭᱟᱨᱠᱩᱛᱷᱩᱥ, ᱜᱚᱱᱫᱷᱟᱨᱤᱵᱷᱤᱞᱟᱯᱚᱢ-᱒᱐᱐᱕, ᱠᱟᱨᱱᱳᱞᱯᱟᱛᱷᱤ-᱒᱐᱐᱗, ᱢᱟᱫᱷᱚᱵᱤ-᱒᱐᱑᱐,ᱠᱚᱭᱥᱠᱮᱥᱤᱭᱚᱢ-᱒᱐᱑᱓.
ᱚᱵᱚᱱᱤ ᱞᱮᱠᱷᱟᱨᱟ
ᱚᱵᱚᱱᱤ ᱞᱮᱠᱷᱟᱨᱟ (ᱡᱟᱱᱟᱢ ᱘ ‌‌‌ᱱᱚᱵᱷᱮᱢᱵᱚᱨ ᱒᱐᱐᱑) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱮᱨᱟ ᱚᱞᱮᱢᱯᱤᱭᱟᱱ ᱟᱨ ᱨᱟᱭᱯᱷᱮᱞ ᱥᱩᱴᱟᱨ ᱠᱟᱱᱟᱭ ᱾ ᱩᱱᱤ ᱫᱚ ᱴᱳᱠᱤᱭᱳ ᱒᱐᱒᱐ ᱯᱮᱨᱟ ᱚᱞᱮᱢᱯᱤᱠ ᱨᱮ ᱑᱐ ᱢᱤᱴᱟᱨ ᱮᱭᱟᱨ ᱨᱟᱭᱯᱷᱮᱞ ᱨᱮ ᱥᱚᱱᱟ ᱥᱤᱨᱯᱷᱟᱹ ᱟᱨ ᱕᱐ ᱢᱤᱴᱟᱨ ᱮᱭᱟᱨ ᱨᱟᱭᱯᱷᱮᱞ ᱨᱮ ᱠᱟᱸᱥᱟ ᱥᱤᱨᱯᱷᱟᱹ ᱮ ᱡᱤᱛᱟᱹᱣ ᱟᱠᱟᱱᱟ ᱾ ᱩᱱᱤ ᱜᱮ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱢᱤᱫᱴᱟᱝ ᱯᱮᱨᱟ ᱚᱞᱮᱢᱯᱤᱠ ᱨᱮ ᱵᱟᱨᱭᱟ ᱥᱤᱨᱯᱷᱟᱹ ᱮ ᱡᱤᱛᱟᱹᱣ ᱟᱠᱟᱱᱟ ᱾ ᱞᱮᱠᱷᱟᱨᱟ ᱱᱤᱛ ᱛᱤᱨᱞᱟᱹ ᱠᱚᱣᱟᱜ ᱑᱐ ᱢᱤᱴᱟᱨ ᱮᱭᱟᱨ ᱨᱟᱭᱯᱷᱮᱞ ᱥᱴᱮᱱᱰᱤᱝ ᱮᱥ.ᱮᱭᱤᱪ.᱑ (ᱣᱟᱨᱞᱰ ᱥᱩᱴᱤᱝ ᱯᱮᱨᱟ ᱥᱯᱳᱨᱴ ᱨᱮᱝᱠᱤᱝ) ᱨᱮ ᱡᱮᱜᱮᱛ ᱮᱞ ᱕ ᱟᱨ ᱒᱐᱑᱘ ᱮᱥᱤᱭᱟᱱ ᱯᱮᱨᱟ ᱜᱮᱢᱥ ᱨᱮ ᱥᱮᱞᱮᱫ ᱞᱮᱱᱟᱭ ᱾   ᱯᱮᱨᱟ ᱪᱮᱢᱯᱤᱭᱟᱱ ᱯᱨᱳᱜᱽᱨᱟᱢ ᱦᱚᱛᱮᱛᱮ ᱜᱳᱥᱯᱳᱨᱴ ᱯᱷᱟᱭᱩᱱᱰᱮᱥᱚᱱ ᱩᱱᱩᱱᱤᱠ ᱜᱚᱲᱚ ᱟᱭ ᱠᱟᱱᱟ ᱾ ᱩᱱᱤ ᱫᱚ ᱨᱟᱡᱚᱥᱛᱷᱟᱱ ᱥᱚᱨᱠᱟᱨ ᱥᱚᱦᱚᱫᱤᱭᱟᱹ ᱵᱤᱨ ᱨᱟᱠᱷᱟᱫᱚᱦᱚᱭᱤᱡ (ᱮ.ᱥᱤ.ᱮᱯᱷ.) ᱞᱮᱠᱟᱛᱮ ᱟᱭᱩᱴ ᱚᱯᱷ ᱴᱟᱨᱱ ᱮᱯᱚᱭᱮᱱᱴᱢᱮᱱᱴ ᱮ ᱮᱢ ᱟᱠᱟᱫᱮᱭᱟ ᱾
ᱠᱮᱨᱤᱭᱟᱨ
ᱞᱮᱠᱷᱟᱨᱟ ᱫᱚ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱯᱮᱨᱟ ᱚᱞᱮᱢᱯᱤᱠ ᱨᱮ ᱥᱚᱱᱤ ᱢᱮᱰᱮᱞ ᱮ ᱡᱤᱛᱟᱹᱣ ᱟᱠᱟᱱᱟ ᱾  ᱞᱮᱠᱷᱟᱨᱟ ᱫᱚ ᱟᱨᱦᱚᱸ ᱒᱐᱒᱐ ᱥᱤᱛᱩᱝ ᱯᱮᱨᱟ ᱚᱞᱮᱢᱯᱤᱠ ᱨᱮ ᱥᱤᱧᱚᱛ ᱨᱮᱭᱟᱜ ᱯᱩᱭᱞᱩ ᱥᱚᱱᱟ ᱥᱤᱨᱯᱷᱟᱹ ᱮ ᱡᱤᱛᱠᱟᱹᱨ ᱟᱠᱟᱱᱟ ᱾ ᱯᱷᱟᱭᱱᱟᱞ ᱨᱮ ᱩᱱᱤ ᱫᱚ ᱒᱔᱙.᱖ ᱯᱚᱭᱮᱱᱴ ᱥᱠᱳᱨ ᱠᱟᱛᱮ ᱡᱮᱜᱮᱛ ᱨᱮᱠᱳᱨᱰ ᱥᱚᱢᱟᱱ ᱮ ᱥᱠᱳᱨ ᱟᱠᱟᱫᱟ ᱟᱨ ᱥᱟᱱᱟᱢ ᱠᱷᱚᱱ ᱠᱚᱢ ᱩᱢᱮᱨᱟᱱ ᱪᱮᱢᱯᱤᱭᱟᱱ ᱨᱮᱭᱟᱜ ᱨᱮᱠᱳᱨᱰ ᱮ ᱛᱮᱭᱟᱨ ᱟᱠᱟᱫᱟ ᱾ ᱩᱱᱤ ᱫᱚ ᱒᱐᱑᱕ ᱨᱮ ᱢᱟᱨᱮ ᱚᱞᱮᱢᱯᱤᱠ ᱪᱮᱢᱯᱤᱭᱟᱱ ᱚᱵᱷᱤᱱᱚᱵᱽ ᱵᱤᱫᱽᱨᱟ ᱴᱷᱮᱱ ᱠᱷᱚᱱ ᱩᱫᱽᱜᱟᱹᱣ ᱦᱟᱛᱟᱣ ᱠᱟᱛᱮ ᱥᱩᱴᱤᱝ ᱮ ᱮᱛᱚᱦᱚᱵ ᱞᱮᱫᱟ, ᱟᱨ ᱩᱱᱠᱷᱚᱱ ᱜᱮ ᱟᱭᱢᱟ ᱜᱟᱱ ᱡᱟᱹᱛᱤᱭᱟᱹᱨᱤ ᱟᱨ ᱡᱮᱜᱮᱛᱟᱹᱨᱤ ᱥᱤᱨᱯᱷᱟᱹ ᱠᱚᱭ ᱡᱤᱛᱠᱟᱹᱨ ᱟᱠᱟᱱᱟ ᱾ ᱓ ᱥᱮᱯᱴᱮᱢᱵᱚᱨ ᱒᱐᱒᱑ ᱨᱮ, ᱕᱐ ᱢᱤᱴᱟᱨ ᱮᱭᱟᱨ ᱨᱟᱭᱯᱷᱮᱞ ᱥᱴᱮᱱᱰᱤᱝ ᱤᱵᱷᱮᱱᱴ ᱨᱮ ᱠᱟᱸᱥᱟ ᱡᱤᱛᱟᱹᱣ ᱛᱟᱭᱚᱢ ᱩᱱᱤ ᱫᱚ ᱥᱤᱧᱚᱛ ᱨᱮᱱ ᱯᱩᱭᱞᱩ ᱛᱤᱨᱞᱟᱹ ᱮ ᱵᱮᱱᱟᱣ ᱮᱱᱟ ᱡᱟᱦᱟᱸᱭ ᱫᱚ ᱢᱤᱫ ᱯᱮᱨᱟ ᱚᱞᱮᱢᱯᱤᱠ ᱨᱮ ᱵᱟᱨᱭᱟ ᱥᱤᱨᱯᱷᱟᱹ ᱮ ᱡᱤᱛᱠᱟᱹᱨ ᱟᱠᱟᱱᱟ ᱾
ᱟᱯᱱᱟᱨ ᱡᱤᱭᱚᱱ
᱒᱐᱑᱒ ᱥᱮᱨᱢᱟ ᱨᱮ ᱑᱑ ᱥᱮᱨᱢᱟ ᱩᱢᱮᱨ ᱨᱮ ᱢᱤᱫ ᱜᱟᱹᱰᱤ ᱮᱠᱥᱤᱰᱮᱱᱴ ᱨᱮᱭ ᱯᱮᱨᱟᱯᱞᱮᱡᱤᱭᱟ ᱩᱛᱟᱹᱨ ᱞᱮᱱᱟᱭ ᱾ ᱩᱱᱤ ᱟᱡ ᱵᱟᱵᱟ ᱠᱷᱮᱞᱚᱸᱰ ᱨᱮ ᱥᱮᱫᱚᱜ ᱞᱟᱹᱜᱤᱫ ᱮ ᱩᱫᱽᱜᱟᱹᱣ ᱞᱮᱫᱮᱭᱟ, ᱟᱹᱯᱟᱹᱨᱤ ᱛᱩᱧ ᱨᱮ ᱴᱨᱮᱱᱤᱝ ᱮ ᱦᱟᱛᱟᱣ ᱞᱮᱫᱟ ᱢᱮᱱᱠᱷᱟᱱ ᱩᱱᱤ ᱫᱚ ᱥᱩᱢᱩᱝ ᱨᱮ ᱟᱡᱟᱜ ᱨᱟᱹᱥᱠᱟᱹ ᱫᱚᱭ ᱧᱟᱢ ᱞᱮᱫᱟ ᱾ ᱩᱱᱤ ᱱᱤᱛ ᱨᱟᱡᱚᱥᱛᱷᱟᱱ ᱨᱮ ᱟᱹᱱᱟᱹᱨᱤ ᱮ ᱯᱟᱲᱦᱟᱜ ᱠᱟᱱᱟ ᱾
ᱫᱷᱩᱵᱽᱲᱤ (ᱞᱚᱠ ᱥᱚᱵᱷᱟ ᱴᱚᱴᱷᱟ)
ᱫᱷᱩᱵᱽᱲᱤ ᱞᱚᱠ ᱥᱚᱵᱷᱟ ᱴᱚᱴᱷᱟ ᱫᱚ (ᱟᱥᱟᱢᱤᱥᱺ ধুবুৰী লোকসভা সমষ্টি; ᱤᱝᱨᱟᱹᱡᱤ: Dhubri Lok Sabha constituency) ᱫᱚ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱑᱔ (ᱜᱮᱞ ᱯᱚᱱ) ᱜᱚᱴᱟᱝ ᱞᱚᱠ ᱥᱚᱵᱷᱟ ᱴᱚᱴᱷᱟ ᱠᱚ ᱢᱩᱫᱽ ᱨᱮ ᱢᱤᱫᱴᱮᱱ ᱴᱚᱴᱷᱟ ᱠᱟᱱᱟ| ᱱᱚᱣᱟ ᱴᱚᱴᱷᱟ ᱫᱚ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱞᱟᱛᱟᱨ ᱠᱷᱚᱱᱰ ᱨᱮ ᱯᱟᱲᱟᱣ ᱟᱠᱟᱱᱟ|
ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱚ
ᱫᱷᱩᱵᱽᱲᱤ ᱞᱚᱠ ᱥᱚᱵᱷᱟ ᱴᱚᱴᱷᱟ ᱨᱮ ᱥᱮᱞᱮᱫ ᱟᱠᱟᱱ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱚ ᱫᱚ ᱞᱟᱛᱟ ᱨᱮ ᱮᱢ ᱟᱠᱟᱱ ᱞᱮᱠᱟᱱᱟᱺ-
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛᱛᱷᱚᱠ:ᱨᱟᱡᱟᱨᱤ
ᱥᱤᱝᱦᱚᱞᱤ ᱯᱟᱹᱨᱥᱤ
ᱥᱤᱝᱦᱚᱞᱤ (ᱥᱤᱝᱦᱚᱞᱤ: සිංහල) ᱫᱚ ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱥᱨᱤᱞᱚᱝᱠᱟ ᱨᱮᱱ ᱑.᱖ ᱠᱳᱴᱤ ᱥᱤᱝᱦᱚᱞᱤ ᱦᱚᱲ ᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱠᱟᱱᱟ ᱾ ᱒᱐᱐᱑ ᱥᱮᱨᱢᱟ ᱦᱤᱥᱟᱹᱵᱽ ᱛᱮ ᱥᱤᱝᱦᱚᱞᱤ ᱯᱟᱹᱨᱥᱤ ᱥᱨᱤᱞᱚᱝᱠᱟ ᱨᱮᱱ ᱔᱐ ᱞᱟᱠᱷ ᱮᱴᱟᱜ ᱡᱟᱹᱛᱤ ᱜᱷᱟᱨᱚᱸᱡᱽ ᱨᱮᱱ ᱦᱚᱲ ᱠᱚᱣᱟᱜ ᱦᱚᱸ ᱯᱳᱭᱞᱳ ᱯᱟᱹᱨᱥᱤ ᱠᱟᱱᱟ ᱾ ᱥᱤᱝᱦᱚᱞᱤ ᱯᱟᱹᱨᱥᱤ ᱫᱚ ᱥᱤᱝᱦᱚᱞᱤ ᱪᱤᱠᱤ ᱛᱮᱠᱚ ᱚᱞᱟ, ᱡᱟᱦᱟᱸ ᱫᱚ ᱢᱟᱬᱮ ᱥᱤᱧᱚᱛᱤᱭᱟᱹ ᱵᱨᱚᱦᱚᱢᱤ ᱪᱤᱠᱤ ᱠᱷᱚᱱ ᱦᱮᱡ ᱟᱠᱟᱱᱟ ᱾
ᱥᱤᱝᱦᱚᱞᱤ ᱯᱟᱹᱨᱥᱤ ᱥᱨᱤᱞᱚᱝᱠᱟ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤᱠᱚ ᱢᱩᱫ ᱨᱮ ᱢᱤᱫ ᱯᱟᱹᱨᱥᱤ ᱟᱨ ᱥᱨᱤᱞᱚᱝᱠᱟ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱦᱚᱸ ᱠᱟᱱᱟ ᱾ ᱯᱟᱞᱤ ᱯᱟᱹᱨᱥᱤ ᱥᱟᱶ ᱛᱷᱮᱨᱵᱟᱫᱽ ᱵᱩᱫᱫᱷᱚ ᱥᱟᱶᱦᱮᱫ ᱦᱟᱨᱟᱼᱵᱩᱨᱩ ᱨᱮ ᱥᱤᱝᱦᱚᱞᱤ ᱯᱟᱹᱨᱥᱤ ᱨᱮᱱᱟᱜ ᱟᱹᱰᱤᱜᱟᱱ ᱜᱚᱸᱲᱚᱸ ᱢᱮᱱᱟᱜ ᱟᱠᱟᱫᱟ ᱾
ᱧᱟᱢ ᱟᱠᱟᱱ ᱢᱟᱬᱮ ᱥᱤᱝᱦᱚᱞᱤ ᱫᱷᱤᱨᱤ ᱚᱞ ᱠᱚ ᱥᱨᱤᱞᱚᱝᱠᱟ ᱨᱮ ᱵᱩᱫᱫᱷᱚ ᱫᱷᱚᱨᱚᱢ ᱦᱮᱡ ᱛᱟᱭᱚᱢ ᱛᱮᱥᱟᱨ ᱠᱷᱚᱱ ᱫᱚᱥᱟᱨ ᱵᱤᱥᱤᱤ (BCE) ᱢᱩᱫ ᱨᱮᱱᱟᱜ ᱧᱟᱢ ᱟᱠᱟᱱᱟ ᱾
ᱧᱩᱛᱩᱢ
ᱥᱤᱝᱦᱚᱞᱤ ᱫᱚ ᱢᱤᱫ ᱥᱚᱝᱠᱨᱤᱛ ᱟᱹᱲᱟᱹ ᱠᱟᱱᱟ; ᱱᱚᱶᱟ ᱧᱩᱛᱩᱢ ᱫᱚ ᱥᱤᱝᱦᱟᱹ, "ᱠᱩᱞ" ᱟᱹᱲᱟᱹ ᱨᱮᱱᱟᱜ ᱥᱚᱝᱠᱨᱤᱛ ᱢᱮᱱᱮᱫ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱵᱷᱟᱜᱚᱵᱚᱛ ᱯᱩᱨᱟᱱ ᱨᱮ ᱥᱤᱝᱦᱚᱞᱤ ᱫᱤᱯ ᱨᱮᱱᱟᱜ ᱥᱚᱝᱠᱨᱤᱛ ᱧᱩᱛᱩᱢ ᱢᱮᱱᱛᱮ ᱢᱮᱱᱟᱜᱼᱟ ᱾
ᱮᱴᱟᱜ ᱯᱟᱹᱨᱥᱤ ᱨᱮᱭᱟᱜ ᱚᱨᱥᱚᱝ
ᱛᱟᱢᱤᱞ ᱯᱟᱹᱨᱥᱤ ᱠᱷᱚᱱ ᱦᱮᱡ ᱟᱠᱟᱱᱟ ᱟᱹᱲᱟᱹ ᱟᱨ ᱮᱴᱟᱜ ᱰᱨᱟᱵᱷᱤᱰᱤᱭᱟᱱ ᱯᱟᱹᱨᱥᱤ ᱠᱚ ᱨᱮᱱᱟᱜ ᱯᱷᱳᱱᱮᱴᱤᱠ ᱟᱨ ᱨᱚᱱᱚᱲ ᱠᱚᱜᱮ, ᱱᱚᱶᱟ ᱯᱟᱹᱨᱥᱤ ᱫᱚ ᱤᱱᱫᱳᱼᱟᱨᱡᱚ ᱯᱟᱹᱨᱥᱤᱠᱚ ᱨᱮᱱᱟᱜ ᱮᱴᱟᱜ ᱯᱟᱹᱨᱥᱤ ᱠᱷᱚᱱ ᱮᱴᱟᱜᱚᱜ ᱠᱟᱱᱟ, ᱰᱨᱟᱵᱷᱤᱰᱤᱭᱟᱱ ᱯᱟᱹᱨᱥᱤᱭᱟᱹ ᱠᱚ ᱥᱟᱶ ᱨᱚᱲᱼᱨᱚᱯᱚᱲ ᱱᱚᱶᱟ ᱨᱮᱱᱟᱜ ᱯᱨᱚᱢᱟᱱ ᱮ ᱮᱢᱟ ᱾
ᱤᱣᱨᱳᱯᱤᱭᱚ ᱚᱨᱥᱚᱝ
ᱥᱟᱭ ᱥᱮᱨᱢᱟ ᱪᱮᱛᱟᱱ ᱩᱯᱚᱱᱤᱵᱮᱥ ᱨᱟᱡᱽ ᱠᱷᱟᱹᱛᱤᱨ ᱱᱮᱵᱮᱛᱟᱨ ᱥᱤᱝᱦᱚᱞᱤ ᱯᱟᱹᱨᱥᱤ ᱨᱮ ᱟᱭᱢᱟᱜᱟᱱ ᱯᱳᱨᱛᱩᱜᱤᱡᱽ, ᱰᱟᱪ ᱟᱨ ᱤᱝᱞᱤᱥ ᱟᱹᱲᱟᱹ ᱠᱚ ᱢᱮᱥᱟ ᱟᱠᱟᱱᱟ ᱾
ᱚᱞ ᱛᱚᱦᱚᱨ
ᱥᱤᱝᱦᱚᱞᱤ ᱪᱤᱠᱤ, ᱥᱤᱝᱦᱚᱞᱤ ᱦᱳᱫᱤᱭᱟ ᱮᱴᱟᱜ ᱥᱤᱧᱚᱛᱤᱭᱟᱹ ᱪᱤᱠᱤ ᱞᱮᱠᱟ ᱜᱮ ᱥᱮᱫᱟᱭ ᱵᱨᱚᱦᱚᱢᱤ ᱪᱤᱠᱤ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱥᱤᱝᱦᱚᱞᱤ ᱪᱤᱠᱤ ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱜᱨᱚᱱᱛᱷᱚ ᱪᱤᱠᱤ ᱥᱟᱶ ᱜᱟᱹᱦᱤᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱾
ᱥᱟᱶᱦᱮᱫ
ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱟᱭᱢᱟᱜᱟᱱ ᱯᱟᱹᱨᱥᱤ ᱠᱚ ᱥᱟᱶ ᱥᱟᱹᱜᱟᱹᱭ ᱢᱮᱱᱟᱜ ᱱᱚᱶᱟ ᱥᱤᱝᱦᱚᱞᱤ ᱯᱟᱹᱨᱥᱤ ᱨᱮᱱᱟᱜ ᱩᱛᱷᱱᱟᱹᱣ ᱫᱚ ᱛᱮᱥᱟᱨ ᱠᱷᱚᱱ ᱫᱚᱥᱟᱨ ᱵᱤᱥᱤᱤ (BCE) ᱨᱮ ᱧᱟᱢ ᱟᱠᱟᱱ ᱫᱷᱤᱨᱤ ᱚᱞ ᱠᱷᱚᱱ ᱦᱩᱭ ᱟᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱥᱨᱤᱞᱚᱝᱠᱟ ᱨᱮᱱᱟᱜ ᱯᱟᱹᱨᱥᱤᱠᱚ ᱛᱷᱚᱠ: ᱥᱨᱤᱞᱚᱝᱠᱟ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ: ᱮᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ
ᱵᱷᱟᱸᱰᱟᱱ ᱵᱤᱱᱛᱤ
ᱵᱤᱱᱛᱤ ᱫᱚ ᱟᱹᱰᱤ ᱞᱮᱠᱟᱱᱟ  {ᱥ} ᱵᱤᱱᱛᱤ ᱢᱮᱱ ᱞᱮᱠᱷᱟᱱ ᱵᱤᱥᱲᱤ ᱪᱷᱤᱢᱵᱽᱲᱤ ᱠᱟᱛᱮ ᱪᱤᱱᱦᱟᱶ ᱠᱟᱱᱟ ᱾ ᱱᱚᱶᱟ ᱫᱚ ᱴᱷᱟᱶ ᱠᱟᱹᱢᱤ ᱡᱟᱹᱱᱤᱡ ᱦᱩᱭᱩᱜᱼᱟ ᱾ ᱱᱚᱶᱟ ᱠᱚ ᱫᱚ ᱪᱷᱟᱹᱴᱤᱭᱟᱹᱨ ᱵᱤᱱᱛᱤ, ᱵᱟᱯᱞᱟ ᱵᱤᱱᱛᱤ, ᱵᱷᱟᱸᱰᱟᱱ ᱵᱤᱱᱛᱤ, ᱠᱟᱨᱟᱢ ᱵᱤᱱᱛᱤ, ᱡᱚᱢᱥᱤᱢ ᱵᱤᱱᱛᱤ ᱮᱢᱟᱱ ᱾ ᱚᱱᱟ ᱠᱚ ᱫᱚ ᱚᱠᱛᱚ ᱟᱨ ᱴᱷᱟᱶ ᱡᱟᱹᱱᱤᱡ ᱠᱚ ᱵᱤᱱᱛᱤᱭᱟ ᱾ ᱵᱤᱱᱛᱤ ᱨᱮᱱᱟᱜ ᱡᱚᱥ ᱫᱚ ᱢᱤᱫ ᱜᱮᱭᱟ ᱥᱤᱨᱡᱚᱱ ᱥᱟᱨᱦᱟᱣ ᱟᱨ ᱱᱟᱜᱟᱢ ᱩᱭᱦᱟᱹᱨ ᱞᱟᱹᱜᱤᱫ ᱾ ᱱᱚᱶᱟ ᱞᱟᱹᱜᱤᱫ ᱫᱚ ᱵᱤᱱᱛᱤ ᱜᱩᱨᱩ ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱛᱟᱨᱮ ᱱᱤᱛ ᱫᱚ ᱜᱚᱡ ᱜᱩᱨ ᱚᱠᱛᱚ ᱨᱮᱱᱟᱜ ᱵᱷᱟᱸᱰᱟᱱ ᱵᱤᱱᱛᱤ ᱵᱚ ᱟᱸᱡᱚᱢᱟ ᱾
ᱵᱤᱛᱤ
ᱵᱤᱥᱲᱤ, ᱪᱷᱤᱢᱵᱽᱲᱤ, ᱩᱴᱤ ᱩᱴᱤ ᱢᱟᱹᱱᱢᱤ ᱟᱨ ᱵᱚᱝᱜᱟ ᱠᱚᱨᱮᱱᱟᱜ ᱥᱟᱹᱜᱟᱹᱭ ᱛᱚᱯᱚᱞ ᱠᱟᱛᱷᱟ ᱨᱚᱲ ᱨᱟᱲᱟᱭ ᱜᱮ ᱵᱤᱱᱛᱤ ᱾ ᱵᱤᱱᱛᱤ ᱛᱮᱜᱮ ᱵᱚᱝᱜᱟ ᱵᱳᱨᱳ ᱫᱚ ᱠᱚ ᱱᱮᱣᱛᱟ ᱵᱟᱨᱛᱮ ᱠᱚᱣᱟ ᱾ ᱵᱤᱱᱛᱤ ᱮᱱᱟᱝ ᱵᱚᱝᱜᱟ ᱵᱳᱨᱳ ᱫᱚ ᱠᱚ ᱛᱷᱩᱢ ᱜᱚᱜᱲᱚᱣᱟ ᱾ ᱵᱤᱱᱛᱤ ᱫᱚ ᱨᱚᱲ ᱛᱮ ᱟᱨ ᱥᱮᱨᱮᱧ ᱟᱛᱮ ᱠᱚ ᱵᱤᱱᱛᱤᱭᱟ ᱾ ᱨᱚᱲ ᱨᱮᱭᱟᱜ ᱠᱚ ᱥᱮᱨᱮᱧᱟ ᱵᱟᱝ ᱥᱮᱨᱮᱧ ᱨᱮᱭᱟᱜ ᱠᱚ ᱨᱚᱲᱟ ᱾ ᱵᱷᱟᱸᱰᱟᱱ ᱩᱢᱨᱮ ᱜᱷᱟᱴ ᱠᱷᱚᱱ ᱨᱟᱠᱟᱵ ᱠᱟᱛᱮ ᱱᱚᱝᱠᱟ ᱠᱚ ᱨᱚᱲᱟ ᱟᱨ ᱠᱚ ᱥᱮᱨᱮᱧᱟ ᱾
ᱥᱮᱨᱮᱧ
ᱛᱟ~ᱦᱟᱸ~ ᱨᱮᱛᱟ ᱱᱟ~ᱱᱟ~ ᱛᱟᱨᱱᱟ,
ᱛᱟ~ᱦᱟᱸ~ ᱨᱮᱛᱟ ᱱᱟ~ᱱᱟ~ ᱦᱳ,
ᱛᱟ~ᱦᱟᱸ~ ᱨᱮᱛᱟ ᱱᱟ~ᱱᱟ~ ᱡᱮ ᱾
ᱨᱚᱲᱮ ,
ᱥᱤᱧᱮ ᱥᱟᱱᱟᱢ ᱪᱟᱸᱫᱚ ᱵᱚᱝᱜᱟ,
ᱢᱚᱬᱮ ᱵᱩᱨᱩ ᱢᱚᱬᱮ ᱵᱚᱝᱜᱟ,
ᱡᱮᱜᱮ ᱡᱚᱛᱚ ᱡᱚᱦᱟᱨ ᱦᱟᱢ ᱠᱚ ᱡᱚᱦᱟᱨ ᱾
ᱨᱚᱲᱮ,
ᱟᱹᱛᱩ ᱥᱟᱱᱟᱢ ᱢᱟᱹᱡᱷᱤ ᱵᱟᱵᱟ,
ᱟᱹᱭᱩᱨ ᱥᱟᱱᱟᱢ ᱱᱟᱹᱯᱤᱛ ᱵᱟᱵᱟ,
ᱛᱚᱠᱚᱭ ᱰᱟᱦᱟᱨ ᱰᱟᱦᱟᱨ ᱥᱚᱝᱠᱟ,
ᱛᱚᱠᱟ ᱫᱚᱵᱚ ᱯᱟᱸᱡᱟ ᱠᱮᱫᱼᱟ ᱦᱳ ᱾
ᱦᱟᱯᱲᱟᱢ ᱠᱚ ᱦᱚᱨ ᱞᱟᱫ ᱱᱚᱝᱠᱟ,
ᱦᱟᱯᱲᱟᱢ ᱠᱚ ᱰᱟᱦᱟᱨ ᱱᱚᱝᱠᱟ,
ᱭᱚᱱᱟ ᱜᱮ ᱵᱚ ᱯᱟᱸᱡᱟ ᱠᱮᱫᱼᱟ ᱦᱳ ᱾
ᱛᱟ~ᱦᱟ~ ᱨᱮᱛᱟ ᱱᱟ~ᱱᱟ~ ᱦᱳ,
ᱛᱟ~ᱦᱟᱸ ᱨᱮᱛᱟ ᱱᱟ~ᱱᱟ~ ᱡᱮ ᱾
ᱞᱩᱛᱩᱨ ᱜᱷᱩᱪᱩ ᱨᱮ ᱨᱮᱵᱮᱫ ᱫᱚᱦᱚᱣᱟᱜ ᱦᱳ,
ᱚᱱᱟ ᱜᱮᱵᱚ ᱯᱟᱸᱡᱟ ᱟᱠᱟᱫ ᱦᱳ ᱾
ᱮᱨᱮ ᱧᱟᱢᱮᱱ
ᱦᱚᱭ ᱛᱚᱵᱮ ᱵᱟᱯ ᱨᱮ ᱫᱷᱚᱱ ᱨᱮ ᱛᱤᱛᱮ ᱠᱟᱹᱢᱤ ᱟᱹᱜᱩ ᱟᱠᱟᱫ, ᱢᱮᱫ ᱛᱮ ᱧᱮᱞ ᱛᱤᱭᱩᱜᱟᱜ, ᱞᱩᱛᱩᱨ ᱛᱮ ᱟᱸᱡᱚᱢ ᱟᱹᱜᱩᱣᱟᱜ ᱠᱟᱱᱟ ᱾ ᱥᱮᱫᱟᱭ ᱵᱩᱨᱩ ᱢᱚᱬᱮ ᱟᱹᱜᱤᱞ ᱦᱟᱯᱲᱟᱢ ᱠᱚᱣᱟᱜ ᱦᱚ~ᱨᱟᱜ ᱰᱟᱦᱟᱨᱟᱜ ᱜᱮᱵᱚ ᱯᱟᱸᱡᱟ ᱟᱠᱟᱫᱼᱟ ᱾ ᱜᱮᱞᱵᱟᱨ ᱥᱤᱧ ᱜᱮᱞᱵᱟᱨ ᱧᱤᱫᱟᱹ ᱟᱪᱟᱨ ᱞᱮᱫ ᱵᱤᱪᱟᱹᱨ ᱞᱮᱫ-ᱟ ᱠᱚ ᱾ ᱮᱨᱮ ᱟᱛᱱᱟᱜ, ᱠᱷᱚᱫᱮ ᱢᱟᱛᱠᱚᱢ, ᱞᱮᱯᱮᱡ ᱛᱤᱨᱤᱞ, ᱯᱮᱴᱮᱨ ᱵᱟᱲᱮ ᱫᱟᱨᱮ ᱵᱩᱴᱟᱹ ᱨᱮ ᱵᱤᱪᱟᱹᱨ ᱞᱮᱫᱼᱟ ᱠᱚ ᱟᱪᱟᱨ ᱞᱮᱫᱼᱟ ᱠᱚ ᱾ ᱠᱟᱛᱷᱟ ᱮᱨᱮ ᱞᱮᱱᱟ ᱠᱟᱛᱷᱟ ᱠᱷᱚᱫᱮ ᱞᱮᱱᱟ ᱵᱤᱪᱟᱹᱨ ᱞᱮᱯᱮᱡ ᱞᱮᱱᱟ ᱨᱚᱯᱚᱲ ᱯᱮᱴᱮᱨ ᱞᱮᱱᱟ ᱦᱚᱨ ᱰᱟᱦᱟᱨ ᱵᱟᱠᱚ ᱥᱟᱹᱨᱤ ᱫᱟᱲᱮᱭᱟᱫ ᱛᱟᱸᱦᱮᱫ ᱾ ᱠᱟᱛᱷᱟ ᱵᱟᱝ ᱥᱟᱹᱨᱤ ᱞᱮᱱᱛᱮ ᱫᱚᱞᱫᱩᱞᱤ ᱵᱟᱦᱟ ᱵᱟᱸᱫᱮᱞᱟᱨᱮ ᱯᱚᱨᱟᱭᱱᱤ ᱥᱟᱠᱟᱢ ᱪᱮᱛᱟᱱ ᱪᱮᱛᱟᱱ ᱛᱮ ᱥᱤᱠᱟᱹᱴ ᱛᱤᱡᱩ ᱞᱮᱠᱟ ᱴᱩᱸᱰᱟᱹᱝ ᱴᱩᱸᱰᱟᱹᱝ ᱛᱮ ᱯᱟᱨᱚᱢ ᱠᱟᱛᱮ ᱥᱟᱹᱨᱤ ᱥᱟᱨᱡᱚᱢ ᱫᱟᱨᱮ ᱵᱮᱲᱦᱟᱭ ᱨᱮ ᱟᱴᱮᱫ ᱟᱠᱟᱱ ᱞᱮᱧᱚᱜ ᱞᱮᱠᱟᱱ ᱞᱮᱸᱡᱮᱨ ᱫᱷᱤᱨᱤ ᱪᱮᱛᱟᱱ ᱨᱮ ᱯᱚᱨᱟᱭᱱᱤ ᱥᱟᱠᱟᱢ ᱟᱴᱮᱫ ᱠᱟᱛᱮ ᱵᱤᱪᱟᱹᱨ ᱞᱮᱫ ᱟᱪᱟᱨ ᱞᱮᱫᱼᱟ ᱠᱚ ᱾ ᱠᱟᱛᱷᱟ ᱥᱟᱹᱨᱤᱭᱮᱱᱟ, ᱦᱚᱨ ᱰᱟᱦᱟᱨ ᱠᱚ ᱧᱟᱢ ᱠᱮᱫᱼᱟ ᱾ ᱠᱟᱛᱷᱟ ᱥᱟᱹᱨᱤ ᱜᱮᱭᱟ ᱢᱮᱱᱠᱟᱛᱮ ᱵᱟᱦᱟ ᱵᱟᱸᱫᱮᱞᱟ ᱨᱮ ᱜᱩᱲᱜᱩ ᱫᱷᱤᱨᱤ ᱠᱚ ᱞᱮᱵᱽᱫᱟ ᱞᱮᱫᱼᱟ ᱚᱱᱟ ᱫᱚ ᱪᱟᱯᱮᱭᱮᱱᱟ ᱾ ᱵᱟᱦᱟ ᱛᱩᱞᱟᱹᱢ ᱠᱚ ᱪᱟᱯᱟᱫ ᱞᱮᱫᱼᱟ ᱚᱱᱟ ᱫᱚ ᱩᱱᱩᱢᱮᱱᱟ ᱾ ᱫᱷᱚᱨᱚᱢ ᱧᱩᱢ ᱠᱟᱛᱮ ᱡᱚᱦᱟᱨ ᱠᱟᱛᱮ ᱟᱯᱟᱱ ᱟᱹᱯᱤᱱ ᱜᱟᱲ ᱛᱮ ᱠᱚ ᱨᱩᱣᱟᱲ ᱮᱱᱟ ᱾
ᱥᱮᱨᱮᱧᱹᱹᱹᱹᱹᱹᱹᱹ
ᱨᱚᱲᱮ,
ᱛᱟ~ᱦᱟᱸ~ ᱨᱮᱛᱟ ᱱᱟ~ᱱᱟ~ ᱛᱟᱨᱱᱟ,
ᱛᱟ~ᱦᱟᱸ~ ᱨᱮᱛᱟ ᱱᱟ~ᱱᱟ~ ᱡᱮ,
ᱛᱟ~ᱦᱟᱸ~ ᱨᱮᱛᱟ ᱱᱟ~ᱱᱟ~ ᱦᱳ ᱾
ᱛᱚᱠᱚᱭ ᱨᱟᱜᱮ ᱪᱮᱛᱮ ᱞᱟᱹᱜᱤᱫ,
ᱛᱚᱠᱚᱭ ᱫᱩᱲᱩᱵ ᱚᱠᱟ ᱞᱟᱹᱜᱤᱫ ᱦᱳ ᱾
ᱨᱚᱲᱮ
ᱯᱷᱟᱨᱱᱟ ᱨᱟᱜᱮ ᱥᱟᱨᱪᱟᱜ ᱞᱟᱹᱜᱤᱫ,
ᱢᱟᱹᱡᱷᱤ ᱜᱚᱝ ᱮ ᱧᱮᱞᱠᱟᱭ ᱞᱟᱹᱜᱤᱫ,
ᱟᱨ ᱠᱚ ᱫᱩᱲᱩᱵ ᱵᱟᱨᱛᱮ ᱞᱟᱹᱜᱤᱫ ᱦᱳ ᱾
ᱦᱚᱭ ᱛᱚᱵᱮ ᱵᱟᱯ ᱨᱮ ᱫᱷᱚᱱ ᱨᱮ ᱯᱷᱟᱨᱱᱟ [ᱟᱹᱛᱩ ᱧᱩᱛᱩᱢ] ᱟᱹᱛᱩ ᱢᱟᱹᱡᱷᱤ ᱦᱚᱯᱚᱱ ᱯᱷᱟᱨᱱᱟ [ᱯᱟᱹᱨᱤᱥ ᱧᱩᱛᱩᱢ] ᱦᱚᱲᱮ ᱨᱟᱜ ᱡᱚᱝ ᱠᱟᱱ ᱛᱟᱦᱮᱸᱫ ᱾ ᱜᱮᱞ ᱥᱮᱨᱢᱟ ᱢᱟᱲᱟᱝ ᱨᱮᱪᱚ ᱜᱮᱞ ᱵᱟᱨ ᱥᱮᱨᱢᱟ ᱢᱟᱲᱟᱝ ᱨᱮᱪᱚ, ᱜᱮᱞ ᱪᱟᱸᱫᱚ ᱢᱟᱲᱟᱝ ᱨᱮᱪᱚ ᱜᱮᱞ ᱵᱟᱨ ᱪᱟᱸᱫᱚ ᱢᱟᱲᱟᱲ ᱨᱮᱪᱚ, ᱜᱮᱞ ᱢᱟᱦᱟ ᱢᱟᱲᱟᱝ ᱨᱮᱪᱚ ᱜᱮᱞ ᱵᱟᱨ ᱢᱟᱦᱟ ᱢᱟᱲᱟᱝ ᱨᱮᱪᱚ ᱜᱚᱡ ᱞᱮᱱᱟ ᱠᱚ ᱜᱩᱨ ᱞᱮᱱᱟ ᱠᱚ ᱾ ᱚᱱᱟᱛᱮ ᱵᱟᱯ ᱨᱮ ᱫᱷᱚᱱ ᱨᱮ ᱱᱩᱠᱩ ᱫᱚ ᱫᱩᱠ ᱮᱱᱟ ᱠᱚ ᱦᱩᱠ ᱮᱱᱟ ᱠᱚ, ᱪᱷᱩᱛ ᱮᱱᱟ ᱠᱚ ᱵᱩᱠᱩᱛ ᱮᱱᱟ ᱠᱚ, ᱥᱚ ᱭᱮᱱᱟ ᱠᱚ ᱥᱤᱸᱲᱤᱡ ᱮᱱᱟ ᱠᱚ, ᱵᱚᱦᱚᱜ ᱯᱮᱨᱮᱡ ᱡᱚᱵᱽᱨᱟ, ᱞᱩᱛᱩᱨ ᱯᱮᱨᱮᱡ ᱢᱟᱸᱭᱟᱢ, ᱫᱮᱭᱟ ᱯᱮᱨᱮᱡ ᱛᱚᱨᱚᱡ ᱞᱟᱴᱷᱟᱦᱟᱫ ᱠᱚᱣᱟ ᱾
ᱟᱹᱛᱩ ᱦᱚᱲ ᱫᱤᱥᱚᱢ ᱦᱚᱲ ᱟᱨ ᱵᱚᱝᱜᱟ ᱵᱳᱨᱳ ᱠᱚ ᱥᱟᱦᱟ ᱵᱟᱹᱜᱤᱭᱟᱫ ᱠᱚᱣᱟ ᱾ ᱟᱹᱰᱤ ᱫᱩᱠ ᱥᱟᱥᱮᱛ ᱨᱚᱠᱚ ᱛᱟᱦᱮᱸ ᱭᱮᱱᱟ ᱾ ᱫᱩᱠ ᱫᱚ ᱱᱚᱝᱠᱟ ᱦᱤᱡᱩᱜᱼᱟ ᱱᱚᱝᱠᱟ ᱥᱮᱱᱚᱜᱼᱟ ᱾
ᱥᱮᱨᱮᱧ
ᱫᱩᱠ ᱫᱚ ᱫᱷᱩᱶᱟᱹ ᱞᱮᱠᱟ ᱠᱩᱦᱲᱟᱹ ᱜᱮ,
ᱫᱩᱠ ᱫᱚ ᱫᱷᱩᱲᱤ ᱞᱮᱠᱟ ᱞᱟᱴᱷᱟᱜ ᱜᱮ,
ᱫᱩᱠ ᱫᱚ ᱦᱚᱭᱟᱛᱮ ᱫᱟᱜᱼᱮᱱᱟ ᱵᱚᱦᱮᱞᱚᱜ ᱫᱚ ᱾
ᱫᱩᱠ ᱫᱚ ᱞᱟᱴᱷᱮ ᱞᱮᱠᱟ ᱛᱟᱦᱮᱸᱠᱟᱱ,
ᱫᱩᱠ ᱫᱚ ᱞᱟᱴᱷᱟ ᱞᱮᱠᱟ ᱞᱟᱴᱷᱟᱭᱮᱱ,
ᱚᱱᱟᱛᱮ ᱱᱩᱠᱩ ᱦᱚᱲ ᱫᱚ ᱱᱤᱨᱟᱹᱭ ᱨᱮ ᱵᱟᱠᱚ ᱛᱟᱦᱮᱸ ᱫᱟᱲᱮᱭᱟᱜᱼᱟ ᱾ ᱧᱤᱫᱟᱹ ᱚᱲᱟᱜ ᱥᱟᱰᱮᱭᱮᱱᱟ, ᱥᱤᱢ ᱠᱚ ᱪᱚᱨ ᱪᱚᱨ ᱮᱱᱟ, ᱪᱟᱜᱟᱢ ᱪᱟᱜᱟᱢ ᱛᱟᱲᱟᱢ ᱠᱚ ᱟᱸᱡᱚᱢ ᱠᱮᱫᱼᱟ ᱥᱚᱝ ᱦᱩᱲᱩ ᱵᱟᱝ ᱥᱟᱦᱟᱨ ᱞᱮᱱᱟ, ᱥᱟᱸᱵᱟᱜ ᱵᱷᱩᱨᱟᱹᱜ ᱠᱚ ᱠᱩᱠᱢᱩ ᱠᱮᱫᱼᱟ ᱾
ᱟᱫᱚ ᱢᱟᱹᱡᱷᱤ ᱵᱟᱵᱟ ᱴᱷᱮᱱ ᱠᱩᱞᱤ ᱡᱚᱝ ᱮ ᱥᱮᱱ ᱮᱱᱟ ᱟᱨ ᱱᱚᱶᱟ ᱠᱚ ᱠᱟᱛᱷᱟᱭ ᱞᱟᱹᱭ ᱟᱫᱮᱭᱟ ᱾ ᱢᱟᱹᱡᱷᱤ ᱵᱟᱵᱟ ᱦᱚᱸᱭ ᱞᱟᱹᱭ ᱨᱩᱣᱟᱹᱲ ᱟᱫᱮᱭᱟ ᱾ ᱵᱟᱯᱫᱷᱚᱱ ᱟᱯᱮ ᱢᱟ ᱜᱚᱡ ᱜᱩᱨ ᱨᱮᱱᱟᱜ ᱵᱷᱟᱸᱰᱟᱱ ᱠᱟᱹᱢᱤ ᱥᱟᱨᱮᱡ ᱟᱠᱟᱱ ᱛᱟᱯᱮᱭᱟ ᱾ ᱚᱱᱟᱛᱮ ᱱᱚᱝᱠᱟ ᱮᱨᱮ ᱫᱚᱢ ᱟᱹᱭᱠᱟᱣ ᱮᱫᱼᱟ ᱾ ᱢᱟ ᱥᱚᱡᱚᱜ ᱯᱮ ᱵᱷᱟᱸᱰᱟᱱ ᱵᱚ ᱩᱢ ᱯᱷᱟᱨᱪᱟ ᱠᱟᱯᱮᱭᱟ ᱾ ᱜᱚᱰᱮᱛ ᱤᱧ ᱞᱟᱹᱭ ᱟᱭᱟ ᱟᱹᱛᱩᱨᱮ ᱦᱚᱦᱚᱭᱟᱭ ᱾
ᱢᱟᱹᱡᱷᱤ ᱵᱟᱵᱟ ᱜᱚᱰᱮᱛᱮ ᱞᱟᱹᱭ ᱟᱫᱮᱭᱟ ᱢᱚᱬᱮ ᱢᱟᱦᱟᱸ ᱛᱟᱭᱚᱢ ᱾ ᱜᱚᱰᱮᱛ ᱫᱚ ᱟᱹᱛᱩ ᱨᱮ ᱚᱲᱟᱜ ᱚᱲᱟᱜ ᱮ ᱦᱚᱦᱚ ᱠᱮᱫᱼᱟ ᱾ ᱢᱤᱫ ᱦᱟᱲᱟᱢ ᱢᱤᱫ ᱵᱩᱰᱷᱤ ᱯᱷᱟᱨᱱᱟ ᱚᱲᱟᱜ ᱪᱟᱞᱟᱜ ᱞᱟᱹᱜᱤᱫ ᱾ ᱡᱚᱛᱚ ᱦᱚᱲ ᱠᱚ ᱥᱮᱴᱮᱨ ᱮᱱᱟ ᱾ ᱚᱲᱟᱜ ᱢᱩᱱᱤᱵ ᱫᱚ ᱯᱟᱨᱠᱚᱢ ᱠᱚ ᱯᱟᱹᱴᱭᱟᱹ ᱠᱚ ᱜᱟᱸᱰᱚ ᱠᱚ ᱫᱩᱲᱩᱵ ᱞᱟᱹᱜᱤᱫᱼᱮ ᱵᱤᱞᱟᱫ ᱠᱚᱣᱟ ᱾ ᱫᱩᱲᱩᱵ ᱮᱱᱟ ᱠᱚ, ᱟᱫᱚ ᱢᱤᱢᱤᱫ ᱯᱷᱩᱲᱩᱜ ᱛᱟᱝ ᱦᱟᱺᱰᱤ ᱦᱚᱸ ᱜᱷᱟᱹᱨᱱᱤᱭ ᱮᱢᱟᱫ ᱠᱚᱣᱟ ᱾ ᱧᱩ ᱵᱟᱲᱟ ᱠᱟᱛᱮ ᱟᱫᱚ ᱦᱚᱯᱚᱱ ᱠᱚ ᱠᱚ ᱢᱮᱱᱮᱫᱼᱟ ᱾ ᱵᱟᱯᱫᱷᱚᱱ ᱱᱚᱶᱟ ᱫᱚ ᱪᱮᱫ ᱦᱟᱺᱰᱤᱢ ᱮᱢᱟᱫ ᱞᱮᱭᱟ ᱢᱮᱨᱟ ᱜᱮ ᱵᱟᱞᱮ ᱧᱟᱢ ᱞᱮᱫ ᱫᱚ ᱾ ᱜᱟᱨᱡᱚᱱᱮ ᱢᱮᱱ ᱠᱮᱫᱼᱟ, ᱢᱚᱬᱮ ᱢᱟᱦᱟ ᱢᱟᱬᱟᱝ ᱨᱮ ᱨᱚᱞ ᱡᱟᱝ ᱪᱟᱣᱞᱮᱡᱟᱝ ᱛᱮᱫ ᱫᱚ ᱢᱟᱹᱡᱷᱤ ᱵᱟᱵᱟ ᱚᱲᱟᱜ ᱞᱮ ᱤᱫᱤ ᱦᱚᱴᱚ ᱟᱠᱟᱫᱼᱟ ᱾ ᱟᱠᱚ ᱚᱲᱟᱜ ᱨᱟᱹᱱᱩ ᱛᱮᱜᱮ ᱦᱟᱺᱰᱤ ᱞᱮ ᱦᱟᱹᱨ ᱟᱠᱟᱫᱼᱟ, ᱢᱮᱨᱟ ᱛᱮᱫ ᱫᱚ ᱢᱟᱹᱡᱷᱤ ᱵᱟᱵᱟ ᱚᱲᱟᱜ ᱨᱮᱜᱮ ᱢᱮᱱᱟᱜᱼᱟ ᱾ ᱟᱹᱠᱤᱱ ᱜᱮ ᱠᱤᱱ ᱞᱟᱹᱭ ᱢᱟ ᱪᱮᱫ ᱞᱮᱠᱟᱱ ᱢᱮᱨᱟ ᱠᱟᱱᱟ ᱾ ᱟᱫᱚ ᱢᱟᱹᱡᱷᱤ ᱵᱟᱵᱟᱭ ᱞᱟᱹᱭ ᱠᱮᱫᱼᱟ ᱾ ᱦᱚᱭ ᱵᱟᱯᱫᱷᱚᱱ ᱱᱚᱶᱟ ᱫᱚ ᱢᱩᱪᱩ ᱨᱮᱠᱚ ᱪᱟᱞᱟ ᱟᱠᱟᱫᱼᱟ ᱾ ᱚᱱᱟᱛᱮ ᱢᱮᱨᱟ ᱫᱚ ᱵᱟᱹᱱᱩᱜ ᱟᱱᱟ, ᱱᱟᱹᱨᱲᱤ ᱨᱮᱦᱚᱸ ᱵᱟᱝ ᱰᱷᱟᱝ ᱚᱜ ᱠᱟᱱᱟ ᱾ ᱢᱟᱹᱡᱷᱤ ᱵᱟᱵᱟᱭ ᱢᱮᱱᱟ, ᱦᱚᱭ ᱵᱟᱯᱫᱷᱚᱱ ᱢᱮᱨᱟ ᱵᱟᱝ ᱰᱷᱟᱝ ᱚᱜᱼᱟ, ᱯᱷᱟᱨᱱᱟ ᱚᱲᱟᱜ ᱨᱤᱱ ᱢᱟᱨᱮ ᱦᱟᱯᱲᱟᱢ ᱠᱚ ᱜᱮ ᱯᱟᱞᱮ ᱠᱚ ᱰᱷᱟᱝ ᱚᱜ ᱠᱟᱱᱟ ᱾ ᱚᱱᱟᱛᱮ ᱵᱟᱝ ᱰᱷᱟᱝ ᱚᱜ ᱞᱟᱹᱜᱤᱫ, ᱵᱟᱝ ᱰᱷᱟᱝ ᱠᱟᱹᱢᱤ ᱵᱚ ᱠᱟᱹᱢᱤ ᱛᱟᱠᱚ ᱨᱮᱱᱟᱜ ᱦᱮᱲᱮ ᱦᱩᱲᱩ ᱵᱚ ᱥᱚᱝ ᱟ ᱾ ᱢᱟ ᱪᱮᱫ ᱯᱮ ᱢᱮᱱᱮᱫᱼᱟ ?
ᱦᱚᱭ ᱛᱚᱵᱮ ᱵᱟᱯᱫᱷᱚᱱ ᱚᱱᱟ ᱫᱚ ᱵᱚ ᱠᱟᱹᱢᱤ ᱠᱟᱜ ᱜᱮᱭᱟ ᱾ ᱫᱮ ᱥᱚᱡᱽ ᱠᱚ ᱥᱟᱢᱟᱝ ᱯᱮ ᱾ ᱟᱫᱚ ᱜᱟᱨᱡᱚᱱ ᱫᱚ ᱦᱩᱲᱩ ᱜᱩᱦᱬᱤ ᱥᱟᱠᱟᱢ ᱪᱟᱨᱮᱡ ᱥᱟᱥᱟᱝ ᱥᱩᱛᱟᱹᱢ ᱫᱩᱵᱤᱜᱟᱥ ᱟᱫᱽᱣᱟ ᱪᱟᱣᱞᱮᱭ ᱧᱟᱢ ᱚᱰᱚᱠ ᱠᱮᱫᱼᱟ ᱾
ᱯᱮ ᱴᱩᱠᱩᱡ ᱦᱟᱺᱰᱤ ᱨᱮᱱᱟᱜ ᱦᱩᱲᱩ ᱠᱚ ᱥᱚᱝ ᱠᱮᱫᱼᱟ, ᱢᱤᱫ ᱴᱩᱠᱩᱡ ᱨᱮ ᱜᱮᱞ ᱵᱟᱨ ᱠᱟᱴᱷᱟ ᱠᱟᱛᱮ ᱾ ᱯᱮ ᱴᱩᱠᱩᱡ ᱫᱚ ᱢᱟᱨᱟᱝ ᱵᱳᱨᱳ, ᱦᱟᱯᱲᱟᱢ ᱠᱚ ᱟᱨ ᱜᱚᱡ ᱜᱩᱨ ᱟᱠᱟᱱ ᱦᱚᱲ ᱞᱟᱹᱜᱤᱫ ᱾
ᱜᱤᱨᱟᱹ ᱠᱚ ᱛᱚᱞ ᱠᱮᱫᱼᱟ, ᱥᱟᱥᱟᱝ ᱥᱩᱛᱟᱹᱢ ᱛᱩᱠᱟᱹ ᱛᱟᱥᱟᱫ ᱛᱚᱣᱟ ᱵᱟᱞᱮ ᱛᱮ ᱾ ᱪᱟᱞ ᱟᱠᱚᱣᱟ ᱠᱚ ᱦᱚᱯᱚᱱ ᱮᱨᱟ ᱢᱤᱥᱨᱟ ᱦᱟᱛᱚᱢ ᱠᱟᱹᱠᱤ ᱯᱷᱩᱞ ᱨᱟᱹᱱᱤ ᱯᱮᱲᱟ ᱾
ᱢᱩᱪᱟᱹᱫ ᱪᱟᱨ ᱧᱩ ᱠᱟᱛᱮ ᱟᱹᱛᱩ ᱦᱚᱲ ᱥᱮᱨᱮᱧ ᱡᱚᱝ ᱠᱟᱱᱟ -
ᱨᱚᱲᱮᱹᱹ
ᱛᱟᱦᱟᱸ ᱨᱮᱛᱟ ᱱᱟᱱᱟ ᱦᱳ,
ᱛᱟᱦᱟᱸ ᱨᱮᱛᱟ ᱱᱟᱱᱟ ᱡᱮ ᱾
ᱛᱚᱠᱚᱭ ᱠᱚᱫᱚ ᱠᱚ ᱜᱤᱨᱟᱹ ᱭᱮᱱᱟ ᱦᱳ,
ᱥᱟᱥᱟᱝ ᱥᱩᱛᱟᱹᱢ ᱛᱩᱠᱟᱹ ᱛᱟᱥᱟᱫ,
ᱛᱚᱣᱟ ᱵᱟᱞᱮ ᱦᱟᱭ ᱨᱮ ᱨᱟ~ᱨᱟᱜ ᱫᱚ,
ᱦᱤᱨᱞᱟᱹ ᱢᱟᱨᱟᱝ ᱵᱳᱨᱳ ᱦᱤᱨᱞᱟᱹ ᱾
ᱛᱚᱣᱟ ᱵᱟᱞᱮ ᱦᱟᱭ ᱨᱮ ᱦᱚᱜᱢᱚᱨ ᱫᱚ,
ᱦᱚᱯᱚᱱ ᱮᱨᱟ ᱢᱤᱥᱨᱟ ᱦᱟᱛᱚᱢ ᱠᱟᱹᱠᱤ ᱯᱷᱩᱞ ᱯᱮᱲᱟ ᱜᱤᱨᱟᱹ ᱭᱮᱱᱟᱦᱚ,
ᱵᱟᱞᱟ ᱥᱟᱠᱟ ᱠᱚ ᱜᱤᱨᱟᱹ ᱭᱮᱱᱟ ᱦᱳ,
ᱥᱟᱥᱟᱝ ᱥᱩᱛᱟᱹᱛ ᱛᱩᱠᱟᱹ ᱛᱟᱥᱟᱫ,
ᱦᱤᱨᱞᱟᱹ ᱢᱟᱨᱟᱝ ᱵᱩᱨᱩ ᱦᱤᱨᱞᱟᱹ ᱾
ᱮᱛᱚᱢ ᱠᱚᱧᱮ ᱥᱟᱢᱟᱝ ᱯᱟᱪᱮ,
ᱵᱮᱲᱟ ᱨᱟᱠᱟᱵ ᱵᱮᱲᱟ ᱠᱚᱪᱮ,
ᱜᱚ~ᱚᱰ ᱡᱚᱦᱟᱨ ᱞᱮᱜᱮᱡ ᱞᱮᱜᱮᱡ,
ᱫᱟ~ᱬᱟ ᱠᱮᱫᱼᱟ ᱠᱚ ᱡᱚᱲᱟ ᱡᱚᱲᱟ,
ᱱᱮ~ᱶᱛᱟ ᱠᱚᱣᱟ ᱠᱚ ᱡᱚᱛᱚ ᱯᱮᱲᱟ,
ᱯᱟ~ᱨᱚᱢ ᱮᱱᱟ ᱜᱮᱭᱟᱨ ᱢᱟᱦᱟᱸ,
ᱥᱮ~ᱴᱮᱨ ᱮᱱᱟ ᱱᱮᱸᱰᱟ ᱢᱟᱦᱟᱸ,
ᱵᱤᱱᱛᱤ
ᱥᱮᱴᱮᱨ ᱮᱱᱟ ᱠᱚ ᱯᱮᱲᱟ ᱯᱟᱹᱦᱬᱟ, ᱠᱩᱞᱦᱤ ᱢᱩᱪᱟᱹᱫ ᱫᱚᱵᱟᱹᱴᱤ ᱠᱷᱚᱱᱟᱜ ᱜᱮᱠᱚ ᱨᱟᱜ ᱦᱚᱢᱚᱨ ᱟᱹᱜᱩ ᱠᱮᱫᱼᱟ ᱾ ᱠᱚᱭᱚᱜ ᱫᱟᱨᱟᱢ ᱠᱮᱫ ᱠᱚᱣᱟ ᱠᱚ ᱟᱹᱛᱩ ᱢᱟᱸᱯᱟᱧᱡᱤ ᱵᱩᱰᱤ ᱮᱨᱟ ᱟᱨ ᱚᱲᱟᱜ ᱦᱚᱲ ᱥᱟᱶᱛᱮ ᱾ ᱦᱚᱭᱚ ᱢᱩᱰᱨᱟᱹ ᱵᱟᱲᱟᱭᱮᱱᱟ ᱠᱚ ᱾ ᱱᱟᱹᱯᱤᱛ ᱵᱟᱵᱟ ᱡᱚᱛᱚ ᱜᱟᱬᱟᱭ ᱦᱚᱭᱚ ᱯᱩᱨᱟᱣ ᱠᱮᱫ ᱠᱚᱣᱟ ᱾ ᱢᱩᱪᱟᱹᱫ ᱩᱛᱟᱹᱨ ᱨᱮ ᱫᱚ ᱠᱤᱥᱟᱹᱬ ᱟᱨ ᱱᱟᱹᱯᱤᱛ ᱠᱤᱱ ᱦᱚᱯᱚᱭᱚ ᱭᱮᱱᱟ ᱾ ᱚᱱᱟ ᱛᱟᱭᱚᱢ ᱠᱤᱥᱟᱹᱬ ᱟᱨ ᱱᱟᱹᱯᱤᱛ ᱚᱲᱟᱜ ᱠᱤᱱ ᱵᱚᱞᱚ ᱭᱮᱱᱟ ᱾ ᱚᱲᱟᱜ ᱠᱷᱚᱱ ᱡᱟᱹᱴᱤ ᱦᱟᱥᱟ ᱠᱟᱲᱮ ᱥᱩᱱᱩᱢ ᱥᱟᱨᱡᱚᱢ ᱥᱟᱠᱟᱢ ᱫᱟᱹᱛᱟᱹᱣᱱᱤ ᱥᱟᱵ ᱥᱮᱯᱮᱧ ᱠᱟᱛᱮ ᱠᱤᱱ ᱚᱰᱚᱠ ᱮᱱᱟ ᱾ ᱱᱟᱹᱯᱤᱛ ᱵᱟᱵᱟ ᱛᱩᱯᱩᱱᱟᱺᱭ ᱜᱷᱟᱴ ᱥᱮᱫᱼᱮ ᱟᱹᱭᱩᱨ ᱠᱮᱫ ᱠᱚᱣᱟ ᱾
ᱨᱚᱲᱮ ,
ᱛᱟ~ᱦᱟᱸ~ ᱨᱮᱛᱟ ᱱᱟ~ᱱᱟ~ ᱛᱟᱨᱱᱟ,
ᱛᱟ~ᱦᱟᱸ~ ᱨᱮᱛᱟ ᱱᱟ~ᱱᱟ~ ᱦᱳ,
ᱛᱟ~ᱦᱟᱸ~ ᱨᱮᱛᱟ ᱱᱟ~ᱱᱟ~ ᱡᱮ ᱾
ᱫᱟᱬᱟ ᱫᱟᱬᱟ ᱪᱤᱭᱟᱹ ᱭᱟᱹᱠᱤᱱ ᱥᱟᱹᱨᱤ ᱫᱟᱜ,
ᱯᱟᱸᱡᱟ ᱯᱟᱸᱡᱟ ᱯᱟᱱᱛᱮ ᱭᱟᱹᱠᱤᱱ ᱥᱟᱹᱛᱤᱧ ᱫᱟᱜ,
ᱱᱟᱭ ᱱᱟᱹᱯᱤᱛ ᱵᱟᱵᱟᱭ ᱱᱟᱺᱜᱭᱩᱨ ᱦᱳ ᱾
ᱜᱟᱝᱱᱟᱹᱭ - ᱜᱟᱹᱭ ᱜᱟᱹᱭ
ᱥᱩᱲᱟᱹᱱᱟᱹᱭ-ᱠᱟᱰᱟ ᱡᱚᱵᱮ
ᱠᱩᱨᱠᱩᱴᱱᱟᱹᱭ-ᱫᱟᱜᱥᱤᱢ ᱥᱟᱺᱰᱤ
ᱪᱤᱨᱩᱱᱟᱹᱭ - ᱪᱟᱶᱨᱤᱡ ᱥᱮᱭᱟᱞᱚᱢ ,
ᱜᱤᱨᱩᱱᱟᱹᱭ - ᱢᱟᱭᱟᱢ ᱜᱟᱝᱮᱱ,
ᱡᱟᱝᱱᱟᱹᱭ - ᱡᱤᱣᱤ ᱡᱟᱹᱱᱤ
ᱱᱚᱝᱠᱟ ᱱᱟᱺᱭ ᱫᱟᱜ ᱯᱟᱱᱛᱮ ᱨᱮᱱᱟᱜ ᱚᱡᱮ ᱫᱚ ᱱᱚᱶᱟ ᱠᱟᱱᱟ ᱦᱟᱯᱮᱱ ᱦᱟ ᱨᱮ ᱱᱚᱶᱟ ᱡᱤᱣᱤ ᱢᱟᱹᱱᱢᱤ ᱨᱩᱯᱛᱮ ᱟᱵᱚ ᱛᱟᱞᱟ ᱨᱮ ᱡᱟᱱᱟᱢ ᱨᱩᱣᱟᱲᱚᱜ ᱨᱮᱱᱟᱜ ᱯᱟᱹᱛᱭᱟᱣ ᱢᱮᱱᱟᱜᱼᱟ ᱾ ᱚᱱᱟᱛᱮ ᱥᱟᱹᱨᱤ ᱫᱟᱜ ᱥᱚᱱᱚᱛ ᱜᱷᱟᱴ ᱨᱮ ᱛᱩᱯᱩ ᱞᱮᱱᱠᱷᱟᱱ ᱢᱟᱹᱱᱢᱤ ᱡᱟᱱᱟᱢ ᱧᱟᱢᱚᱜᱼᱟ ᱾ ᱵᱟᱝ ᱠᱷᱟᱱ ᱡᱟᱹᱡᱟᱱᱟᱢ ᱮᱴᱟᱜᱚᱜᱼᱟ ᱾ ᱥᱮᱫᱟᱭ ᱟᱹᱜᱤᱞ ᱢᱟᱨᱮ ᱦᱟᱯᱲᱟᱢ ᱠᱤᱱ ᱪᱮᱬᱮ ᱠᱟᱱ ᱛᱟᱦᱮᱫ ᱠᱤᱱ, ᱩᱱᱠᱤᱱ ᱜᱚᱴᱟ ᱚᱜᱚᱢ ᱫᱚᱨᱭᱟ ᱵᱤᱡ [ᱵᱤᱞᱤ] ᱠᱤᱱ ᱵᱮᱡ ᱞᱮᱫᱼᱟ ᱾ ᱫᱟᱜ ᱯᱤᱪᱷᱤ ᱜᱮ ᱵᱤᱡ ᱠᱷᱚᱱ ᱡᱩᱫᱟᱹ ᱡᱩᱫᱟᱹ ᱡᱟᱹᱱᱤ ᱠᱚ ᱵᱩᱥᱟᱹᱲ ᱞᱮᱱᱟ ᱾ ᱯᱩᱭᱞᱩ ᱫᱚ ᱢᱤᱫ ᱠᱩᱪᱤ ᱩᱱᱠᱩ ᱫᱚ ᱵᱟᱠᱚ ᱦᱚᱯᱚᱱᱚᱜᱼᱟ ᱦᱚᱲᱢᱚ ᱜᱮᱠᱚ ᱠᱮᱪᱟᱜᱚᱜᱼᱟ ᱾ ᱤᱱᱟᱹ ᱛᱟᱭᱚᱢ ᱵᱤᱱ ᱵᱤᱥᱤ ᱡᱟᱝ ᱟᱱᱠᱚ ᱠᱚ, ᱩᱱᱠᱩ ᱫᱚ ᱵᱤᱞᱤ ᱠᱟᱛᱮ ᱠᱚ ᱵᱩᱥᱟᱹᱲᱚᱜᱼᱟ ᱾ ᱤᱱᱟᱹ ᱛᱟᱭᱚᱢ ᱵᱤᱥᱤ ᱡᱟᱝ ᱟᱱ ᱠᱚ ᱵᱟᱨ ᱡᱟᱸᱜᱟ ᱯᱩᱱ ᱡᱟᱸᱜᱟ ᱥᱟᱸᱜᱮ ᱡᱟᱜᱟ ᱟᱱᱠᱚ ᱵᱤᱞᱤ ᱠᱷᱚᱱ ᱠᱚ ᱵᱩᱥᱟᱹᱲ ᱞᱮᱱᱟ ᱾ ᱫᱟᱬᱟ ᱫᱟᱬᱟ ᱟᱹᱛᱤᱧ ᱟᱹᱛᱤᱧ ᱱᱚᱝᱠᱟᱱ ᱫᱟᱜ ᱠᱤᱱ ᱧᱟᱢ ᱠᱮᱫᱼᱟ ᱚᱱᱟ ᱨᱮ ᱟᱹᱛᱤᱧ ᱠᱟᱛᱮ ᱠᱟᱨᱟᱢ ᱫᱟᱨᱮ ᱨᱮ ᱠᱤᱱ ᱵᱤᱡ ᱠᱮᱫᱼᱟ, ᱚᱱᱟ ᱠᱷᱚᱱ ᱢᱟᱹᱱᱢᱤ ᱠᱤᱱ ᱵᱩᱥᱟᱹᱲ ᱞᱮᱱᱟ ᱾ ᱛᱮᱦᱮᱧ ᱚᱱᱠᱟᱱ ᱫᱟᱜ ᱴᱟᱹᱴᱤ ᱡᱷᱟᱹᱨᱤ ᱥᱟᱥᱟᱝ ᱫᱟᱨᱦᱟ ᱥᱚᱱᱟ ᱛᱚᱞ ᱥᱚᱱᱚᱛ ᱢᱮᱨᱟᱞ ᱜᱷᱟᱴ ᱨᱮ ᱱᱩᱠᱩ ᱯᱷᱟᱨᱱᱟ ᱯᱟᱹᱨᱤᱥ ᱦᱚᱲ ᱫᱚ ᱱᱟᱹᱭ ᱫᱟᱜ ᱡᱟᱹᱴᱤ ᱦᱟᱥᱟ ᱛᱮ ᱩᱢ ᱠᱮᱫ ᱱᱟᱲᱠᱟ ᱠᱮᱫ ᱠᱚᱛᱮ ᱵᱚ ᱥᱚᱱᱮᱨ ᱥᱤᱫᱷᱚ ᱠᱮᱫ ᱠᱚᱣᱟ ᱾
ᱛᱮᱦᱮᱧ ᱠᱷᱚᱱ ᱱᱩᱠᱩ ᱯᱷᱟᱨᱱᱟ ᱯᱟᱹᱨᱤᱥ ᱦᱚᱲ ᱫᱚ ᱥᱮᱸᱫᱽᱨᱟ ᱨᱮ ᱠᱟᱨᱠᱟ ᱨᱮ ᱵᱚᱝᱜᱟᱜ ᱨᱮ ᱵᱩᱨᱩᱜ ᱨᱮ ᱦᱟᱺᱰᱤ ᱵᱚᱰᱚᱡ ᱫᱟᱜ ᱜᱚᱜ ᱡᱚᱛᱚᱣᱟᱜ ᱨᱮᱜᱮ ᱵᱚ ᱫᱩ ᱫᱮᱞᱟ ᱟᱠᱚᱣᱟ ᱾ ᱚᱱᱟ ᱛᱮᱠᱚ ᱞᱟᱹᱭᱟ ᱱᱟᱦᱮᱞ ᱜᱟᱰᱠᱮ ᱫᱚ ᱠᱚ ᱠᱚᱞᱥᱟᱭᱟ ᱠᱟᱛᱷᱟ ᱜᱟᱸᱠᱮ ᱫᱚ ᱵᱟᱠᱚ ᱫᱚᱱ ᱯᱟᱨᱚᱢᱟ ᱾ ᱦᱩᱰᱤᱧᱟᱜ ᱦᱚᱸ ᱥᱟᱨᱡᱚᱢ ᱜᱮ ᱢᱟᱨᱟᱝ ᱟᱜ ᱦᱚᱸ ᱥᱟᱨᱡᱚᱢ ᱜᱮ ᱡᱚᱦᱟᱨ ᱾
ᱥᱮᱨᱮᱧ
ᱱᱟᱭ ᱯᱮᱲᱟ ᱱᱟᱯᱟᱭ ᱯᱮᱲᱟ,
ᱡᱷᱟᱹᱴᱤ ᱴᱟᱹᱴᱤ ᱵᱟᱵᱚ ᱵᱚᱞᱟ,
ᱛᱚᱠᱚᱭ ᱠᱚᱫᱚ ᱯᱮᱲᱟ ᱫᱚᱵᱟᱹᱴᱤ ᱨᱮ ᱾
ᱦᱟᱛᱚᱢ ᱠᱟᱹᱠᱤ ᱯᱷᱩᱞ ᱯᱮᱲᱟ,
ᱵᱟᱞᱟ ᱯᱮᱲᱟ ᱠᱚᱫᱚ ᱫᱚᱵᱟᱹᱴᱤ ᱨᱮ ᱾
ᱛᱚᱠᱚᱭ ᱠᱚ ᱫᱚ ᱯᱮᱲᱟ,
ᱦᱟᱺᱰᱤ ᱵᱷᱟᱹᱴᱤ ᱫᱟᱜ ᱜᱚᱜ,
ᱛᱚᱠᱚᱭ ᱠᱚᱫᱚ ᱯᱮᱲᱟ ᱥᱤᱥᱤᱨ ᱰᱚᱞᱟᱣ ᱾
ᱟᱛᱩ ᱢᱟᱯᱟᱧᱡᱤ ᱠᱚ ᱦᱟᱺᱰᱤ ᱵᱷᱟᱹᱴᱤ ᱫᱟᱜ ᱜᱚᱜ,
ᱠᱩᱢᱟᱝ ᱡᱟᱶᱟᱭ ᱠᱚ ᱫᱚ ᱥᱤᱥᱤᱨ ᱰᱚᱞᱟᱣ ᱾
ᱯᱟᱭ ᱠᱩᱲᱟᱹᱭ ᱪᱷᱟᱢᱰᱟ ᱦᱟᱺᱰᱤ,
ᱥᱤᱥᱤᱨ ᱰᱚᱞᱟᱣ ᱠᱚ ᱫᱚ ᱥᱤᱥᱤᱨ ᱦᱟᱺᱰᱤ,
ᱪᱩᱨᱩ
ᱪᱩᱨᱩ ᱫᱚ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱱᱟᱜ ᱡᱤᱛᱤᱞᱛᱷᱟᱱ ᱴᱚᱴᱷᱟ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱤᱭᱟᱹ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱛᱷᱟᱨ ᱡᱤᱛᱤᱞᱛᱷᱟᱱ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱫᱚ ᱪᱩᱨᱩ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱯᱟᱞᱤ ᱠᱷᱚᱱ ᱚᱢᱵᱟᱞᱟ ᱡᱚᱲᱟᱜ ᱟᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ᱖᱕ ᱨᱮ ᱛᱷᱟᱨ ᱡᱤᱛᱤᱞᱛᱷᱟᱱ ᱨᱮ ᱢᱮᱱᱟᱜᱼᱟ ᱟᱨ ᱵᱤᱠᱟᱱᱮᱨ ᱞᱟᱹᱜᱤᱫ ᱨᱮᱞᱣᱮ ᱞᱟᱭᱤᱱ ᱨᱮ ᱢᱤᱫ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱛᱷᱟᱨ ᱡᱤᱛᱤᱞᱛᱷᱟᱱ ᱨᱮᱱᱟᱜ ᱥᱤᱯᱷᱴᱤᱝ ᱨᱮᱛ ᱨᱮᱱᱟᱜ ᱦᱩᱰᱤᱧ ᱵᱩᱨᱩ ᱥᱩᱨ ᱨᱮ ᱢᱮᱱᱟᱜᱼᱟ ᱾
ᱵᱷᱟᱸᱰᱟᱱ ᱵᱤᱱᱛᱤ
ᱥᱤᱢ ᱠᱩᱴᱟᱹᱢ
ᱥᱤᱢ ᱫᱚ ᱪᱷᱟᱢᱰᱟ ᱞᱟᱛᱟᱨ ᱨᱮᱠᱚ ᱠᱩᱴᱟᱹᱢ ᱠᱚᱣᱟ ᱾ ᱚᱱᱟ ᱪᱷᱟᱢᱰᱟ ᱫᱚ ᱢᱚᱬᱮ ᱦᱚᱲ ᱠᱚ ᱵᱟᱱᱟᱣᱟ ᱾ ᱥᱟᱛᱮ ᱵᱷᱤᱲᱟᱣ ᱨᱮ ᱥᱟᱨᱡᱚᱢ ᱠᱷᱩᱱᱴᱤ ᱥᱟᱨᱡᱚᱢ ᱯᱟᱹᱲ ᱛᱮ ᱠᱚ ᱵᱮᱱᱟᱣᱟ ᱾ ᱡᱟᱦᱮᱨ ᱥᱟᱹᱲᱤᱢ ᱞᱮᱠᱟ ᱾ ᱚᱸᱰᱮ ᱜᱮ ᱦᱟᱯᱲᱟᱢ ᱠᱚ ᱧᱩᱛᱩᱢ ᱛᱮ ᱢᱟᱨᱟᱝ ᱵᱳᱨᱳ ᱧᱩᱛᱩᱢ ᱛᱮ ᱯᱩᱸᱰ ᱥᱟ:ᱰᱤ ᱦᱟᱯᱲᱟᱢ ᱠᱚ ᱧᱩᱛᱩᱢ ᱛᱮ ᱟᱨᱟᱜ ᱥᱟᱺᱰᱤ ᱟᱨ ᱜᱚᱡ ᱜᱩᱨ ᱟᱠᱟᱱ ᱦᱚᱲ ᱧᱩᱛᱩᱢ ᱛᱮ ᱢᱤᱫ ᱜᱩᱞᱤ ᱯᱟᱹᱴᱷᱤ ᱠᱚ ᱠᱩᱴᱟᱹᱢ ᱮᱭᱟ ᱾ ᱪᱷᱟᱢᱰᱟ ᱞᱟᱛᱟᱨ ᱨᱮ ᱵᱤᱞᱤ ᱞᱮᱠᱟ ᱜᱩᱞᱟᱹᱭ ᱠᱚ ᱜᱩᱨᱤᱡᱟ ᱾ ᱚᱲᱟᱜ ᱠᱷᱚᱱ ᱵᱚᱝᱜᱟᱜ ᱠᱚ ᱚᱰᱚᱠ ᱦᱤᱡᱩᱜᱼᱟ ᱾ ᱦᱟᱴᱟᱜ ᱨᱮ ᱢᱤᱫ ᱠᱟᱴᱷᱟ ᱛᱤᱠᱤ ᱦᱩᱲᱩ ᱪᱟᱣᱞᱮ ᱯᱮᱭᱟ ᱥᱟᱨᱡᱚᱢ ᱥᱟᱠᱟᱢ ᱯᱟᱛᱲᱟ, ᱠᱟᱸᱥᱟ ᱵᱟᱹᱴᱤᱨᱮ ᱛᱟᱝ ᱦᱟᱺᱰᱤ, ᱞᱟᱹᱠᱛᱤ ᱡᱟᱹᱱᱤᱡ ᱵᱷᱟᱹᱱᱛᱩᱡ ᱯᱷᱩᱲᱩᱜ ᱾ ᱢᱤᱫ ᱴᱟᱹᱝ ᱵᱩᱰᱤᱭᱟᱹ ᱡᱟᱶᱟᱭ ᱜᱚᱝᱠᱮ ᱠᱚ ᱥᱟᱵ ᱫᱟᱨᱟᱭᱟ ᱾ ᱟᱫᱚ ᱪᱷᱟᱢᱰᱟ ᱞᱟᱛᱟᱨ ᱨᱮ ᱯᱮᱭᱟ ᱯᱟᱛᱲᱟ ᱠᱚ ᱟᱴᱮᱫᱟ, ᱮᱛᱚᱢ ᱠᱷᱚᱱ ᱠᱚᱧᱮ ᱥᱮᱫ ᱯᱮᱭᱟ ᱯᱟᱛᱲᱟᱭ ᱠᱚ ᱫᱚᱦᱚ ᱤᱫᱤᱭᱟ ᱾ ᱮᱛᱚ ᱯᱟᱛᱲᱟ ᱨᱮ ᱢᱤᱫ ᱪᱩᱯᱩᱫ ᱛᱤᱠᱤ ᱪᱟᱣᱞᱮᱭ ᱪᱩᱨᱩᱡᱟ ᱾ ᱛᱟᱞᱟ ᱯᱟᱛᱲᱟ ᱨᱮ ᱯᱮ ᱪᱩᱯᱩᱫ ᱦᱟᱯᱲᱟᱢ ᱠᱚ ᱧᱩᱛᱩᱢ ᱛᱮ, ᱢᱩᱪᱟᱹᱫ ᱯᱷᱩᱲᱩᱜ ᱨᱮ ᱢᱤᱫ ᱪᱩᱯᱩᱫ ᱜᱚᱡ ᱜᱩᱨ ᱟᱠᱟᱱ ᱦᱚᱲ ᱧᱩᱛᱩᱢ ᱛᱮ ᱾
ᱠᱟᱸᱫᱽ ᱚᱰᱚᱠ
ᱨᱚᱲᱮ,
ᱪᱩᱨᱩ
ᱚᱛᱱᱚᱜ
ᱪᱩᱨᱩ ᱨᱮᱱᱟᱜ ᱩᱥᱩᱞ ᱒᱙᱒ ᱢᱤᱴᱚᱨ (᱙᱕᱘ ᱯᱷᱤᱴ) ᱢᱮᱱᱟᱜᱼᱟ ᱾ ᱪᱩᱨᱩ ᱫᱚ ᱢᱟᱨᱟᱝ ᱥᱤᱯᱷᱴᱤᱝ ᱨᱮᱴ ᱨᱮᱱᱟᱜ ᱦᱩᱰᱤᱧ ᱵᱩᱨᱩ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱨᱮ ᱵᱷᱮᱜᱽᱴᱟᱥᱚᱱ (Vegetation) ᱨᱮ ᱵᱚᱛᱚᱨᱟ ᱾
ᱦᱚᱲ ᱞᱮᱠᱷᱟ
ᱥᱤᱧᱚᱛ ᱨᱮᱱᱟᱜ ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱩᱨᱩ ᱨᱤᱱ ᱦᱚᱲ ᱮᱞ ᱙᱗,᱖᱒᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱵᱷᱟᱸᱰᱟᱱ ᱵᱤᱱᱛᱤ
ᱠᱟᱸᱫᱽ ᱚᱰᱚᱠ
ᱛᱟᱦᱟᱸ ᱨᱮᱛᱟ ᱱᱟᱱᱟ ᱛᱟᱨᱱᱟ
ᱛᱟᱦᱟᱸ ᱨᱮᱛᱟ ᱱᱟᱱᱟ ᱦᱳ
ᱪᱩᱨᱩ
ᱦᱚᱲ ᱞᱮᱠᱷᱟ
ᱠᱚᱲᱟ ᱫᱚ ᱕᱒% ᱦᱚᱲ ᱮᱞ ᱟᱨ ᱛᱤᱨᱞᱟᱹ ᱫᱚ ᱔᱘% ᱢᱮᱱᱟᱜ ᱠᱚᱣᱟ ᱾ ᱪᱩᱨᱩ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱒% ᱢᱮᱱᱟᱜᱼᱟ ᱾ ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ; ᱠᱚᱲᱟ ᱟᱜ ᱥᱮᱪᱮᱫ ᱗᱒% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱕᱑% ᱢᱮᱱᱟᱜᱼᱟ ᱾ ᱪᱩᱨᱩ ᱨᱮ, ᱑᱗% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮᱱᱟᱜ ᱢᱩᱪᱟᱹᱫ ᱠᱷᱚᱵᱚᱨ ᱞᱮᱠᱟᱛᱮ, ᱒᱐᱑᱑ ᱨᱮ ᱪᱩᱨᱩ ᱨᱤᱱ ᱦᱚᱲ ᱮᱞ ᱑᱑᱙,᱘᱔᱖ ᱦᱚᱲ ᱜᱟᱱ ᱢᱮᱱᱟᱜ ᱠᱚᱣᱟ, ᱚᱠᱟᱨᱮ ᱖᱑,᱗᱗᱑ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱕᱘,᱐᱗᱕ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾
ᱦᱮᱡ ᱥᱮᱱ ᱰᱟᱦᱟᱨ
ᱦᱮᱡ ᱥᱮᱱ
ᱵᱷᱟᱸᱰᱟᱱ ᱵᱤᱱᱛᱤ
ᱠᱟᱸᱫᱽ ᱚᱰᱚᱠ
ᱛᱟᱦᱟᱸ ᱨᱮᱛᱟ ᱱᱟᱱᱟ ᱡᱮ ᱾
ᱨᱚᱲᱮᱹᱹᱹᱹᱹ
ᱪᱩᱨᱩ
ᱦᱮᱡ ᱥᱮᱱ ᱰᱟᱦᱟᱨ
ᱪᱩᱨᱩ ᱨᱮᱞᱣᱮ ᱥᱴᱮᱥᱚᱱ ᱫᱤᱞᱞᱤᱼᱨᱮᱣᱟᱲᱤᱼᱵᱤᱠᱟᱱᱮᱨ ᱰᱟᱦᱟᱨ ᱨᱮ ᱢᱤᱫ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱾ ᱢᱤᱫᱴᱟᱝ ᱴᱨᱮᱱ ᱱᱚᱣᱟ ᱪᱩᱨᱩ ᱞᱮᱠᱟᱛᱮ ᱫᱤᱞᱞᱤ ᱠᱷᱚᱱ ᱵᱤᱠᱟᱱᱮᱨ ᱮ ᱥᱮᱱᱚᱜᱼᱟ ᱥᱤᱠᱟᱨ ᱰᱟᱦᱟᱨ ᱡᱚᱭᱯᱩᱨ ᱠᱷᱚᱱ ᱦᱚᱸ ᱡᱚᱲᱟᱣᱜᱼᱟ ᱾ ᱡᱚᱭᱯᱩᱨ ᱞᱟᱹᱜᱤᱫ ᱨᱮᱞᱣᱮ ᱴᱨᱮᱠ ᱢᱤᱴᱚᱨ ᱜᱮᱡᱽ ᱛᱟᱦᱮᱸ ᱠᱟᱱᱟ ᱟᱨ ᱱᱤᱛᱚᱜ ᱱᱤᱭᱟᱹ ᱵᱨᱚᱰ ᱜᱮᱡᱽ ᱨᱮ ᱵᱚᱱᱚᱫᱚᱞᱚᱜ ᱠᱟᱱᱟ ᱾ ᱪᱩᱨᱩ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱒ ᱨᱮ ᱢᱮᱱᱟᱜᱼᱟ ᱟᱨ ᱡᱚᱛᱚ ᱢᱩᱬ ᱥᱚᱦᱚᱨ (ᱠᱮᱭᱛᱷᱚᱞ) ᱠᱷᱚᱱ ᱡᱚᱛᱚ ᱡᱟᱯᱩᱫ ᱥᱚᱲᱚᱠ ᱤᱫᱤ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱟᱹᱰᱤ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱡᱚᱭᱯᱩᱨ ᱨᱮ ᱢᱮᱱᱟᱜᱼᱟ ᱱᱚᱣᱟ ᱪᱩᱨᱩ ᱠᱷᱚᱱ ᱑᱘᱙ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱥᱟᱥᱚᱱ ᱪᱟᱪᱞᱟᱣ
ᱪᱩᱨᱩ ᱵᱟᱪᱷᱱᱟᱣ ᱴᱚᱴᱷᱟ ᱢᱤᱫ ᱢᱮᱢᱵᱟᱨ ᱵᱤᱫᱷᱟᱱ ᱥᱚᱵᱷᱟ (ᱨᱟᱡᱚᱥᱛᱷᱟᱱ ᱯᱚᱱᱚᱛ ᱵᱤᱫᱷᱟᱱ ᱥᱚᱵᱷᱟ) ᱟᱨ ᱢᱤᱫ ᱞᱳᱠ ᱥᱚᱵᱷᱟ (ᱥᱤᱧᱚᱛᱤᱭᱟᱹ ᱥᱚᱸᱥᱚᱫᱽ) ᱞᱟᱹᱜᱤᱫ ᱵᱟᱪᱷᱱᱟᱣ ᱠᱟᱱᱟ ᱾
ᱵᱷᱟᱸᱰᱟᱱ ᱵᱤᱱᱛᱤ
ᱠᱟᱸᱫᱽ ᱚᱰᱚᱠ
ᱮ ᱵᱟᱵᱟ ᱢᱟᱹᱡᱷᱤ ᱵᱟᱵᱟ, ᱯᱟᱨᱟᱱᱤᱠ ᱵᱟᱵᱟ, ᱡᱚᱜᱚ ᱵᱟᱵᱟ, ᱡᱚᱜᱽ ᱯᱟᱨᱟᱱᱤᱠ ᱵᱟᱵᱟ, ᱜᱚᱰᱮᱛ ᱵᱟᱵᱟ,
ᱠᱟᱸᱫᱽ ᱠᱟᱴᱷᱤ ᱨᱚᱫᱚᱱ ᱠᱟᱹᱴᱷᱤ
ᱵᱷᱟᱸᱰᱟᱹᱨᱤ
ᱫᱩᱵᱟᱹᱭ ᱵᱷᱟᱸᱰᱟᱹᱨᱤ ᱵᱤᱫᱟᱹᱭ ᱵᱟᱦᱮᱨ ᱠᱤᱱ ᱾
ᱚᱠᱷᱭᱚᱭ ᱛᱨᱩᱛᱤᱭᱟ
ᱚᱠᱷᱭᱚᱭ ᱛᱨᱩᱛᱤᱭᱟ
ᱵᱟ.ᱭᱥᱟ.ᱠᱷ ᱥᱩᱠᱲᱚ ᱛᱨᱩᱛᱤᱭᱟ ᱦᱤᱞᱚᱜ ᱚᱠᱷᱭᱚᱭ ᱛᱨᱩᱛᱤᱭᱟ ᱠᱚ ᱢᱟᱱᱟᱣᱻᱟ ᱾ ᱱᱚᱶᱟ ᱫᱤᱱ ᱫᱚ ᱳᱰᱤᱥᱟ ᱥᱚᱨᱠᱟᱨ ᱠᱚ ᱯᱟᱦᱴᱟ ᱠᱷᱚᱱ ᱪᱟ.ᱥᱤ ᱢᱟᱦᱟᱸ ᱞᱮᱠᱟᱛᱮ ᱠᱚ ᱵᱟᱛᱟᱣᱻᱟ ᱾ ᱱᱚᱶᱟ ᱢᱟᱦᱟᱸ ᱨᱮ ᱫᱚ ᱪᱟ.ᱥᱤ ᱦᱚᱯᱚᱱ ᱠᱚ ᱵᱚᱝᱜᱟ ᱵᱟᱲᱟ ᱠᱟᱛᱮ ᱪᱟᱥᱻᱵᱟᱥ ᱠᱟ.ᱢᱤ ᱠᱚ ᱮᱛᱚᱦᱚᱵᱻᱟ ᱾ ᱱᱚᱶᱟ ᱫᱚ ᱥᱩᱵᱷᱚ ᱢᱟᱦᱟᱸ ᱵᱷᱟ.ᱵᱤ ᱟᱛᱮ ᱚᱲᱟᱜ ᱵᱚᱸᱫᱷᱚ ᱥᱟᱵ, ᱵᱮᱦᱟ ᱵᱟᱯᱞᱟ ᱠᱟ.ᱢᱤ ᱠᱟᱡᱽ ᱮᱢᱟᱱ ᱠᱚ ᱩᱥᱟ.ᱨᱟᱭᱟ ᱾ ᱱᱚᱶᱟ ᱢᱟᱦᱟᱸ ᱨᱮ ᱪᱟ.ᱥᱤ ᱦᱚᱯᱚᱱ ᱚᱲᱟᱜ ᱠᱷᱚᱱ ᱢᱤᱫ ᱜᱩᱦᱬᱤ ᱦᱳᱲᱳ ᱥᱟᱝ ᱦᱚᱞᱚᱝ,ᱪᱚᱱᱫᱚᱱ,ᱥᱤᱱᱫᱩᱨ,ᱯᱤᱴᱷᱟ‌. ᱠᱚ ᱥᱟᱝ ᱱᱟᱦᱮᱞ ᱤᱫᱤᱠᱟᱛᱮ ᱵᱟ.ᱫᱽᱻᱮ ᱥᱮᱱᱚᱜᱻᱟ ᱾ ᱵᱟ.ᱫᱽ ᱨᱮ ᱥᱮᱴᱮᱨ ᱠᱟᱛᱮ ᱞᱩᱠᱷᱤ ᱴᱷᱟ.ᱠᱨᱟ.ᱬᱤ ᱧᱩᱛᱤᱢ ᱛᱮ ᱵᱚᱝᱜᱟ ᱠᱟᱛᱮ ᱵᱟ.ᱫᱽ ᱨᱮᱭᱟᱜ ᱤᱥᱟ.ᱬ ᱠᱚᱬ ᱨᱮ ᱥᱤ ᱛᱮ ᱦᱳᱲᱳᱭ ᱮᱨᱚᱜᱻᱟ ᱾ ᱱᱚᱶᱟ ᱜᱮ ᱳᱰᱤᱭᱟ. ᱛᱮ ᱚᱠᱷᱤᱢᱩᱴᱷᱤ(ଅକ୍ଷିମୁଠି) ᱠᱚ ᱢᱮᱛᱟᱜᱻᱟ ᱾
ᱡᱳ ᱵᱟᱭᱰᱮᱱ
ᱡᱚᱥᱮᱯᱷ ᱨᱚᱵᱤᱱᱮᱴ ᱡᱳ ᱵᱟᱭᱰᱮᱱᱴ, ᱡᱩᱱᱤᱭᱚᱨ (ᱤᱱ Joseph Robinette "Joe" Biden, Jr.) (ᱡᱟᱱᱟᱢ ᱺ ᱒᱐ ᱱᱚᱵᱷᱮᱢᱵᱚᱨ ᱑᱙᱔᱒) ᱫᱚ ᱢᱟᱨᱠᱤᱱ ᱥᱮᱞᱮᱫ ᱯᱚᱱᱚᱛ ᱨᱮᱱ ᱰᱮᱞᱟᱣᱟᱨ ᱠᱷᱚᱱ-ᱮ ᱡᱤᱛᱠᱟᱹᱨ ᱟᱠᱟᱱ ᱢᱤᱫ ᱥᱤᱱᱤᱭᱚᱨ ᱥᱤᱱᱮᱴᱚᱨ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱐᱘ ᱥᱮᱨᱢᱟ ᱱᱟᱠᱷᱟ ᱢᱟᱨᱠᱤᱱ ᱱᱤᱨᱵᱟᱪᱚᱱ ᱨᱮ ᱥᱮᱞᱮᱫᱮ ᱛᱟᱦᱟᱸ ᱠᱟᱱᱟ᱾ ᱟᱨ ᱢᱟᱨᱠᱤᱱ ᱵᱷᱟᱭᱤᱥ ᱯᱨᱮᱥᱤᱵᱮᱱᱴ ᱞᱟᱹᱜᱤᱫ ᱵᱷᱚᱴ ᱨᱮᱭ ᱛᱤᱝᱜᱩ ᱞᱮᱱᱟ ᱾ ᱚᱱᱤ ᱫᱚ ᱵᱟᱨᱟᱠ ᱚᱵᱟᱢᱟ ᱥᱟᱶ ᱵᱷᱟᱭᱤᱥ ᱯᱨᱮᱥᱤᱵᱮᱱᱴ ᱫᱚᱭ ᱦᱩᱭ ᱞᱮᱱᱟ ᱾ ᱟᱨ ᱒᱐᱐᱘ ᱠᱷᱚᱱ ᱒᱐᱑᱗ ᱥᱮᱨᱢᱟ ᱫᱷᱟᱹᱵᱤᱡᱽ ᱛᱮ ᱚᱱᱟ ᱫᱟᱭᱤᱛᱛᱚ ᱨᱮᱫᱚᱭ ᱛᱟᱦᱮᱸ ᱠᱟᱱᱟ ᱾ ᱵᱟᱭᱰᱮᱱ ᱫᱚ ᱑᱙᱖᱙ ᱥᱮᱨᱢᱟ ᱟᱴᱱᱤᱭ ᱦᱩᱭ ᱞᱮᱱᱟ᱾ ᱑᱙᱗᱐ ᱥᱮᱨᱢᱟ ᱠᱟᱱᱴᱨᱤ ᱠᱟᱣᱱᱥᱤᱞ ᱨᱮᱭ ᱡᱤᱛᱠᱟᱹᱨ ᱟᱠᱟᱱᱟ ᱾ ᱑᱙᱗᱒ ᱥᱮᱨᱢᱟ ᱯᱩᱭᱞᱩ ᱫᱷᱟᱣ ᱞᱮᱠᱟ ᱥᱤᱱᱮᱴᱚᱨ ᱫᱚᱭ ᱦᱤᱭ ᱞᱮᱱᱟ ᱾ ᱤᱠᱟᱹᱜ ᱱᱤᱛᱚᱜ ᱟᱱ ᱞᱮᱠᱷᱟ ᱨᱮ ᱯᱚᱬᱮ ᱫᱷᱟᱣ-ᱮ ᱥᱤᱱᱮᱢᱟ ᱨᱮᱭ ᱡᱤᱛᱠᱟᱹᱨ ᱟᱠᱟᱱᱟ᱾ ᱑᱙᱗᱘, ᱑᱙᱘᱔, ᱑᱙᱙᱐, ᱑᱙᱙᱔, ᱒᱐᱐᱒ ᱟᱨ ᱒᱐᱐᱘ ᱨᱮᱭ ᱡᱤᱛᱠᱟᱹᱨ ᱥᱠᱟᱱᱟ ᱾ ᱒᱐᱒᱐ ᱥᱮᱨᱢᱟ ᱫᱚ ᱨᱟᱥᱴᱨᱚᱯᱚᱛᱤ ᱦᱩᱭᱩᱜ ᱵᱟᱠᱨᱟ ᱛᱮ ᱰᱮᱢᱚᱠᱨᱮᱴᱤᱜ ᱯᱟᱨᱴᱤ ᱞᱮᱠᱟᱛᱮ ᱰᱚᱱᱟᱞᱰ ᱴᱨᱟᱹᱢᱯ ᱥᱟᱶ-ᱮ ᱯᱨᱚᱛᱤ ᱫᱚᱱᱰᱤᱜ ᱠᱟᱱᱟ ᱾
ᱟᱨ ᱦᱚᱸ ᱵᱟᱭᱰᱮᱱ ᱫᱚ ᱯᱩᱭᱞᱩ ᱨᱚᱢᱟᱱ ᱠᱟᱛᱷᱚᱞᱤᱠ ᱯᱟᱹᱛᱤᱣᱟᱣ ᱢᱤᱫ ᱤᱥᱟᱹᱭ ᱠᱟᱱᱟᱭ᱾
ᱚᱱᱩᱢᱟᱱ ᱟᱨ ᱠᱟᱛᱷᱟ ᱥᱚᱫᱚᱨ
᱒᱐᱑᱖ ᱠᱷᱚᱱ ᱒᱐᱑᱙ ᱥᱮᱨᱢᱟ ᱫᱷᱟᱹᱵᱤᱡᱽ ᱛᱮ ᱢᱤᱰᱤᱭᱟᱭᱥ ᱥᱮ ᱟᱨᱦᱚᱸ ᱮᱴᱟᱜ ᱥᱚᱝᱵᱟᱛ ᱥᱮ ᱡᱚᱱᱚᱲ ᱛᱟᱞᱟᱭᱮ ᱡᱳ ᱵᱟᱭᱰᱮᱱ ᱫᱚ ᱨᱟᱥᱴᱨᱚᱯᱚᱛᱤ ᱦᱩᱭᱩᱜ ᱢᱮᱱᱟᱛᱮ ᱠᱟᱛᱷᱟᱠᱚ ᱯᱟᱥᱱᱟᱣ ᱵᱟᱲᱟᱮᱜ ᱠᱟᱱ ᱛᱦᱮᱱᱟ᱾ ᱟᱫᱚ ᱦᱟᱦᱟᱸ ᱞᱮᱠᱟ ᱠᱩᱞᱤ ᱮᱢᱟᱱ ᱨᱮ ᱩᱱᱤ ᱫᱚ ᱞᱟᱹᱭᱮᱜ ᱠᱟᱱ ᱛᱟᱦᱮᱱᱟ ᱦᱩᱭ ᱨᱮᱭ ᱦᱩᱭ ᱫᱟᱲᱮᱜ-ᱟ ᱚᱱᱠᱟᱱ ᱟᱸᱥ ᱦᱚᱸ ᱢᱮᱱᱟᱜ ᱛᱟᱭ ᱜᱮᱭᱟ᱾ ᱤᱠᱷᱟᱹᱱ ᱨᱟᱥᱴᱨᱚᱯᱚᱛᱤ ᱫᱚᱭ ᱦᱩᱭᱩᱜ ᱜᱮᱭᱟ ᱚᱱᱠᱟᱱ ᱠᱟᱛᱷᱟ ᱫᱚ ᱵᱟᱝ-ᱮᱭ ᱞᱟᱹᱭᱮᱜ ᱠᱟᱱ ᱛᱟᱦᱮᱱᱟ᱾ ᱤᱠᱷᱟᱹᱱ ᱟᱨᱦᱚᱸ ᱱᱤᱭᱟᱸ ᱦᱚᱸᱭ ᱢᱮᱱ ᱯᱮᱫᱟ ᱡᱚᱫᱤᱭ ᱛᱟᱲᱟᱢ ᱫᱟᱲᱮ ᱞᱮᱠᱟᱱ ᱮᱠᱟᱞᱛᱮ ᱫᱟᱨᱟᱭ ᱠᱟᱱ ᱱᱤᱨᱵᱟᱪᱚᱱ ᱨᱮᱫᱚ ᱥᱮᱱᱰᱤᱠᱮᱴ-ᱮ ᱛᱤᱜᱜᱩ-ᱟ᱾ ᱒᱐᱑᱘ ᱥᱮᱨᱢᱟ ᱨᱮ ᱱᱤᱨᱵᱟᱪᱚᱱ ᱨᱮᱭ ᱛᱤᱝᱜᱩ ᱠᱟᱠᱷᱨᱟᱛᱮ ᱵᱟᱭᱰᱮᱱ ᱠᱷᱚᱱ ᱢᱤᱫ ᱥᱚᱝᱜᱚᱴᱷᱚᱱ ᱴᱟᱭᱤᱢ ᱯᱷᱚᱨ ᱵᱟᱭᱰᱮᱱ ᱧᱤᱛᱩᱢᱟᱱ ᱢᱤᱫᱴᱟᱝ ᱥᱚᱝᱜᱚᱴᱷᱚᱱ ᱠᱚ ᱠᱷᱚᱡᱽ ᱞᱮᱱᱟ ᱚᱡᱽ ᱵᱷᱚᱠᱛᱚ ᱦᱚᱲᱠᱚ᱾ ᱟᱨᱠᱚ ᱵᱮᱱᱟᱣ ᱠᱮᱫᱟ ᱟᱭᱟᱜ ᱠᱟᱛᱷᱟ ᱠᱚ-ᱠᱚ ᱯᱟᱥᱱᱟᱣ ᱞᱮᱫᱟ᱾
ᱡᱟᱹᱥᱛᱤ ᱵᱷᱚᱴ-ᱮ ᱦᱟᱢᱮᱴ ᱟᱠᱟᱫ
᱒᱐᱐᱘ ᱥᱮᱨᱢᱟ ᱨᱮᱱᱟᱜ ᱨᱮᱠᱚᱨᱰ ᱨᱮ ᱰᱮᱢᱚᱠᱨᱟᱰ ᱯᱨᱟᱛᱷᱤ ᱵᱟᱨᱟᱠᱚ ᱚᱵᱟᱢᱟ ᱖ ᱠᱳᱴᱤ ᱙᱘ ᱦᱟᱡᱟᱨ ᱕ ᱥᱟᱭ ᱠᱷᱚᱱ ᱦᱚᱸ ᱥᱟᱸᱥᱮ ᱵᱷᱚᱴ ᱛᱮᱭ ᱡᱤᱛᱠᱟᱹᱨ ᱞᱮᱱᱟ᱾ ᱢᱟᱦᱟ ᱫᱚ ᱢᱟᱨᱠᱤᱱ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱥᱮᱫᱟᱭ ᱨᱮᱠᱚᱨᱰ ᱠᱟᱱᱟ᱾ ᱟᱨ ᱱᱤᱭᱟᱸ ᱒᱐᱒᱐ ᱥᱮᱨᱢᱟ ᱚᱱᱟ ᱫᱚᱞ ᱠᱷᱚᱱ ᱜᱮ ᱡᱳ ᱵᱟᱭᱰᱮᱱ ᱗ ᱠᱳᱴᱤ ᱒᱑ ᱞᱟᱠ ᱕᱗ ᱦᱟᱡᱟᱨ ᱠᱷᱚᱱ ᱡᱟᱹᱥᱛᱤ ᱵᱷᱚᱴ ᱧᱟᱢ ᱠᱟᱛᱮᱜ ᱡᱟᱹᱥᱛᱤ ᱵᱷᱚᱴ-ᱮ ᱧᱟᱢ ᱥᱠᱟᱫ ᱠᱟᱛᱷᱟᱛᱮ ᱧᱩᱛᱩᱢ-ᱮ ᱥᱩᱦᱤᱣ ᱟᱠᱟᱫ ᱛᱟᱭᱟ᱾
ᱦᱟᱹᱛᱤ
ᱦᱟᱹᱛᱤ ᱫᱚ ᱠᱚ ᱦᱩᱭᱩᱜ ᱠᱟᱱᱟ ᱡᱚᱛᱚ ᱠᱷᱚᱱ ᱢᱟᱨᱟᱝ ᱡᱤᱭᱟᱹᱞᱤ ᱾ ᱡᱚᱛᱚ ᱠᱷᱚᱱ ᱞᱟᱹᱴᱩ ᱦᱟᱹᱛᱤ ᱫᱚᱭ ᱧᱮᱞ ᱧᱟᱢ ᱞᱮᱱᱟ ᱑᱙᱗᱔ ᱥᱟᱞᱮ ᱨᱮ ᱟᱝᱜᱚᱞᱟ ᱧᱩᱛᱩᱢᱟᱱ ᱴᱷᱟᱶ ᱨᱮ ᱾ ᱩᱱᱤᱭᱟᱜ ᱦᱟᱢᱟᱞ ᱫᱚ ᱛᱟᱦᱮᱸ ᱠᱟᱱᱟ ᱒᱗,᱐᱖᱐ (᱑᱓.᱕ ᱴᱚᱱ) ᱟᱨ ᱩᱥᱩᱞ ᱫᱚ ᱑᱓ ᱯᱷᱩᱴ ᱘ ᱤᱸᱪ ᱾ ᱦᱚᱲᱢᱮ ᱨᱮᱱᱟᱜ ᱨᱚᱝ ᱫᱚ ᱢᱟᱹᱞᱪᱷᱟᱹ ᱦᱮᱸᱫᱮ ᱾
ᱦᱟᱹᱛᱤ ᱦᱚᱯᱚᱱ ᱡᱟᱱᱟᱢ ᱛᱚᱨᱟ ᱑᱐᱐ ᱠᱤᱞᱚ ᱜᱟᱢ ᱠᱚ ᱦᱩᱭᱩᱜᱼᱟ ᱾ ᱦᱟᱹᱛᱤ ᱦᱚᱯᱚᱱ ᱦᱚᱲᱢᱚ ᱨᱮ ᱒᱐ ᱠᱷᱚᱱ ᱒᱒ ᱪᱟᱸᱫᱚ ᱜᱟᱱ ᱦᱟᱹᱵᱤᱡ ᱠᱚ ᱦᱟᱟᱜᱼᱟ ᱟᱨ ᱠᱚ ᱡᱟᱱᱟᱢᱚᱜᱼᱟ ᱾ ᱮᱴᱟᱜ ᱡᱤᱭᱟᱹᱞᱤ ᱠᱚ ᱫᱚ ᱩᱱᱟᱹᱜ ᱫᱤᱱ ᱦᱟᱹᱵᱤᱡ ᱫᱚ ᱦᱚᱲᱢᱚ ᱵᱷᱤᱛᱤᱨ ᱨᱮ ᱵᱟᱠᱚ ᱦᱟᱨᱟᱜᱼᱟ ᱾
ᱵᱤᱨ ᱦᱟᱹᱛᱤ ᱠᱚ ᱢᱩᱸᱫᱽ ᱨᱮ ᱟᱹᱰᱤ ᱠᱮᱴᱮᱡ ᱜᱷᱟᱨᱚᱡᱽ ᱥᱟᱹᱜᱟᱹᱭ ᱛᱚᱯᱚᱞ ᱠᱚᱜᱼᱟ ᱾ ᱟᱠᱚᱣᱟᱜ ᱦᱟᱣ ᱵᱷᱟᱣ ᱵᱟᱰᱟᱭ ᱫᱚ ᱢᱟᱹᱱᱢᱤ ᱠᱚ ᱞᱟᱹᱜᱤᱫ ᱟᱹᱰᱤ ᱟᱸᱴ ᱜᱮᱭᱟ ᱾ ᱦᱟᱹᱛᱤ ᱫᱚ ᱟᱠᱚ ᱛᱟᱞᱟ ᱨᱮ ᱟᱹᱰᱤ ᱵᱟᱹᱭ ᱵᱟᱹᱭ ᱥᱟᱰᱮ ᱛᱮ ᱠᱚ ᱜᱟᱞᱢᱟᱨᱟᱣᱟ, ᱢᱟᱹᱱᱢᱤ ᱫᱚ ᱵᱟᱠᱚ ᱟᱸᱡᱚᱢ ᱫᱟᱲᱮᱭᱟᱠᱚᱣᱟ ᱾ ᱢᱮᱱᱠᱷᱟᱱ ᱟᱠᱚ ᱠᱚ ᱟᱸᱯᱟᱸᱡᱚᱢ ᱜᱮᱭᱟ ᱥᱟᱹᱜᱤᱧ ᱠᱷᱚᱱ ᱦᱚᱸ ᱾ ᱦᱟᱹᱛᱤ ᱠᱚᱣᱟᱜ ᱫᱚ ᱠᱮᱴᱮᱡ ᱦᱟᱨᱛᱟ ᱛᱟᱦᱮᱸᱱᱟ, ᱡᱟᱹᱦᱩ ᱟᱠᱚᱭ ᱫᱟᱨᱟᱢ ᱠᱚᱣᱟ ᱾
ᱜᱚᱲᱦᱚᱱ
ᱮᱴᱟᱜ ᱡᱤᱭᱟᱹᱞᱤ ᱠᱚ ᱞᱮᱠᱟ ᱜᱮ ᱦᱟᱹᱛᱤ ᱦᱚᱸ ᱯᱩᱱ ᱡᱟᱸᱜᱟ, ᱵᱟᱨ ᱢᱮᱫ, ᱢᱤᱫ ᱪᱟᱭᱞᱚᱢ ᱢᱮᱱᱟᱜᱼᱟ ᱾ ᱢᱮᱱᱠᱷᱟᱱ ᱱᱯᱠᱩᱣᱟᱜ ᱫᱚ ᱥᱩᱸᱴ (trunk) ᱛᱟᱦᱮᱸᱱᱟ ᱾ ᱱᱩᱠᱩᱣᱟᱜ ᱦᱚᱲᱢᱚ ᱫᱚ ᱡᱚᱛᱚ ᱡᱟᱱᱟᱣᱟᱨ ᱠᱚᱨᱮ ᱠᱷᱚᱱ ᱢᱟᱨᱟᱝ ᱜᱮᱭᱟ ᱾ ᱱᱩᱠᱩᱣᱟᱜ ᱦᱚᱲᱢᱚ ᱨᱮᱱᱟᱜ ᱨᱚᱝ ᱫᱚ ᱦᱮᱸᱫᱮ ᱠᱮᱭᱟ ᱾ ᱧᱮᱞ ᱡᱚᱝ ᱛᱮ ᱰᱟᱸᱴ-ᱢᱚᱴ ᱠᱮᱴᱮᱡ ᱥᱟᱺᱦᱤᱡ ᱾ ᱛᱟᱲᱟᱢᱟᱠᱚ ᱞᱟᱛ-ᱞᱩᱛ ᱦᱟᱢᱟᱞ ᱜᱮ ᱾
ᱥᱩᱸᱴ
ᱦᱟᱹᱛᱤᱭᱟᱜ ᱡᱚᱛᱚ ᱠᱷᱚᱱ ᱞᱟᱹᱠᱛᱤᱭᱟᱱ ᱦᱟᱹᱴᱤᱧ ᱫᱚ ᱦᱩᱭᱩᱜ ᱠᱟᱱᱟ ᱥᱩᱸᱴ ᱾ ᱥᱩᱸᱴ ᱫᱚ ᱟᱹᱰᱤ ᱡᱤᱞᱤᱟ, ᱪᱮᱛᱟᱱ ᱞᱩᱴᱤ ᱛᱮ ᱛᱮᱭᱟᱨ ᱠᱚᱜᱼᱟ ᱾ ᱥᱩᱸᱴ ᱛᱚ ᱡᱟᱦᱟᱸᱱᱟᱜ ᱡᱤᱱᱤᱥ ᱠᱚ ᱥᱟᱵ ᱞᱟᱹᱜᱤᱫ ᱮ ᱵᱮᱵᱷᱟᱨᱟ, ᱵᱟᱹᱲᱛᱤ ,ᱠᱟᱛᱮ ᱡᱚᱢᱟᱜ ᱠᱚ ᱾ ᱱᱚᱣᱟ ᱫᱚ ᱡᱤᱞ ᱠᱮᱴᱮᱡ ᱟᱨ ᱫᱟᱹᱵᱽᱲᱩ ᱜᱮᱭᱟ ᱾ ᱥᱩᱸᱴ ᱫᱚ ᱟᱹᱰᱤ ᱪᱤᱠᱟᱹᱬ ᱟᱨ ᱥᱮᱱᱥᱤᱴᱤᱵᱽ (sensitive) ᱜᱮᱭᱟ ᱾ ᱱᱩᱠᱩ ᱫᱚ ᱟᱠᱟᱥᱤᱭᱟᱹ ᱫᱟᱨᱮ ᱠᱷᱚᱱ ᱥᱟᱦᱟ ᱨᱮ ᱛᱟᱦᱮᱸᱱᱟ, ᱪᱮᱫᱟᱜ ᱚᱸᱰᱮ ᱟᱹᱰᱤ ᱟᱭᱢᱟ ᱢᱩᱡ ᱠᱚ ᱛᱟᱦᱮᱸᱱᱟ ᱟᱨ ᱥᱩᱸᱴ ᱠᱚᱨᱮ ᱠᱚ ᱞᱟᱴᱷᱟ ᱦᱟᱠᱟᱱ ᱠᱷᱟᱱ ᱟᱹᱰᱤ ᱠᱚ ᱟᱸᱴᱚᱜᱼᱟ ᱾
ᱰᱟᱴᱟ
ᱮᱴᱟᱜ ᱡᱟᱱᱣᱟᱨ ᱠᱚ ᱞᱮᱠᱟ ᱱᱩᱠᱩᱣᱟᱜ ᱦᱚᱸ ᱰᱟᱴᱟ ᱢᱮᱱᱟᱜᱼᱟ ᱾ ᱫᱟᱸᱛᱟ ᱦᱟᱹᱛᱤ ᱠᱚᱣᱟᱜ ᱫᱚ ᱵᱟᱨᱭᱟ ᱢᱟᱨᱟᱝ ᱰᱟᱴᱟ ᱵᱟᱨᱦᱮ ᱥᱮᱫ ᱚᱰᱚᱠ ᱠᱚᱜᱼᱟ ᱾ ᱛᱤᱢᱤᱱ ᱜᱟᱱ ᱵᱮᱯᱟᱨᱤ ᱱᱩᱠᱩ ᱜᱚᱡ ᱠᱟᱛᱮ ᱰᱟᱴᱟ ᱠᱚ ᱟᱹᱠᱷᱨᱩᱧ ᱮᱫᱼᱟ, ᱚᱱᱟᱛ ᱱᱮᱛᱟᱨ ᱫᱚ ᱥᱮᱸᱫᱽᱨᱟ ᱠᱚ ᱢᱟᱱᱟ ᱜᱮᱭᱟ ᱾ ᱱᱩᱠᱩ ᱫᱚ ᱥᱩᱸᱴ ᱛᱩᱞ ᱠᱟᱛᱮ ᱠᱚ ᱯᱷᱚᱸ~ᱯᱷᱚᱸ ᱠᱚ ᱥᱟᱰᱮᱭᱟ ᱾
ᱵᱷᱮᱯᱮᱫ
ᱴᱷᱟᱶ ᱡᱟᱹᱱᱤ ᱱᱩᱠᱩᱣᱟᱜ ᱵᱷᱮᱯᱮᱫ ᱦᱚᱸ ᱧᱮᱞᱚᱜ ᱜᱮᱭᱟ ᱾ ᱟᱯᱷᱨᱤᱠᱟ ᱨᱤᱱ ᱦᱟᱹᱛᱤ ᱫᱚ ᱢᱟᱨᱟᱝ ᱜᱮᱭᱟ ᱠᱚ ᱟᱠ ᱞᱩᱛᱩᱨ ᱦᱚᱸ ᱢᱟᱨᱟᱝ ᱛᱟᱠᱚᱣᱟ ᱾ ᱩᱱᱠᱩ ᱫᱚ ᱥᱟᱠᱟᱢ, ᱰᱟᱹᱨ ᱟᱨ ᱜᱟᱥ ᱠᱚ ᱡᱚᱢᱟ ᱾ ᱱᱚᱣᱚ ᱢᱟᱨᱟᱝ ᱞᱩᱛᱩᱨ ᱨᱮ ᱟᱭᱢᱟ ᱥᱤᱨ ᱢᱮᱱᱟᱜᱼᱟ, ᱡᱟᱦᱟᱸ ᱛᱮ ᱟᱭᱢᱟ ᱢᱟᱭᱟᱢ ᱞᱤᱸᱡᱤᱜᱼᱟ ᱦᱚᱲᱢᱚ ᱠᱷᱚᱱ ᱱᱚᱣᱟ ᱥᱮᱫ ᱛᱮ ᱾ ᱥᱟᱬᱮᱥᱤᱭᱟᱹ ᱠᱚᱣᱟᱜ ᱢᱮᱱ ᱞᱮᱠᱟᱛᱮ ᱩᱱᱠᱩᱣᱟᱜ ᱞᱩᱛᱩᱨ ᱥᱮᱫ ᱛᱮ ᱢᱟᱭᱟᱢ ᱫᱟᱲ ᱞᱮᱠᱷᱟᱱ, ᱟᱠᱚ ᱫᱚ ᱠᱚ ᱨᱮᱭᱟᱲᱚᱜᱼᱟ ᱾ ᱵᱟᱱᱟᱨ ᱮᱸᱜᱟ ᱟᱨ ᱥᱟᱸᱰᱤ ᱦᱟᱹᱛᱤ ᱠᱚᱣᱟᱜ ᱡᱤᱞᱤᱧ ᱰᱟᱴᱟ ᱚᱰᱚᱠ ᱠᱚᱜᱼᱟ ᱾ ᱢᱮᱱᱠᱷᱟᱱ ᱮᱥᱤᱭᱟ ᱨᱤᱱ ᱦᱟᱹᱛᱤ ᱠᱚᱣᱟᱜ ᱫᱚ ᱥᱟᱸᱰᱤ ᱠᱚᱣᱟᱜ ᱥᱩᱢᱩᱝ ᱛᱟᱦᱮᱸᱱᱟ ᱾
ᱡᱟᱱᱟᱢ
ᱮᱵᱷᱳᱞᱩᱥᱚᱱ ᱑᱘᱐ ᱠᱷᱚᱱ ᱵᱟᱹᱲᱛᱤ ᱯᱨᱚᱵᱳᱥᱠᱤᱰᱤᱭᱟ ᱨᱮᱱᱟᱜ ᱵᱷᱤᱛᱨᱤ ᱠᱷᱚᱱ ᱵᱟᱧᱪᱟᱣ ᱟᱠᱟᱱ ᱠᱚᱣᱟᱜ ᱯᱨᱚᱵᱳᱥᱠᱤᱰᱤᱭᱟ ᱢᱮᱱᱟᱜᱼᱟ ᱾ ᱯᱟᱨᱚᱢᱮᱱ ᱯᱟᱞᱮᱭᱳᱥᱤᱱ ᱠᱷᱚᱱ ᱯᱩᱭᱞᱩ ᱯᱨᱳᱵᱳᱥᱠᱤᱰᱤᱭᱟᱱ, ᱟᱯᱷᱨᱤᱠᱟ ᱤᱨᱤᱛᱷᱮᱨᱤᱭᱚᱢ ᱟᱨ ᱯᱷᱚᱥᱯᱷᱮᱴᱮᱨᱤᱭᱚᱢ ᱵᱟᱰᱟᱭᱚᱜᱼᱟ ᱾ ᱤᱭᱳᱥᱮᱱ ᱫᱚ ᱟᱯᱷᱨᱤᱠᱟ ᱠᱷᱚᱱ ᱱᱩᱢᱤᱰᱳᱛᱷᱮᱨᱤᱭᱚᱢ, ᱢᱳᱮᱨᱤᱛᱷᱮᱨᱤᱭᱚᱢ ᱟᱨ ᱵᱟᱨᱤᱛᱷᱮᱨᱤᱭᱚᱢ ᱥᱮᱞᱮᱫ ᱟᱠᱟᱱᱟ ᱾ ᱱᱩᱠᱩ ᱡᱟᱱᱣᱟ ᱠᱚᱫᱚ ᱟᱹᱰᱤ ᱠᱚᱢ ᱜᱮ ᱛᱟᱦᱮᱸ ᱠᱟᱱᱟ ᱟᱨ ᱢᱳᱭᱨᱤᱛᱷᱮᱨᱤᱭᱟᱢ ᱟᱨ ᱵᱟᱨᱤᱛᱷᱮᱨᱤᱭᱟᱢ ᱞᱮᱠᱟᱱ ᱡᱟᱱᱣᱟ ᱠᱚᱫᱚ ᱫᱟᱨᱮ-ᱯᱟᱥᱮ ᱡᱟᱱᱣᱟ ᱠᱚ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ, ᱯᱷᱤᱭᱚᱢᱤᱭᱟ ᱟᱨ ᱯᱟᱞᱮᱭᱚᱢᱟᱥᱴᱚᱰᱚᱱ ᱞᱮᱠᱟᱱ ᱡᱟᱹᱛᱤ ᱠᱚ ᱵᱮᱱᱟᱣ ᱮᱱᱟ ᱾ ᱛᱟᱭᱚᱢ ᱛᱮ ᱫᱚ ᱵᱟᱹᱲᱛᱤ ᱵᱩᱨᱩ ᱴᱚᱴᱷᱟ ᱨᱮ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱸᱫ ᱾ ᱳᱞᱤᱜᱳᱥᱤᱱ ᱚᱠᱛᱚ ᱨᱮ ᱯᱨᱚᱵᱳᱥᱠᱤᱰᱤᱭᱟᱱ ᱨᱮᱱᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱫᱚ ᱟᱹᱰᱤ ᱠᱚᱢ ᱜᱮ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱚᱠᱛᱚ ᱨᱮᱱᱟᱜ ᱢᱤᱫ ᱧᱩᱛᱩᱢᱟᱱ ᱡᱟᱹᱛ ᱫᱚ ᱟᱯᱷᱨᱤᱠᱟ ᱨᱮᱱᱟᱜ ᱦᱚᱨᱱ ᱨᱮᱱᱟᱜ Eritreum melakeghebrekristosi ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱛᱟᱭᱚᱢ ᱛᱮ ᱟᱹᱰᱤ ᱜᱟᱱ ᱡᱟᱹᱛ ᱨᱮᱱᱟᱜ ᱟᱭᱳ ᱵᱟᱵᱟ ᱦᱩᱭ ᱫᱟᱲᱮᱭᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱤᱵᱽ ᱡᱤᱭᱟᱹᱞᱤ
ᱱᱟᱨᱤᱵᱟᱫᱽ
ᱱᱟᱨᱤᱵᱟᱫᱽ (ᱤᱝᱞᱤᱥ: feminism) ᱫᱚ ᱢᱤᱫ ᱥᱟᱶᱛᱟ ᱟᱸᱫᱳᱲ, ᱨᱟᱡᱽᱟᱹᱨᱤ ᱟᱸᱫᱳᱲ ᱟᱨ ᱢᱤᱫ ᱵᱤᱪᱟᱹᱨ ᱫᱷᱟᱨᱟ ᱠᱟᱱᱟ ᱡᱟᱦᱟᱸ ᱨᱮᱭᱟᱜ ᱡᱚᱥ ᱫᱚ ᱦᱩᱭᱩᱜ ᱠᱟᱱᱟ ᱨᱟᱡᱽᱟᱹᱨᱤ, ᱠᱟᱹᱣᱰᱤᱭᱟᱹᱨᱤ, ᱢᱟᱹᱱᱢᱤ ᱟᱨ ᱥᱟᱶᱛᱟ ᱨᱮ ᱡᱟᱱᱟᱝ ᱨᱮᱭᱟᱜ ᱥᱚᱢᱟᱱ ᱢᱟᱹᱱ ᱵᱮᱵᱷᱟᱨ ᱮᱢ ᱚᱪᱚ ᱾ ᱱᱟᱨᱤᱵᱟᱫᱽ ᱟᱜ ᱫᱟᱹᱵᱤ : ᱛᱤᱨᱞᱟᱹ ᱫᱚ ᱦᱮᱨᱮᱞ (ᱠᱚᱲᱟ) ᱥᱚᱢᱟᱱ ᱟᱨ ᱥᱟᱶᱛᱟ ᱨᱮ ᱥᱚᱢᱟᱱ ᱮᱱᱮᱢ ᱢᱮᱱᱟᱜ ᱛᱟᱭᱟ ᱚᱠᱚ ᱥᱮᱫ ᱛᱮᱦᱚᱸ ᱦᱮᱨᱮᱞ ᱠᱷᱚᱱ ᱠᱚᱢ ᱫᱚ ᱵᱟᱝ ᱠᱟᱱᱟ ᱾
ᱵᱟᱜᱽᱯᱟᱛ ᱦᱚᱱᱚᱛ
ᱵᱟᱜᱽᱯᱟᱛ ᱦᱚᱱᱚᱛ ᱫᱚ ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱮᱭᱟᱭ-ᱜᱮ ᱢᱚᱬᱮ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ ᱟᱨ ᱵᱟᱜᱽᱯᱟᱛ ᱱᱟᱝᱜᱽᱨᱟᱦᱟ ᱜᱮ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱠᱟᱱᱟ ᱾ ᱵᱟᱜᱽᱯᱟᱛ ᱦᱚᱱᱚᱛ ᱫᱚ ᱢᱤᱨᱟᱴ ᱠᱷᱚᱸᱰ ᱨᱮᱭᱟᱜ ᱢᱤᱫ ᱴᱮᱱ ᱦᱟᱹᱴᱤᱧ ᱠᱟᱱᱟ ᱾ ᱜᱚᱴᱟ ᱦᱚᱱᱚᱛ ᱜᱮ ᱞᱮᱠᱷᱟ ᱜᱩᱴ ᱑,᱓᱒᱑ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾
ᱱᱟᱜᱟᱢ
ᱵᱟᱜᱽᱯᱟᱛ ᱱᱟᱝᱜᱽᱨᱟᱦᱟ, ᱚᱠᱟ ᱫᱚ ᱛᱟᱭᱚᱢ ᱫᱟᱨᱟᱢ ᱦᱚᱱᱚᱛ ᱨᱮᱭᱟᱜ ᱧᱩᱛᱩᱢ ᱦᱩᱭᱮᱱ ᱾ ᱱᱚᱣᱟ ᱧᱩᱛᱩᱢ ᱫᱚ ᱣᱭᱟᱵᱽ ᱯᱨᱟᱥᱛᱷᱟ ᱧᱩᱛᱩᱢ ᱠᱷᱚᱱ ᱚᱢᱚᱱ ᱟᱠᱟᱱᱟ, ᱱᱤᱭᱟ. ᱟ.ᱲᱟ. ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ- ᱰᱮᱜᱽᱨᱟ ᱟᱜ ᱜᱟ.ᱫᱤ ᱟᱨᱵᱟᱝ ᱵᱟᱠᱭᱟ ᱯᱨᱟᱥᱛᱷ ᱠᱷᱚᱱ ᱚᱢᱚᱱ ᱟᱠᱟᱱᱟ ᱱᱤᱭᱟ. ᱨᱮᱭᱟᱜ ᱫᱚ ᱦᱩᱭᱩᱜ ᱠᱟᱱᱟ - ᱠᱟᱛᱷᱟ ᱞᱟ.ᱦᱤᱨ ᱨᱮᱭᱟᱜ ᱴᱷᱟ.ᱭ᱾ ᱱᱤᱭᱟ. ᱱᱟᱝᱜᱽᱨᱟᱦᱟ ᱛᱟᱭᱚᱢ ᱫᱟᱨᱟᱢ ᱨᱮ ᱵᱟᱜᱽᱯᱟᱛ ᱥᱮ ᱵᱟᱜᱷᱯᱟᱛ ᱠᱚ ᱧᱩᱛᱩᱢ ᱠᱮᱫᱟ, ᱢᱚᱜᱷᱚᱞ ᱥᱟᱥᱚᱱ ᱚᱠᱛᱮ ᱨᱮ᱾ ᱢᱟ.ᱱᱰᱤ ᱧᱩᱛᱩᱢ ᱟᱱ ᱢᱤᱫᱴᱟᱝ ᱦᱩᱴᱷᱟ.ᱭ ᱠᱷᱚᱱ ᱵᱮᱯᱟᱨ ᱵᱟ.ᱱᱤᱡᱽ ᱮᱦᱚᱵ ᱞᱮᱱᱟ, ᱵᱟ.ᱭ ᱵᱟ.ᱭ ᱛᱮ ᱚᱱᱟ ᱜᱮ ᱦᱟᱨᱟ ᱵᱩᱨᱩ ᱭᱮᱱᱟ, ᱑᱘᱕᱗ ᱥᱮᱨᱢᱟ ᱨᱮᱭᱟᱜ ᱥᱤᱯᱟ.ᱦᱤ ᱦᱩᱞ ᱛᱟᱭᱚᱢ ᱵᱟᱜᱽᱯᱟᱛ ᱛᱟᱦᱥᱤᱞ ᱨᱮᱭᱟᱜ ᱫᱚᱵᱷᱟ.ᱴᱤᱭᱟ. ᱨᱮᱭᱟᱜ ᱴᱷᱟ.ᱭ ᱢᱮᱱᱛᱮ ᱠᱚ ᱧᱩᱢ ᱵᱟᱦᱟᱞ ᱠᱮᱫᱟ᱾
ᱵᱟᱜᱽᱯᱟᱛ ᱦᱚᱱᱚᱛ ᱫᱚ ᱑᱙᱙᱗ ᱥᱮᱨᱢᱟ ᱨᱮ ᱛᱮᱭᱟᱨ ᱞᱮᱱᱟ ᱟᱨ ᱢᱤᱨᱟᱴ ᱦᱚᱱᱚᱛ ᱨᱮᱭᱟᱜ ᱵᱟᱜᱽᱯᱟᱛ ᱛᱟᱦᱥᱤᱞ ᱠᱷᱚᱱ ᱜᱮᱫ ᱵᱮᱜᱟᱨ ᱠᱟᱛᱮ ᱥᱤᱨᱡᱟ.ᱣ ᱞᱮᱱᱟ᱾
ᱠᱟ.ᱣᱰᱤ ᱟ.ᱨᱤ
ᱵᱟᱜᱽᱯᱟᱛ ᱦᱚᱱᱚᱛ ᱨᱮᱭᱟᱜ ᱠᱟ.ᱣᱰᱤ ᱟ.ᱨᱤ ᱫᱚ ᱪᱟᱥ ᱟᱫᱟᱵᱽ ᱨᱮ ᱴᱮᱦᱟᱱᱰ ᱟᱠᱟᱱᱟ᱾ ᱱᱤᱭᱟ ᱴᱚᱴᱷᱟ ᱨᱮ ᱫᱚ ᱟ'ᱠ ᱪᱟᱥ ᱟ.ᱰᱤ ᱵᱟ.ᱲᱛᱤ ᱦᱩᱭᱩᱜ-ᱟ, ᱱᱤᱭᱟ. ᱟ'ᱠ ᱜᱮ ᱠᱟᱱᱟ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱟᱥᱚᱞ ᱪᱟᱥ ᱫᱚ᱾ ᱵᱟᱜᱽᱯᱟᱛ, ᱨᱟᱢᱟᱞᱟ ᱟᱨ ᱢᱟᱞᱟᱠ ᱯᱩᱨ ᱠᱚ ᱨᱮ ᱟ'ᱠ ᱢᱤᱞ ᱞᱚ ᱢᱮᱱᱟᱜ ᱟᱠᱟᱫᱟ᱾ ᱜᱩᱦᱩᱢ, ᱛᱩᱲᱤ ᱟᱨ ᱩᱛᱩᱭ ᱡᱤᱱᱤᱥ ᱮᱢᱟᱱ ᱦᱚ ᱱᱤᱭᱟ. ᱴᱚᱴᱷᱟ ᱛᱮ ᱟ.ᱰᱤ ᱢᱚᱡᱽ ᱜᱮ ᱦᱩᱭᱩᱜ-ᱟ᱾
ᱯᱟᱞᱟᱢᱩ ᱦᱚᱱᱚᱛ
ᱯᱟᱞᱟᱢᱩ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱟᱨᱜᱮᱞ ᱦᱚᱱᱚᱛ ᱨᱮ ᱠᱷᱚᱱ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱑᱘᱙᱒ ᱥᱟᱞᱮ ᱛᱷᱟᱯᱚᱱ ᱞᱮᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱮᱫᱤᱱᱤᱱᱚᱜᱚᱨ ᱨᱮ, ᱠᱟᱨᱚ ᱜᱟᱰᱟ ᱨᱮ ᱢᱮᱱᱟᱜᱼᱟ ᱾
ᱵᱟᱜᱽᱯᱟᱛ ᱦᱚᱱᱚᱛ
ᱫᱷᱚᱨᱚ ᱟᱨ ᱯᱟ.ᱨᱥᱤ
ᱵᱟᱜᱽᱯᱟᱛ ᱫᱚ ᱦᱩᱱᱫᱩ ᱥᱟᱝᱜᱮ ᱦᱚᱱᱚᱛ ᱠᱟᱱᱟ, ᱱᱤᱭᱟ. ᱦᱚᱱᱚᱛ ᱨᱮ ᱟᱢᱫᱟᱡᱽ ᱥᱟᱭ ᱠᱟᱲᱟ ᱗᱐% ᱦᱤᱥ ᱦᱚᱲ ᱫᱷᱚᱨᱚᱢ ᱢᱟᱱᱟᱣ ᱵᱟᱛᱟᱣ ᱦᱚᱲ ᱢᱮᱱᱥᱜ ᱟᱠᱟᱫ ᱠᱚᱣᱟ ᱟᱨ ᱥᱟᱭ ᱠᱟᱲᱟ ᱒᱘% ᱦᱤᱥ ᱫᱚ ᱢᱩᱥᱞᱟ. ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ ᱟᱨ ᱥᱟᱨᱮ ᱒% ᱦᱤᱥ ᱨᱮᱱ ᱦᱚᱲ ᱮᱢᱟᱜ ᱮᱴᱟᱜ ᱦᱩᱰᱤᱧ ᱦᱩᱰᱩᱧ ᱫᱷᱚᱨᱯᱢ ᱠᱚ ᱯᱟᱧᱡᱟᱭᱮᱫᱟ᱾ ᱱᱤᱭᱟ. ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱙᱗.᱓᱘%  ᱦᱤᱥ ᱦᱚᱲ ᱫᱚ ᱦᱤᱱᱫᱤ ᱯᱟ.ᱨᱥᱤ ᱟᱠᱚᱣᱟᱜ ᱫᱤᱱᱟ.ᱢ ᱫᱤᱱ ᱡᱤᱭᱚᱱ ᱨᱮ ᱠᱚ ᱞᱟᱲᱪᱥᱲᱮᱫ ᱠᱟᱱᱟ ᱟᱨ ᱥᱟᱨᱮᱡ ᱒.᱕᱔ ᱦᱤᱥ ᱦᱚᱲ ᱠᱚ ᱫᱚ ᱩᱨᱫᱩ ᱯᱟ.ᱨᱥᱤ ᱟᱠᱚᱣᱟᱜ ᱯᱟ.ᱦᱤᱞ ᱯᱟ.ᱨᱥᱤ ᱢᱮᱱᱛᱮ ᱠᱚ ᱞᱟᱲᱪᱟᱲᱮᱫ ᱠᱟᱱᱟ᱾
ᱯᱟᱞᱟᱢᱩ ᱦᱚᱱᱚᱛ
ᱚᱛᱱᱚᱜ
ᱱᱚᱣᱟ ᱦᱚᱱᱚᱛ 23°50 ᱟᱨ 24°8′ ᱠᱚᱸᱭᱮ latitude ᱟᱨ 83°55; ᱟᱨ ᱯᱨᱟᱭᱤᱢ ᱨᱮᱱᱟᱜ ᱛᱟᱞᱟ; ᱟᱨ 84°30 ᱯᱨᱟᱭᱤᱢ; ᱥᱟᱢᱟᱝ ᱫᱮᱥᱟᱸᱛᱟᱨ ᱾ ᱱᱚᱣᱟ ᱥᱚᱱ ᱱᱟᱹᱭ ᱟᱨ ᱵᱤᱦᱟᱨ ᱨᱮᱱᱟᱜ ᱠᱚᱸᱭᱮ ᱨᱮ ᱢᱮᱱᱟᱜᱼᱟ ᱟᱨ ᱥᱟᱢᱟᱝ ᱨᱮ ᱪᱟᱛᱨᱟ ᱟᱨ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱠᱷᱚᱱ, ᱮᱛᱚᱢ ᱨᱮ ᱞᱟᱛᱮᱦᱟᱨ ᱦᱚᱱᱚᱛ ᱟᱨ ᱯᱟᱪᱮ ᱨᱮ ᱜᱟᱲᱣᱟ ᱦᱚᱱᱚᱛ ᱢᱮᱱᱟᱜᱼᱟ ᱾
ᱵᱟᱜᱽᱯᱟᱛ ᱦᱚᱱᱚᱛ
ᱥᱟᱜ-ᱥᱚᱱ ᱦᱟ.ᱴᱤᱧ
ᱵᱟᱜᱽᱯᱟᱛ ᱦᱚᱱᱚᱛ ᱨᱮ ᱯᱮᱭᱟ ᱩᱛᱛᱟ.ᱨ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱫᱷᱟ ᱨᱮᱭᱟᱜ ᱴᱚᱴᱷᱟ ᱠᱚ ᱢᱮᱱᱟᱜ ᱟᱠᱟᱫᱟ᱾ ᱚᱱᱟ ᱯᱮᱭᱟ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ - ᱪᱷᱟᱯᱨᱟᱣᱞᱤ, ᱵᱥᱨᱟᱣᱩᱛ ᱟᱨ ᱵᱟᱜᱽᱯᱟᱛ᱾ ᱱᱤᱭᱟ. ᱯᱮᱭᱟ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱜᱮ ᱵᱟᱜᱽᱯᱟᱛ ᱵᱟᱜᱽᱯᱟᱛ ᱞᱚᱠ ᱥᱟᱵᱷᱟ ᱴᱚᱴᱷᱟ ᱨᱮ ᱯᱟᱲᱟᱣ ᱟᱠᱟᱱᱟ᱾ ᱱᱟᱦᱟᱜ ᱵᱟᱜᱽᱯᱟᱛ ᱨᱮᱱ ᱮᱢ.ᱮᱞ.ᱮ. ᱫᱚ ᱠᱟᱵᱟᱭ ᱭᱚᱜᱮᱥ ᱫᱷᱟᱢᱟ ᱟᱨ ᱞᱚᱠ ᱥᱟᱵᱷᱟ ᱮᱢ.ᱯᱤ. ᱫᱚ ᱠᱟᱱᱟᱭ ᱥᱟᱛᱭᱟᱯᱟᱞ ᱥᱤᱝ᱾
ᱯᱟᱞᱟᱢᱩ ᱦᱚᱱᱚᱛ
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱯᱟᱞᱟᱢᱩ ᱦᱚᱱᱚᱛ ᱫᱚ ᱒᱕᱐ ᱜᱚᱴᱟᱝ ᱨᱮᱸᱜᱮᱡ ᱟᱨ ᱯᱟᱹᱪᱷᱟᱞᱟᱹ ᱦᱟᱠᱟᱱ ᱦᱚᱱᱚᱛ ᱠᱚ ᱥᱟᱶᱛᱮ ᱞᱤᱥᱴᱤ ᱟᱠᱟᱱᱟᱭ ᱾ ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱒᱔ ᱜᱚᱴᱟᱝ ᱦᱚᱱᱚᱛ ᱥᱟᱶᱛᱮ ᱯᱟᱞᱟᱢᱩ ᱦᱚᱸ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾ ᱱᱟᱥᱛᱤᱠ (ᱟᱜᱟᱢᱤ ᱯᱷᱤᱞᱢ) ᱚᱨᱡᱩᱱ ᱨᱟᱢᱯᱟᱞ ᱫᱚ ᱯᱟᱞᱟᱢᱩ ᱨᱮ ᱥᱩᱴᱤᱝ ᱠᱮᱫᱼᱟ ᱾
ᱵᱟᱜᱽᱯᱟᱛ ᱦᱚᱱᱚᱛ
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱵᱟᱜᱽᱯᱟᱛ ᱦᱚᱱᱚᱛ ᱨᱮ ᱫᱚ ᱞᱮᱠᱷᱟ ᱜᱩᱴ ᱑,᱓᱐᱓,᱑᱔᱘ ᱡᱚᱱᱟ ᱦᱚᱲ ᱠᱚ ᱛᱟᱦᱮ ᱠᱟᱱᱟ, ᱚᱠᱟ ᱫᱚ ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱟᱯᱷᱨᱤᱠᱟ ᱨᱮᱭᱟᱜ ᱢᱳᱨᱤᱥᱟᱥ ᱫᱤᱥᱚᱢ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ ᱟᱨ ᱵᱟᱝ ᱟᱢᱮᱨᱤᱠᱟ ᱨᱮᱭᱟᱜ ᱦᱟᱢᱯᱥᱟᱭᱟᱨ ᱯᱚᱱᱚᱛ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ᱾ ᱱᱚᱣᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱖᱔᱐ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱓᱗᱖ ᱮᱞᱟᱱ ᱦᱚᱱᱚᱛ ᱞᱮᱠᱷᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱠᱤᱞᱚ ᱢᱤᱴᱟᱨ ᱨᱮ ᱙᱘᱖ ᱡᱚᱱᱟ ᱦᱚᱲ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ᱯᱟᱨᱚᱢᱮᱱ ᱜᱮ ᱥᱮᱨᱢᱟᱵᱨᱮ ᱦᱚᱲ ᱞᱮᱠᱷᱟ ᱵᱟ.ᱰᱚᱜ ᱨᱮᱭᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ: ᱑᱑.᱘᱗% ᱛᱟᱦᱮ ᱠᱟᱱᱟ᱾ ᱵᱟᱜᱽᱯᱟᱛ ᱨᱮ ᱢᱤᱫ ᱜᱮ ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱘᱕᱘ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ᱾ ᱟᱨ ᱥᱮᱪᱮᱫ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱓.᱕᱔ % ᱦᱤᱥ᱾
ᱯᱟᱞᱟᱢᱩ ᱦᱚᱱᱚᱛ
ᱦᱚᱲ ᱮᱞ
᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱟᱞᱟᱢᱩ ᱦᱚᱱᱚᱛ ᱨᱮ ᱒᱔,᱓᱖,᱓᱑᱙ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ, ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫ ᱨᱮ ᱒᱔᱓ ᱟᱱᱟᱜ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱔᱔᱒ ᱛᱟᱦᱮᱸᱫ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱑᱔᱐/ᱜᱟᱺᱴ ᱢᱤᱞ ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱜᱨᱚᱛᱷ ᱫᱚᱨ ᱫᱚ ᱒᱕.᱙᱔% ᱛᱟᱦᱮᱸ ᱠᱟᱱᱟ ᱾ ᱯᱟᱞᱟᱢᱩ ᱨᱮ ᱡᱟᱱᱟᱝ ᱡᱟᱹᱱᱤ (sex ratio) ᱞᱮᱠᱟᱛᱮ ᱑᱐᱐᱐ ᱠᱚᱲᱟ ᱨᱮ ᱙᱒᱙ ᱠᱩᱲᱤ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱕ᱹ᱐᱕ % ᱢᱮᱱᱟᱜᱼᱟ ᱾
ᱵᱟᱜᱽᱯᱟᱛ ᱦᱚᱱᱚᱛ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱢᱤᱨᱟᱴ ᱠᱷᱚᱸᱰ ᱛᱷᱚᱠ:Minority Concentrated Districts in India
ᱯᱟᱞᱟᱢᱩ ᱦᱚᱱᱚᱛ
ᱥᱮᱪᱮᱫ
ᱢᱮᱫᱤᱱᱤᱱᱚᱜᱚᱨ ᱨᱮᱱᱟᱜ ᱢᱤᱫᱴᱟᱝ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱱᱤᱞᱟᱢᱵᱚᱨᱼᱯᱤᱛᱟᱢᱵᱚᱨ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ, ᱡᱚᱠᱷᱚᱱ ᱑᱗ ᱡᱟᱱᱩᱣᱟᱨᱤ, ᱒᱐᱐᱙ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱜᱷᱚᱥᱬᱟ ᱠᱮᱫᱼᱟ ᱱᱤᱞᱟᱢᱵᱚᱨᱼᱯᱤᱛᱟᱢᱵᱚᱨ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱴᱷᱟᱯᱚᱱ ᱠᱮᱫᱼᱟ ᱒᱐᱐᱑ ᱥᱟᱞᱮ ᱨᱮ ᱢᱮᱫᱤᱱᱤᱱᱚᱜᱚᱨ ᱨᱮ ᱾ ᱖᱖ ᱜᱚᱴᱟᱝ ᱯᱨᱤᱢᱮᱨᱤ ᱟᱥᱲᱟ, ᱓᱐ ᱜᱚᱴᱟᱝ ᱢᱤᱰᱤᱞ ᱟᱥᱲᱟ, ᱑᱗ ᱜᱚᱴᱟᱝ ᱱᱟᱣ ᱥᱤᱨᱤᱡᱤᱛ ᱟᱥᱲᱟ, ᱑᱐ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱟᱨ ᱢᱮᱫᱤᱱᱤᱱᱚᱜᱚᱨ ᱤᱸᱡᱤᱱᱤᱭᱟᱨᱤᱸᱜ ᱵᱤᱨᱫᱟᱹᱜᱟᱲ ᱵᱚᱱᱚᱛ ᱢᱮᱱᱟᱜᱼᱟ ᱾
ᱴᱨᱤᱢᱟᱨ
ᱴᱨᱤᱢᱟᱨ ᱨᱮᱱᱟᱜ ᱞᱟᱹᱭ ᱺ
• ᱴᱨᱤᱢᱟᱨ ( ᱠᱮᱢᱤᱠᱟᱞ ᱥᱟᱬᱮᱥ), ᱢᱤᱫ ᱦᱚᱨ ᱥᱤᱨᱤᱡᱚᱜ ᱯᱮᱭᱟ ᱥᱚᱢᱟᱱ ᱟᱱᱩ ᱛᱮ ᱵᱟᱱᱟᱣ ᱟᱠᱟᱱ
• ᱯᱨᱳᱴᱤᱱ ᱴᱨᱤᱢᱟᱨ, ᱯᱮᱭᱟ macromolecules ᱨᱮᱱᱟᱭ ᱢᱤᱫ ᱭᱳᱜᱤᱠ ᱮᱴᱟᱜ - ᱜᱚᱲᱚᱠᱚᱢᱯᱟᱣᱩᱱᱰ ᱥᱟᱶ ᱵᱳᱫᱷᱭᱚ •ᱮᱯᱷᱤᱢᱳᱵᱦ ᱴᱨᱤᱢᱟᱨ, ᱯᱮᱭᱟ ᱥᱚᱢᱟᱱ ᱠᱟᱱ ᱨᱮᱱᱟᱜ ᱢᱤᱫ ᱣᱤᱠᱱᱮᱥ ᱨᱩᱯ ᱠᱷᱚᱱ ᱵᱟᱫᱷᱭᱚ ᱠᱣᱟᱱᱴᱚᱢ ᱢᱟᱥᱤᱱ ᱟᱵᱚᱥᱛᱟ ᱠᱟᱱᱟ
•ᱴᱨᱤᱢᱟᱨ, ᱤᱞᱮ - ᱮᱴ - ᱣᱮᱞᱟᱭ, ᱯᱷᱨᱟᱱᱥ ᱨᱮ ᱠᱤᱫᱭ ᱠᱚᱢᱭᱩᱱ ᱠᱟᱱᱟ
ᱱᱚᱶᱟ ᱦᱚᱸ ᱧᱮᱞᱢᱮ
•ᱛᱨᱤᱢᱩᱨᱛᱤ ( ᱣᱚᱱᱚᱥᱯᱚᱛᱤ ᱥᱟᱬᱮᱥ), ᱫᱟᱨᱮ ᱠᱚ ᱨᱮᱱᱟᱜ ᱵᱟᱱᱟᱣ ᱢᱤᱫ ᱡᱩᱫᱟᱭ ᱥᱣᱚᱨ ᱨᱮ ᱯᱮᱭᱟ ᱦᱟᱹᱴᱤᱧ ᱢᱮᱱᱟᱜ - ᱟ
•ᱴᱨᱤᱢᱟᱨ, ᱤᱴᱟᱞᱤᱭᱚᱱ ᱴᱨᱮᱢᱤᱴᱤ, ᱤᱴᱞᱤ ᱨᱮᱱᱟᱜ ᱞᱮᱴᱤᱱ ᱧᱩᱛᱩᱢ ᱴᱨᱤᱢᱟᱨ, ᱢᱤᱫ ᱩᱯᱥᱨᱜᱽ
•ᱢᱮᱨ, ᱢᱤᱫ ᱮᱯᱤᱠᱥ
•ᱴᱨᱤᱢᱟᱨ (ᱣᱤᱜᱷᱴᱚᱱ)
ᱥᱩᱫᱟᱢ ᱢᱟᱨᱟᱱᱰᱤ
ᱥᱩᱫᱟᱢ ᱢᱟᱨᱟᱱᱰᱤ (ᱡᱟᱱᱟᱢ: ᱒ ᱡᱩᱱ ᱑᱙᱖᱗) ᱫᱚ ᱥᱤᱧᱚᱛ ᱨᱮᱱᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱱ Revenue and Disaster managment department ᱨᱮᱱ ᱢᱚᱱᱛᱨᱤ ᱠᱟᱱᱟᱭ᱾ ᱩᱱᱤ ᱫᱚ ᱳᱰᱤᱥᱟ ᱨᱮᱱ ᱨᱟᱡᱟᱨᱤ ᱫᱚᱞ ᱵᱤᱡᱩ ᱡᱚᱱᱚᱛᱟ ᱫᱚᱞ (ᱵᱤᱡᱮᱹᱰᱤ) ᱨᱮᱱ ᱢᱤᱫ ᱛᱩᱠᱷᱟᱹᱲ ᱨᱟᱡᱟᱨᱤ ᱠᱷᱮᱞᱚᱰᱤᱭᱟᱹ ᱠᱟᱱᱟᱭ᱾ ᱥᱤᱧᱚᱛ ᱨᱮᱱᱟᱜ ᱑᱔ ᱟᱜ ᱞᱳᱠᱥᱚᱵᱷᱟ ᱨᱮᱱ ᱢᱤᱫᱴᱮᱱ ᱥᱚᱦᱮᱫᱮ ᱛᱟᱸᱦᱮᱸᱠᱟᱱᱟ᱾ ᱥᱩᱫᱟᱢ ᱢᱟᱨᱟᱱᱰᱤ ᱫᱚ ᱢᱚᱭᱩᱨᱵᱷᱚᱸᱡ ᱴᱚᱴᱷᱟ ᱠᱷᱚᱱ ᱡᱤᱛᱟᱹᱣ ᱮᱢ ᱯᱤ ᱠᱟᱱᱟᱭ᱾
ᱯᱷᱮᱰᱟᱛ
ᱛᱷᱚᱠ:ᱨᱟᱡᱟᱨᱤ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱠᱟᱨᱟᱠᱟᱥ
ᱠᱟᱨᱟᱠᱟᱥ (ᱥᱯᱮᱱᱤᱥ ᱺ Santiago de León de Caracas,ᱥᱟᱱᱛᱤᱭᱟᱜᱳ ᱫᱮ ᱞᱤᱭᱟᱣᱟᱱ ᱫᱮ ᱠᱟᱨᱟᱠᱟᱥ) ᱠᱚᱧᱮ ᱟᱢᱮᱨᱤᱠᱟ ᱨᱮᱭᱟᱜ ᱵᱷᱮᱱᱮᱡᱩᱭᱮᱞᱟ ᱫᱤᱥᱚᱢ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱟᱦᱟᱨ ᱠᱟᱱᱟ᱾ ᱠᱟᱨᱟᱠᱟᱥ ᱥᱟᱦᱟᱨ ᱫᱤᱥᱚᱢ ᱨᱮᱭᱟᱜ ᱮᱛᱚᱢ ᱥᱮᱫ ᱜᱩᱣᱟᱭᱨᱮ ᱜᱟᱰᱟ ᱟᱨᱮ ᱟᱨ ᱠᱮᱨᱤᱵᱤᱭᱟᱱ ᱫᱚᱨᱭᱟ ᱥᱩᱨ ᱨᱮ ᱢᱮᱱᱟᱜ-ᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱰᱷᱮᱨ ᱚᱞ ᱫᱚᱨᱠᱟᱨ (᱓᱐᱐ ᱠᱷᱚᱱ ᱰᱷᱮᱨ) ᱛᱷᱚᱠ:ᱢᱮᱱᱮᱛ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱥᱟᱰᱮ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱛᱚᱨᱡᱚᱢᱟ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱤᱛᱟᱹᱨ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱯᱷᱚᱨᱢᱟᱴ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱛᱷᱚᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱥᱟᱹᱠᱷᱭᱟᱹᱛ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱣᱤᱠᱤᱞᱤᱝᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱚᱨᱚᱠ ᱥᱟᱦᱴᱟ🏆 ᱓
ᱛᱚᱸᱡᱟᱵᱩᱨ ᱦᱚᱱᱚᱛ
ᱛᱚᱸᱡᱟᱵᱩᱨ ᱦᱚᱱᱚᱛ ᱫᱚ ᱮᱛᱚᱢ ᱥᱟᱢᱟᱝ ᱥᱤᱧᱚᱛ ᱨᱮ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱓᱘ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱛᱚᱸᱡᱟᱵᱩᱨ ᱠᱟᱱᱟ ᱾ ᱦᱚᱱᱚᱛ ᱫᱚ ᱠᱟᱵᱮᱨᱤ ᱜᱟᱰᱟ ᱨᱮᱱᱟᱜ ᱰᱮᱞᱴᱟ ᱨᱮ ᱢᱮᱱᱟᱜᱼᱟ ᱟᱨ ᱰᱮᱦᱮᱨ ᱪᱟᱥ ᱟᱠᱚ ᱾ ᱒᱐᱑᱑ ᱥᱟᱞ ᱫᱷᱟᱹᱵᱤᱡ, ᱛᱚᱸᱡᱟᱵᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒,᱔᱐᱕,᱘᱙᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱑,᱐᱓᱕ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ ᱾
ᱚᱛᱱᱚᱜ
ᱱᱚᱣᱟ ᱦᱚᱱᱚᱛ ᱫᱚ ᱛᱟᱞᱢᱟ ᱛᱟᱢᱤᱞᱱᱟᱰᱩ ᱨᱮ ᱑᱐.᱐᱘°ᱠᱚᱧᱮ ᱗᱙.᱑᱖°ᱥᱟᱢᱟᱝ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱠᱚᱧᱮ ᱥᱟᱢᱟᱝ ᱨᱮ ᱢᱚᱭᱤᱞᱟᱫᱩᱛᱷᱩᱨᱟᱭ ᱦᱚᱱᱚᱛ ᱛᱮ, ᱥᱟᱢᱟᱝ ᱨᱮ ᱛᱤᱨᱩᱵᱚᱨᱩᱨ ᱦᱚᱱᱚᱛᱨᱮ, ᱮᱛᱚᱢ ᱨᱮ ᱯᱩᱫᱩᱠᱠᱚᱴᱴᱚᱭ ᱦᱚᱱᱚᱛ ᱟᱨ ᱛᱤᱨᱟᱪᱤᱨᱟᱯᱟᱞᱞᱤ ᱦᱚᱛᱮᱛᱮ ᱯᱟᱪᱮ ᱵᱮᱝᱜᱚᱞ ᱠᱚᱪᱟ ᱫᱚᱨᱭᱟ ᱨᱮᱱᱟᱜ Palk Strait ᱛᱮ ᱜᱷᱮᱨᱟᱣ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱛᱚᱸᱡᱟᱵᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒,᱔᱐᱕,᱘᱙᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱑᱐᱓᱕ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱫᱚ ᱙᱒᱙ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱒᱓᱘,᱕᱙᱘ ᱦᱚᱲ ᱛᱩᱨᱩᱭ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱑᱒᱑,᱙᱔᱙ ᱠᱚᱲᱟ ᱟᱨ ᱑᱑᱖,᱖᱔᱙ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱑᱘.᱙᱑% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱐.᱑᱕% ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱗᱒.᱙᱙% ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚ ᱗᱔.᱔᱔% ᱛᱟᱦᱮᱸ ᱠᱟᱱᱟ ᱾ ᱯᱚᱱᱚᱛ ᱨᱮ ᱜᱩᱴ ᱖᱐᱕,᱓᱖᱓ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ
ᱯᱩᱨᱩᱞᱤᱭᱟᱹ ᱯᱚᱞᱤᱴᱮᱠᱱᱤᱠ
ᱵᱤᱵᱷᱟᱜᱽ
ᱯᱩᱨᱩᱞᱤᱭᱟᱹ ᱯᱚᱞᱤᱴᱮᱠᱱᱤᱠ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱴᱮᱠᱱᱤᱠᱮᱞ ᱮᱰᱩᱠᱮᱥᱚᱱ ᱠᱟᱭᱩᱱᱥᱤᱞ ᱵᱳᱨᱰ ᱟᱨ ᱵᱷᱟᱨᱚᱛ ᱡᱟᱠᱟᱛ ᱴᱮᱠᱱᱤᱠᱮᱞ ᱥᱮᱪᱮᱫ ᱢᱟᱰᱮᱨ ᱩᱢᱩᱞ ᱨᱮ ᱢᱮᱱᱟᱜᱼᱟ᱾ ᱱᱚᱸᱰᱮ ᱫᱚ ᱢᱚᱬᱮ ᱜᱚᱴᱟᱱ ᱪᱟᱸᱜᱟ ᱪᱮᱛᱟᱱ ᱨᱮ ᱰᱤᱯᱞᱳᱢᱟ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱥᱮᱢᱤᱥᱴᱟᱨ ᱵᱤᱱᱤᱰ ᱫᱚ ᱡᱟᱣ ᱥᱮᱨᱢᱟ ᱜᱮ ᱡᱟᱱᱩᱣᱟᱨᱤ (ᱢᱟᱨᱮ ᱥᱮᱢᱤᱥᱴᱟᱨ) ᱟᱨ ᱡᱩᱱ ᱪᱟᱸᱫᱚ ᱨᱮ ᱦᱩᱭᱩᱜᱼᱟ᱾
ᱯᱚᱨᱚᱵᱽ
ᱯᱩᱨᱩᱞᱤᱭᱟᱹ ᱯᱚᱞᱤᱴᱮᱠᱱᱤᱠ ᱜᱟᱶᱛᱟ ᱦᱚᱛᱮᱛᱮ ᱡᱟᱣ ᱥᱮᱨᱢᱟ ᱜᱮ ᱨᱮᱥᱳᱱᱟᱱᱥ ᱧᱩᱛᱩᱢ ᱢᱤᱫ ᱯᱚᱨᱚᱵᱽ ᱦᱩᱭᱩᱜᱼᱟ᱾
ᱦᱳᱥᱴᱮᱞ
ᱥᱟᱱᱟᱢ ᱦᱳᱥᱴᱮᱞ ᱨᱮ ᱟᱯᱟᱱ ᱟᱹᱯᱤᱱ ᱫᱟᱫᱟ ᱩᱛᱩᱭ ᱦᱚᱲ ᱢᱮᱱᱟᱜ ᱠᱚᱣᱟ ᱠᱟᱛᱮ ᱩᱱᱠᱩ ᱵᱷᱟᱜᱮ ᱞᱮᱠᱟᱱ ᱥᱮᱛᱟᱜ ᱡᱚᱢ, ᱢᱟᱸᱡᱟᱱ ᱟᱨ ᱠᱮᱫᱩᱜ ᱠᱚ ᱧᱟᱢ ᱢᱟ᱾ ᱡᱟᱣ ᱥᱮᱨᱢᱟ ᱜᱮ ᱵᱳᱨᱰᱟᱨᱟᱨᱥ ᱦᱚᱛᱮᱛᱮ ᱦᱳᱥᱴᱮᱞ ᱠᱚ ᱢᱩᱸᱫᱽ ᱨᱮ ᱠᱨᱤᱠᱮᱴ, ᱯᱷᱩᱴᱵᱚᱞ ᱟᱨ ᱵᱷᱚᱞᱤᱵᱚᱞ ᱦᱮᱯᱨᱟᱣ ᱥᱟᱯᱲᱟᱣ ᱦᱩᱭᱩᱜᱼᱟ᱾ ᱥᱟᱱᱟᱢ ᱦᱳᱥᱴᱮᱞ ᱨᱮᱭᱟᱜ ᱯᱩᱭᱞᱩ ᱠᱚᱴᱷᱟ ᱨᱮ ᱠᱚᱢᱚᱱ ᱚᱲᱟᱜ ᱨᱮᱭᱟᱜ ᱥᱩᱵᱤᱫᱷᱟᱹ ᱢᱮᱱᱟᱜᱼᱟ᱾ ᱟᱨ ᱚᱱᱟ ᱫᱚ ᱴᱤᱵᱷᱤ, ᱥᱮᱨᱮᱧ ᱥᱟᱯᱟᱵᱽ ᱟᱨ ᱠᱨᱟᱢᱵᱳᱨᱰ ᱛᱮ ᱥᱟᱡᱟᱣ ᱢᱮᱱᱟᱜᱼᱟ᱾
ᱦᱮᱡᱽ ᱥᱮᱱ
ᱯᱩᱨᱩᱞᱤᱭᱟᱹ ᱯᱚᱞᱤᱴᱮᱠᱱᱤᱠ ᱠᱮᱢᱯᱟᱥ ᱨᱮᱭᱟᱜ ᱥᱟᱢᱟᱝ ᱠᱷᱚᱱ ᱜᱮ ᱵᱟᱥ ᱨᱮᱭᱟᱜ ᱥᱩᱵᱤᱫᱷᱟᱹ ᱢᱮᱱᱟᱜᱼᱟ᱾ ᱠᱮᱢᱯᱟᱥ ᱫᱚ ᱯᱩᱨᱩᱞᱤᱭᱟᱹ ᱨᱮᱞ ᱥᱴᱮᱥᱚᱱ ᱠᱷᱚᱱ ᱓ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱦᱟᱣᱲᱟ ᱨᱮᱞ ᱥᱴᱮᱥᱚᱱ ᱠᱷᱚᱱ ᱓᱒᱓ ᱠᱤᱞᱳᱢᱤᱴᱟᱨ ᱥᱟᱺᱜᱤᱧᱟ᱾ ᱯᱩᱨᱩᱞᱤᱭᱟᱹ ᱨᱮᱞ ᱥᱴᱮᱥᱚᱱ ᱫᱚ ᱮᱛᱚᱢᱼᱥᱟᱢᱟᱝ ᱨᱮᱞᱣᱮ ᱨᱮᱭᱟᱜ ᱥᱴᱮᱥᱚᱱ ᱠᱟᱱᱟ᱾ ᱨᱩᱯᱚᱥᱤ ᱵᱟᱝᱞᱟ ᱮᱠᱥᱯᱨᱮᱥ ᱟᱨ ᱦᱟᱣᱲᱟ-ᱪᱚᱠᱨᱚᱫᱷᱚᱨᱯᱩᱨ ᱯᱮᱥᱮᱧᱡᱟᱨ ᱫᱚ ᱥᱚᱡᱷᱮ ᱦᱟᱣᱲᱟ ᱠᱷᱚᱱ ᱯᱩᱨᱩᱞᱤᱭᱟᱹ ᱛᱮ ᱦᱤᱡᱩᱜ ᱥᱮᱱᱚᱜᱼᱟ᱾ ᱟᱨᱢᱤᱫ ᱦᱚᱨ ᱫᱚ ᱦᱩᱭᱩᱜ ᱠᱟᱱᱟ ᱦᱟᱣᱲᱟ ᱠᱷᱚᱱ ᱟᱥᱟᱱᱥᱳᱞ ᱥᱮᱫ ᱛᱮ ᱟᱨ ᱱᱚᱣᱟ ᱦᱚᱨ ᱛᱮᱫᱚ ᱥᱚᱡᱷᱮ ᱦᱚᱨ ᱠᱷᱚᱱ ᱠᱚᱢ ᱚᱠᱛᱚ ᱮ ᱦᱟᱛᱟᱣᱟ᱾
ᱵᱷᱩᱨᱛᱤ
ᱵᱷᱩᱨᱛᱤ ᱥᱟᱱᱟᱭᱮᱫ ᱠᱚ ᱯᱟᱹᱴᱷᱩᱣᱟᱹ ᱠᱚ ᱯᱩᱭᱞᱩ ᱨᱮ ᱡᱮᱠᱥᱯᱳ ᱮᱱᱴᱨᱮᱱᱥ ᱵᱤᱱᱤᱰ ᱯᱟᱥ ᱦᱩᱭᱩᱜ ᱛᱟᱠᱚᱣᱟ᱾ ᱯᱟᱥ ᱟᱠᱟᱱ ᱯᱟᱹᱴᱷᱩᱣᱟᱹ ᱠᱚ ᱠᱚᱞᱮᱡᱽ ᱨᱮᱭᱟᱜ ᱠᱟᱭᱩᱱᱥᱮᱞᱤᱝ ᱦᱚᱛᱮᱛᱮ ᱵᱟᱪᱷᱟᱣ ᱦᱩᱭᱩᱜᱼᱟ᱾ ᱡᱮᱠᱥᱯᱳ ᱮᱱᱴᱨᱮᱱᱥ ᱵᱤᱱᱤᱰ ᱨᱮ ᱯᱮᱭᱟ ᱥᱟᱛᱟᱢ ᱛᱟᱦᱮᱸᱱᱟ: ᱯᱷᱤᱡᱤᱠᱥ, ᱠᱮᱢᱤᱥᱴᱨᱤ ᱟᱨ ᱮᱞᱠᱷᱟ ᱥᱟᱬᱮᱥ᱾ ᱟᱭ.ᱴᱤ.ᱟᱭ ᱦᱚᱛᱮᱛᱮ ᱴᱨᱮᱱᱤᱝ ᱠᱚ ᱧᱟᱢ ᱟᱠᱟᱫ ᱯᱟᱹᱴᱷᱩᱣᱟᱹ ᱠᱚᱫᱚ ᱫᱚᱥᱟᱨ ᱥᱮᱨᱢᱟ ᱠᱷᱚᱱ ᱥᱚᱡᱷᱮ ᱠᱚ ᱵᱷᱩᱨᱛᱤ ᱫᱟᱲᱮᱭᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱚᱞᱤᱴᱮᱠᱱᱤᱠ ᱠᱚᱞᱮᱡᱽ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱴᱮᱠᱱᱤᱠᱮᱞ ᱠᱚᱞᱮᱡᱽ<
ᱫᱩᱨᱜᱟ ᱯᱩᱡᱟ
"ᱫᱩᱨᱜᱟ ᱯᱩᱡᱟ (pronounced [dʊrɡaː puːdʒaː]),ᱱᱚᱣᱟ ᱫᱩᱨᱜᱟ ᱩᱛᱥᱚᱵ ᱢᱮᱱᱛᱮᱫ ᱦᱚᱸ ᱠᱚ ᱢᱮᱱ-ᱟ᱾ ᱱᱚᱣᱟ ᱫᱚ ᱢᱤᱫ ᱦᱤᱱᱫᱩ ᱯᱟᱨᱟᱵ ᱠᱟᱱᱟ ᱾ ᱦᱤᱱᱫᱩ ᱫᱦᱚᱨᱚᱢ-ᱟ ᱢᱮᱱ ᱱᱚᱣᱟ ᱯᱟᱨᱟᱵ ᱫᱚ ᱢᱚᱦᱤᱥᱟᱥᱩᱨ ᱢᱮᱱᱛᱮᱫ ᱢᱤᱫ ᱨᱟᱠᱷᱭᱟᱥ ᱥᱟᱶ ᱞᱟᱹᱲᱦᱟᱹᱭ ᱡᱤᱛᱠᱟᱹᱨ ᱩᱭᱦᱟᱹᱨ ᱛᱮ ᱢᱟᱱᱟᱣ ᱦᱤᱡᱩᱜ ᱠᱟᱱᱟ ᱾| ᱥᱮᱨᱢᱟ ᱨᱮᱱᱟᱜ ᱫᱟᱥᱟᱸᱭ ᱵᱚᱝᱜᱟ ᱨᱮ ᱯᱟᱲᱟᱜ ᱠᱟᱱ ᱫᱩᱨᱜᱟ ᱯᱩᱡᱟ ᱵᱟᱨ ᱜᱮ ᱢᱟᱦᱟᱸ ᱫᱦᱟᱹᱵᱤᱡ ᱠᱚ ᱢᱟᱱᱟᱣ-ᱟ ᱾ ᱱᱚᱣᱟ ᱮᱥᱤᱭᱟ ᱨᱮᱱᱟᱜ ᱥᱤᱧᱚᱛ ᱱᱮᱯᱟᱞ, ᱵᱟᱝᱞᱟ ᱫᱮᱥ ᱟᱨ ᱟᱭᱢᱟ ᱦᱤᱱᱫᱩ ᱫᱷᱚᱨᱚᱢ ᱫᱮᱥ ᱨᱮᱠᱚ ᱢᱟᱱᱟᱣ ᱮᱫᱟ, ᱱᱮᱛᱟᱨ ᱫᱚ ᱯᱟᱪᱮ ᱫᱤᱥᱚᱢ ᱨᱩᱥᱤᱭᱟ, ᱚᱥᱴᱨᱮᱞᱤᱭᱟ , ᱟᱢᱮᱨᱤᱠᱟ ᱮᱢᱟᱱ ᱟᱭᱟᱢ ᱫᱤᱥᱚᱢ ᱠᱚᱨᱮᱦᱚᱸ ᱠᱚ ᱢᱟᱱᱟᱣ ᱮᱫ ᱜᱮᱭᱟ ᱾ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱣᱮᱥᱴ ᱵᱮᱸᱜᱚᱞ, ᱟᱥᱟᱢ, ᱵᱤᱦᱟᱨ, ᱚᱰᱤᱥᱟ, ᱛᱨᱤᱯᱩᱨᱟᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ  ᱱᱚᱣᱟ ᱫᱮᱵᱤ ᱨᱮᱱᱟᱜ ᱵᱷᱟᱹᱵᱤᱛ ᱟᱨ ᱵᱟᱝ ᱩᱭᱦᱟᱹᱨ ᱫᱚ ᱦᱤᱱᱫᱩ ᱫᱷᱚᱨᱚᱢ ᱨᱮᱱᱟᱜ ᱵᱮᱫᱚ ᱠᱷᱚᱱ ᱦᱮᱡ ᱟᱠᱟᱱᱟ ᱾, ᱡᱟᱦᱟᱸ ᱫᱚ ᱵᱟᱨ ᱢᱤᱞᱤᱱᱤᱭᱚᱢ ᱥᱮᱨᱢᱟ ᱞᱟᱦᱟ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱤᱱᱟᱹ ᱚᱠᱛᱚᱨᱮ ᱚᱱᱟ ᱵᱮᱫᱚ ᱤᱫᱤᱭᱟᱛᱮᱛ ᱜᱮ ᱥᱟᱱᱟᱢᱟᱜ ᱪᱟᱹᱞᱩᱜ ᱠᱟᱱ ᱛᱟᱦᱮᱸᱫ ᱢᱮᱱᱛᱮᱫ ᱦᱤᱱᱫᱩ ᱫᱷᱚᱨᱚᱢᱟᱜ ᱯᱟᱛᱭᱟᱹᱣ ᱾ ᱫᱮᱵᱤ ᱯᱟᱨᱵᱚᱛᱤ ᱟᱨ ᱫᱮᱵᱤ ᱫᱩᱨᱜᱟ ᱱᱮᱛᱟᱨ ᱱᱟᱦᱟᱜ ᱡᱩᱜ ᱫᱦᱟᱹᱵᱤᱡ ᱢᱟᱱᱟᱣ ᱯᱟᱹᱛᱭᱟᱹᱣ ᱪᱟᱹᱞᱩ ᱦᱮᱡ ᱟᱠᱟᱱᱟ ᱾ ᱦᱤᱱᱫᱩ ᱫᱦᱚᱨᱚᱢ ᱞᱮᱠᱟ ᱛᱮᱫᱚ ᱟᱥᱤᱱᱚ ᱢᱟᱥᱚᱨᱮ ᱱᱚᱣᱟ ᱯᱟᱨᱟᱵ ᱯᱟᱲᱟᱜ -ᱟ ᱟᱨ ᱡᱚᱨᱡᱭᱟ ᱠᱮᱞᱮᱱᱰᱚᱨ ᱦᱤᱥᱟᱹᱵ ᱛᱮ ᱫᱚ ᱥᱮᱯᱴᱮᱢᱵᱚᱨ ᱟᱨ ᱚᱠᱴᱚᱵᱚᱨ ᱨᱮ ᱯᱟᱲᱟᱣ-ᱟ ᱾ ᱵᱚᱝᱜᱟ ᱨᱮ ᱯᱟᱲᱟᱜ ᱠᱟᱱ ᱫᱩᱨᱜᱟ ᱯᱩᱡᱟ ᱵᱟᱨ ᱜᱮ ᱢᱟᱦᱟᱸ ᱫᱷᱟᱹᱵᱤᱡ ᱠᱚ ᱢᱟᱱᱟᱣ-ᱟ ᱾ ᱱᱚᱣᱟ ᱵᱚᱝ ᱜᱟ ᱨᱮ ᱫᱤᱱᱵᱤ ᱫᱩᱨᱜᱟ ᱠᱚ ᱵᱚᱝᱜᱟ ᱦᱟᱭᱟ , ᱡᱟᱦᱟᱸ ᱨᱮ ᱟᱦ ᱢᱚᱦᱤᱥᱟᱥᱩᱨ ᱮ ᱜᱚᱡᱮ ᱠᱟᱱᱟ , ᱚᱱᱟ ᱥᱟᱶ ᱟᱨ ᱦᱚ ᱯᱩᱲᱥᱟᱹ ᱵᱚᱜᱟ ᱦᱚᱸ ᱠᱚ ᱵᱚᱝᱜᱟ ᱛᱟᱨᱟ ᱦᱟᱠᱚᱣᱟ ᱾
ᱥᱚᱨᱟᱭᱜᱷᱟᱴ ᱥᱟᱠᱚ
ᱱᱟᱜᱟᱢ
᱑᱙᱑᱐ ᱥᱮᱨᱢᱟ ᱨᱮ ᱜᱮ ᱵᱨᱚᱦᱢᱚᱯᱩᱛᱨᱚ ᱪᱮᱛᱟᱱ ᱨᱮ ᱥᱟᱠᱚ ᱵᱮᱱᱟᱣ ᱨᱮᱱᱟᱜ ᱠᱟᱛᱷᱟ ᱠᱚ ᱜᱩᱱᱤᱵᱷᱟᱵᱤ ᱞᱮᱱᱟ| ᱵᱨᱚᱦᱢᱚᱯᱩᱛᱨᱚ ᱜᱟᱰᱟ ᱫᱚ ᱟᱥᱟᱢ ᱵᱟᱨ ᱵᱷᱟᱜᱽ ᱨᱮ ᱦᱟ.ᱴᱤᱧ ᱟᱠᱟᱫᱟ: ᱠᱚᱭᱮ ᱱᱟᱠᱷᱟ ᱟᱨ ᱮᱛᱚᱢ ᱱᱟᱠᱷᱟ । ᱢᱚᱬᱮ ᱜᱮᱞ ᱟᱱᱟᱜ ᱥᱮᱨᱢᱟ ᱦᱟ.ᱵᱤᱡ ᱱᱤᱭᱟ. ᱜᱟᱰᱟ ᱨᱮ ᱢᱤᱫ ᱴᱮᱱ ᱜᱟᱱ ᱥᱟᱠᱚ ᱦᱚ ᱵᱟᱝ ᱛᱟᱦᱮ ᱠᱟᱱᱟ। ᱜᱟᱰᱟ ᱨᱮᱭᱟᱜ ᱦᱟᱱᱟ ᱥᱟ ᱠᱷᱚᱱ ᱱᱚᱣᱟ ᱯᱟᱨᱚᱢᱚᱜ ᱞᱟ.ᱜᱤᱫ ᱢᱤᱫ ᱮᱥᱠᱟᱨ ᱦᱚᱨᱟ ᱛᱟᱦᱮ ᱠᱟᱱᱟ ᱞᱟ.ᱣᱠᱟ.। ᱚᱱᱟ ᱛᱮ ᱵᱨᱚᱦᱢᱚᱯᱩᱛᱨᱚ ᱪᱮᱛᱟᱱ ᱵᱮᱱᱟᱣ ᱞᱟ.ᱜᱤᱫ ᱟ.ᱰᱤ ᱟᱭᱢᱟ ᱱᱮᱦᱚᱨ ᱡᱚᱦᱟᱨ ᱥᱟᱢᱟᱝ ᱞᱮᱱᱟ। ᱚᱱᱟ ᱨᱮᱭᱟᱜ ᱚᱨᱡᱚ ᱵᱟᱝ ᱧᱟᱢ ᱞᱮᱱ ᱛᱮ ᱢᱩᱪᱟ.ᱫ ᱨᱮ ᱟᱱᱫᱚᱲᱚᱱ ᱨᱮ ᱰᱟᱦᱟᱨ ᱠᱚ ᱟᱯᱱᱟᱨ ᱞᱮᱫᱟ ‌। ᱦᱮᱢ ᱵᱚᱨᱩᱣᱟ, ᱠᱚᱣᱢᱤᱱᱤᱥᱴ ᱜᱚᱣᱨᱤᱥᱚᱝᱠᱚᱨ ᱵᱷᱚᱴᱴᱟᱪᱟᱨᱡᱚ, ᱥᱚᱥᱤᱭᱮᱞᱤᱥᱴ ᱱᱮᱛᱟ ᱦᱚᱨᱮᱥᱚᱨ ᱜᱚᱥᱣᱟᱢᱤ ᱞᱮᱠᱟᱱ ᱱᱮᱛᱟ ᱱᱚᱣᱟ ᱟᱱᱫᱚᱲ ᱠᱚ ᱥᱤᱯᱤᱧ ᱨᱟᱠᱟᱵ ᱞᱮᱫᱟ ।
ᱚᱱᱟ ᱚᱠᱛᱮ ᱜᱮ ᱪᱤᱱ ᱥᱤᱧᱚᱛ ᱫᱤᱥᱚᱢᱮ ᱟᱠᱨᱚᱢᱚᱱ ᱠᱮᱫᱟ। ᱪᱤᱱᱟ ᱯᱷᱟ.ᱫᱽ ᱚᱨᱩᱱᱟᱪᱚᱞ ᱯᱨᱚᱫᱮᱥᱷ ᱨᱮᱭᱟᱜ ᱴᱟᱣᱟᱝ, ᱵᱚᱢᱰᱤᱞᱟ ᱦᱟ.ᱵᱤᱡ ᱠᱚ ᱥᱮᱴᱮᱨ ᱞᱮᱱᱟ। ᱟᱥᱟᱢ ᱥᱟᱶ ᱛᱮ ᱠᱚᱭᱮ -ᱥᱟᱢᱟᱝ ᱨᱮᱭᱟᱜ ᱮᱴᱟᱜ ᱯᱚᱱᱚᱛ ᱠᱚ ᱨᱮ ᱦᱚ ᱟᱯᱚᱫᱽ ᱦᱮᱡ ᱥᱮᱴᱮᱨ ᱞᱮᱱᱟ। ᱱᱤᱭᱟ. ᱛᱟᱭᱚᱢ ᱜᱮ ᱵᱨᱚᱦᱢᱚᱯᱩᱛᱨᱚ ᱪᱮᱛᱟᱱ ᱥᱟᱠᱚ ᱵᱮᱱᱟᱣ ᱞᱟ.ᱜᱤᱫ ᱟᱝᱜᱚᱪ ᱦᱩᱭ ᱞᱮᱱᱟ।᱑᱙᱕᱑ ᱥᱮᱨᱢᱟ ᱨᱮᱭᱟᱜ ᱑ ᱡᱟᱱᱩᱣᱟᱨᱤ ᱠᱷᱚᱱ ᱥᱟᱠᱚ ᱵᱮᱱᱟᱣ ᱠᱟ.ᱢᱤ ᱮᱦᱚᱵ ᱞᱮᱱᱟ।
ᱩᱰᱦᱟ.ᱣ
᱑᱙᱖᱓ ᱥᱮᱨᱢᱟ ᱨᱮᱭᱟᱜ ᱗ ᱡᱩᱱ ᱪᱟᱱᱫᱚ ᱨᱮ ᱥᱚᱨᱟᱭᱜᱷᱟᱴ ᱥᱟᱠᱚ ᱫᱚᱠᱚ ᱩᱰᱦᱟ.ᱣ ᱞᱮᱫᱟ। ᱯᱟ.ᱦᱤᱞ ᱚᱠᱛᱮ ᱨᱮ ᱥᱟᱠᱚ ᱨᱮᱭᱟᱜ ᱧᱩᱛᱩᱢ ᱫᱚ ᱵᱨᱚᱦᱢᱚᱯᱩᱛᱨᱚ ᱥᱟᱠᱚ ᱜᱮ ᱠᱚ ᱫᱚᱦᱚ ᱞᱮᱫᱟ। ᱢᱟᱞᱤᱜᱟᱶ ᱨᱮᱞ ᱥᱴᱮᱥᱚᱱ ᱥᱩᱨ ᱨᱮ ᱚᱨᱟᱢ ᱞᱮᱱ ᱢᱤᱫ ᱵᱩᱯᱩᱲᱩᱵ ᱨᱮ ᱩᱱ ᱚᱠᱛᱮ ᱨᱮᱱ ᱢᱟᱨᱟᱝ ᱢᱚᱛᱨᱤ ᱯᱚᱱᱰᱤᱛ ᱡᱚᱣᱟᱦᱚᱨ ᱞᱟᱞ ᱱᱮᱦᱨᱩ ᱱᱮ-ᱦᱚᱲ ᱠᱚ ᱞᱟ.ᱜᱤᱫ-ᱮ ᱨᱟᱲᱟ ᱞᱮᱫᱟ । ᱩᱱᱤ ᱜᱮ ᱱᱚᱣᱟ ᱫᱚ ᱥᱚᱨᱟᱭᱜᱷᱟᱴ ᱥᱟᱠᱚ ᱧᱩᱛᱩᱢ ᱛᱮ ᱪᱷᱟ.ᱴᱤᱭᱟ.ᱨ ᱡᱮᱫᱟ ।
ᱥᱤᱠᱷᱟ ᱴᱚᱱᱰᱚᱱ
ᱥᱤᱠᱷᱟ ᱴᱚᱱᱰᱚᱱ (ᱡᱟᱱᱟᱢ ᱒᱐ ᱡᱟᱱᱩᱭᱟᱨᱤ ᱑᱙᱘᱕) ᱫᱚ ᱵᱟᱝᱜᱟᱞᱳᱨ ᱨᱤᱱᱤᱡ ᱢᱤᱫ ᱯᱟᱭᱨᱟᱜᱽ ᱪᱟᱢᱯᱤᱭᱟᱱ ᱠᱟᱱᱟᱭ ᱾ ᱴᱚᱱᱰᱚᱱ ᱫᱚ ᱡᱷᱚᱛᱚ ᱨᱮ ᱑᱔᱖ ᱜᱚᱴᱟᱝ ᱱᱮᱥᱱᱟᱞ ᱢᱮᱰᱟᱞ,᱓᱖ ᱜᱟᱴᱟᱝ ᱤᱱᱴᱚᱨᱱᱮᱥᱱᱟᱞ ᱢᱮᱰᱟᱞ ᱣᱟᱢ ᱟᱠᱟᱫᱟᱭ ᱾ ᱚᱱᱟ ᱨᱮ ᱢᱚᱬᱮ ᱜᱟᱴᱟᱝ ᱥᱚᱱᱟ ᱢᱮᱰᱟᱞ ᱦᱚᱸ ᱞᱮᱠᱷᱟ ᱠᱟᱱ ᱛᱟᱭᱟ ᱾ ᱱᱤᱛᱚᱜ ᱱᱩᱭ ᱫᱚ USADA ᱨᱮ ᱠᱟ.ᱢᱤ ᱠᱟᱱᱟᱭ ᱾
ᱠᱟᱢᱤ ᱡᱤᱭᱚᱱ
᱑᱒ ᱥᱟᱞ ᱨᱮ ᱥᱤᱠᱷᱟ ᱟᱠᱚᱣᱟᱜᱽ ᱯᱚᱱᱚᱛ ᱴᱤᱢ ᱨᱮ ᱠᱚ ᱵᱟᱪᱷᱟᱣ ᱦᱟᱞᱟᱝ ᱞᱮᱫᱮᱭᱟ ᱾ ᱛᱚᱵᱮ ᱱᱩᱭ ᱫᱚ ᱩᱱ ᱚᱠᱛᱚ ᱵᱟᱨᱭᱟ ᱱᱮᱥᱱᱟᱞ ᱤᱵᱷᱮᱸᱴ ᱨᱮ ᱠᱷᱮᱞ ᱟᱛᱮ ᱢᱤᱫ ᱠᱚᱸᱥᱟ ᱢᱮᱰᱟᱞ ᱫᱟᱲᱮ ᱞᱮᱱᱟᱭ ᱾ ᱥᱤᱠᱷᱟ ᱡᱚᱠᱷᱚᱱ ᱑᱓ ᱥᱟᱞ ᱛᱟᱦᱮᱸ ᱠᱟᱱᱟᱭ ᱩᱱ ᱨᱮᱜᱮ ᱯᱩᱭᱞᱩ ᱡᱮᱠᱷᱟ ᱮᱥᱤᱭᱟᱱ ᱜᱮᱢᱥ ᱨᱮ ᱵᱷᱟᱜ ᱦᱟᱛᱟᱣ ᱞᱮᱭᱟ ᱾ ᱟᱨ ᱑᱖ ᱥᱟᱞ ᱨᱮ ᱯᱩᱭᱞᱩ ᱡᱮᱠᱷᱟ ᱣᱟᱨᱞᱰ ᱪᱟᱢᱯᱤᱭᱟᱱᱥᱤᱯ ᱨᱮ ᱵᱷᱟᱜ ᱦᱟᱛᱟᱣ ᱞᱮᱭ-ᱟ ᱾
᱒᱐᱐᱑ ᱨᱮ ᱒᱘ ᱜᱚᱴᱟᱝ ᱡᱩᱱᱤᱭᱚᱨ ᱱᱮᱥᱱᱟᱞ ᱟᱠᱣᱟᱴᱤᱠ ᱪᱟᱢᱯᱤᱭᱟᱱᱥᱤᱯ ᱨᱮᱭᱟᱜᱽ ᱢᱮᱰᱞᱤ, 200 m ᱮᱠᱞᱟ ᱯᱟᱭᱨᱟ ᱟᱛᱮ ᱱᱟᱣᱟ ᱨᱮᱠᱚᱰ ᱵᱮᱱᱟᱣ ᱞᱮᱭᱟ ᱾
᱒᱐᱐᱒ ᱵᱩᱥᱟᱱ ᱨᱮᱭᱟᱜ ᱮᱥᱤᱭᱟᱱ ᱜᱮᱢᱥ ᱨᱮ ᱑᱐᱐ ᱢᱤᱴᱚᱨ ᱯᱟᱭᱨᱟᱜᱽ ᱨᱮ ᱘ ᱜᱚᱴᱟᱝ ᱴᱷᱟᱶ ᱮᱥᱮᱫ ᱞᱮᱭᱟ ᱾
᱒᱐᱐᱓ ᱨᱮᱭᱟᱜᱽ ᱕᱗ ᱜᱚᱴᱟᱝ ᱥᱤᱱᱤᱭᱚᱨ ᱱᱮᱥᱱᱟᱞ ᱟᱠᱣᱟᱴᱤᱞ ᱪᱟᱢᱯᱤᱭᱟᱱᱥᱤᱯ ᱨᱮ ᱥᱤᱠᱷᱟ,26.61 s ᱨᱮ 50 ‌‌ᱨᱮᱠᱚᱰ ᱞᱮᱭᱟ ᱾ ᱱᱩᱭ ᱫᱚ ᱮᱠᱞᱟ ᱜᱮ ᱢᱚᱬᱮ ᱜᱚᱴᱟᱝ ᱥᱚᱱᱟ ᱢᱮᱰᱟᱞ ᱫᱟᱲᱮ ᱠᱟᱱᱟᱭ ᱾
᱒᱐᱐᱔ ᱟᱛᱷᱮᱱᱥ ᱚᱞᱚᱢᱯᱤᱠ,ᱨᱮ ᱥᱤᱠᱷᱟ ᱫᱚ ᱵᱟᱱᱟᱨ 50 m ᱟᱨ 100 m ᱯᱷᱨᱤ ᱥᱴᱟᱭᱤᱞ ᱯᱟᱭᱨᱟᱜᱽ ᱨᱮ ᱠᱣᱟᱞᱤᱯᱷᱟᱭ ᱞᱮᱭᱟ ᱾ ᱛᱚᱵᱮ ᱩᱱᱠᱚᱛᱚ ᱥᱤᱠᱷᱟ ᱫᱚ ᱮᱠᱞᱟ ᱵᱷᱟᱨᱚᱛᱤᱭᱚ ᱛᱤᱨᱞᱟ. ᱞᱮᱠᱟᱛᱮ ᱯᱩᱭᱞᱩ ᱡᱮᱠᱷᱟ ᱜᱮ ᱚᱞᱚᱢᱯᱤᱠ ᱜᱮᱢᱥ ᱨᱮ ᱵᱟᱨᱭᱟ ᱤᱵᱷᱮᱸᱴ ᱨᱮ ᱵᱷᱟᱜ ᱦᱟᱛᱟᱣ ᱞᱮᱭᱟ ᱾
᱒᱐᱐᱕ ᱨᱮ ᱥᱤᱠᱷᱟ ᱗ ᱜᱟᱴᱟᱝ ᱱᱮᱥᱱᱟᱞ ᱨᱮᱠᱚᱰ ᱵᱮᱱᱟᱣ ᱥᱟ.ᱨᱤ ᱞᱮᱭ-ᱟ ᱾ ᱒᱐᱐᱕ ᱨᱮ ᱚᱨᱡᱩᱱ ᱟᱣᱟᱰ ᱠᱚ ᱪᱟᱞ‌ᱟᱫᱮ ᱛᱟᱦᱮᱸᱫ ᱾ ᱒᱐᱐᱖ ᱢᱮᱞᱵᱚᱨᱱ ᱠᱚᱢᱚᱱ ᱣᱮᱞᱛᱷ ᱜᱮᱢᱥ ᱨᱮ ᱥᱤᱠᱷᱟ ᱵᱟᱱᱟᱨ 50 m ᱟᱨ 50 m ᱯᱷᱨᱤ ᱥᱴᱟᱭᱤᱞ ᱨᱮ ᱥᱮᱢᱤ-ᱯᱷᱟᱭᱱᱟᱞ ᱥᱮᱴᱮᱨ ᱞᱮᱱᱟᱭ ᱾ ᱚᱱᱟ ᱥᱮᱨᱢᱟ ᱜᱮ ᱥᱤᱠᱷᱟ ᱵᱮᱝᱠᱚᱠ ᱨᱮᱭᱟᱜᱽ ᱮᱥᱤᱭᱟᱱ ᱩᱢᱮᱨ ᱜᱟᱫᱮᱞ ᱯᱟᱭᱨᱟᱜᱽ ᱪᱟᱢᱯᱤᱭᱟᱱᱥᱤᱯ ᱨᱮ ᱯᱩᱭᱞᱩ ᱵᱷᱟᱨᱚᱛᱤᱭᱚ ᱛᱤᱨᱞᱟ. ᱞᱮᱠᱟᱛᱮ ᱤᱱᱴᱚᱨᱱᱮᱥᱱᱟᱞ ᱢᱮᱰᱟᱞ(ᱠᱚᱸᱥᱟ) ᱦᱟᱛᱟᱣ ᱞᱮᱭᱟ ᱾ ᱒᱐᱐᱗ ᱨᱮ ᱥᱤᱠᱷᱟ-ᱟᱜᱽ ᱫᱟ.ᱵᱤ ᱠᱚ ᱥᱚᱨᱡᱚᱨᱤ(surgery) ᱞᱮᱭᱟ, ᱛᱚᱵᱮ ᱱᱩᱭ ᱫᱚ ᱟᱭᱢᱟ ᱞᱮᱠᱟᱱ ᱤᱵᱷᱮᱸᱴ ᱠᱚᱭ ᱯᱚᱪᱚᱡ ᱞᱮᱫᱟ ᱾
᱒᱐᱐᱙ ᱨᱮ ᱱᱩᱭ ᱫᱚ ᱵᱟᱭᱞᱩᱡᱤ(Biology) ᱟᱨ ᱵᱟᱭᱳ-ᱴᱮᱠᱱᱳᱞᱳᱡᱤ(Biotechnology) ᱨᱮ ᱣᱮᱥᱴᱚᱨᱱ ᱨᱤᱡᱚᱨᱵᱷ ᱭᱩᱱᱤᱵᱷᱚᱨᱥᱤᱴᱤ ᱠᱷᱚᱱ ᱵᱟᱱᱟᱨ ᱨᱮ ᱰᱤᱜᱽᱨᱮ ᱦᱟᱛᱟᱣ ᱥᱟ.ᱨᱤ ᱞᱮᱭᱟ ᱾ ᱚᱱᱟ ᱛᱟᱭᱚᱢ ᱱᱩᱭ ᱫᱚ USADA ᱨᱮ ᱠᱟ.ᱢᱤ‌ ᱞᱟᱜᱤᱱ ᱠᱩᱨᱩᱢᱩᱴᱩ ᱟᱛᱮ ᱯᱩᱭᱞᱩ ᱵᱷᱟᱨᱚᱛᱤᱭᱚ ᱞᱮᱠᱟᱛᱮ USADA ᱨᱮ ᱠᱟ.ᱢᱤ ᱮᱛᱚᱦᱚᱰᱽ ᱠᱟᱱᱟᱭ ᱾
ᱱᱤᱡᱮᱨ ᱡᱤᱭᱚᱱ
ᱥᱤᱠᱷᱟ ᱵᱚᱠᱚᱛ ᱠᱚᱲᱟ ᱫᱚ ᱥᱳᱵᱷᱤᱛ ᱠᱟᱱᱟᱭ ᱾ ᱛᱚᱵᱮ ᱱᱩᱭ ᱫᱚ ᱚᱥᱛᱷᱚᱢᱟ ᱵᱮᱢᱟᱨ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱟᱫᱚ ᱰᱟᱠᱛᱚᱨ ᱯᱟᱭᱨᱟᱜ ᱞᱟ.ᱜᱤᱱ ᱢᱮᱛᱟᱫᱮᱭᱟ,ᱮᱱᱠᱷᱟᱱ ᱟᱡᱟᱜ ᱞᱚᱸᱜ(lung) ᱠᱟᱯᱟᱥᱤᱴᱤ ᱨᱤᱠᱟ. ᱨᱩᱣᱟ.ᱲᱼᱚᱜ ᱛᱟᱭᱟ ᱾ ᱟᱫᱚ ᱟᱡ ᱟᱭᱳ ᱫᱚ ᱯᱟᱭᱨᱟᱜ ᱤᱫᱤᱭᱮ ᱛᱟᱦᱮᱸᱫ ᱾ ᱥᱤᱠᱷᱟ ᱦᱚᱸ ᱚᱱᱰᱮ ᱜᱮ ᱥᱮᱱ ᱜᱚᱲᱚ ᱟᱭᱟ ᱟᱨ ᱯᱟᱭᱨᱟᱜ ᱥᱮᱬᱟ ᱠᱮᱫᱟ ᱾
ᱥᱤᱠᱷᱟ ᱫᱚ, ᱡᱮᱱᱤ ᱛᱷᱚᱢᱯᱥᱚᱱ ᱟᱨ ᱤᱱᱜ ᱰᱮ ᱵᱨᱩᱡᱤᱱ ᱫᱚ ᱟ.ᱰᱤ ᱜᱮ ᱯᱟᱝᱡᱟ(follow) ᱞᱮᱫ ᱠᱤᱱᱟᱭ ᱾
ᱡᱚᱭᱱ ᱭᱩᱱᱤᱵᱷᱚᱨᱥᱤᱴᱤ ᱨᱮᱭᱟᱜ ᱥᱨᱤ ᱵᱷᱚᱜᱽᱣᱟᱱ ᱢᱚᱦᱟᱵᱤᱨ ᱡᱚᱭᱱ ᱠᱚᱞᱮᱡᱽ ᱨᱮ ᱥᱤᱠᱷᱟ ᱴᱚᱱᱰᱚᱱ ᱯᱟᱨᱦᱟᱲ ᱞᱮᱱᱟᱭ ᱾ and then studied biotechnology at Bangalore University.
ᱱᱩᱭ ᱫᱚ ᱵᱟᱭᱞᱳᱡᱤ ᱟᱨ ᱵᱟᱭᱳ-ᱴᱮᱠᱱᱳᱞᱳᱡᱤ ᱨᱮ ᱡᱚᱛ ᱛᱮ ᱵᱟ-ᱵᱟᱨᱮᱭᱟ ᱢᱟᱥᱴᱚᱨ ᱰᱤᱜᱽᱨᱤ ᱦᱟᱛᱟᱣ ᱞᱮᱭᱟ ᱾ ᱱᱩᱭ ᱫᱚ ᱱᱤᱛᱚᱜ ᱭ.ᱥ. ᱟᱱᱴᱤ-ᱰᱳᱯᱤᱝ ᱮᱡᱮᱱᱥᱤ,ᱠᱚᱞᱚᱨᱟᱰᱳ ᱥᱯᱨᱤᱝ,ᱭ.ᱥ.ᱟ.(US Antidoping Agency, Colorado Springs, USA) ᱨᱮ ᱥᱟᱭᱤᱱᱥ ᱯᱨᱳᱜᱽᱨᱟᱢ ᱦᱮᱯᱨᱟᱣ ᱟᱭ ᱾
ᱟᱞᱟᱠ ᱡᱟᱹᱲᱤ
ᱟᱞᱟᱠ ᱡᱟᱹᱰᱤ (ᱤᱝᱨᱟᱹᱡᱤᱺ Cuscuta, ᱵᱟᱝᱞᱟᱺ স্বর্ণলতা; ᱦᱤᱱᱫᱤᱺ अमरबेल) ᱱᱟᱹᱬᱤ ᱫᱚ ᱢᱤᱫ ᱮᱴᱟᱜ ᱨᱮ ᱴᱮᱸᱦᱟᱱᱫ ᱱᱟᱹᱬᱤ ᱠᱟᱱᱟ| ᱱᱚᱶᱟ ᱨᱮ ᱫᱚ ᱥᱟᱠᱟᱢ ᱦᱚᱸ ᱵᱟᱹᱱᱩᱜ-ᱟ, ᱱᱟᱹᱬᱤ ᱜᱮ ᱡᱚᱛᱚᱣᱟᱜ ᱠᱟᱱᱟ| ᱱᱚᱶᱟ ᱱᱟᱹᱬᱤ ᱨᱮᱭᱟᱜ ᱨᱚᱝ ᱫᱚ ᱟᱨᱟᱜ, ᱥᱟᱥᱟᱝ, ᱟᱨ ᱟᱫᱚᱢ ᱟᱫᱚᱢ ᱡᱟᱭᱜᱟ ᱨᱮ ᱟᱹᱰᱤ ᱦᱟᱹᱨᱭᱟᱹᱲ ᱨᱚᱝ ᱦᱚᱸ ᱛᱟᱦᱮᱱᱟ| ᱱᱚᱶᱟ ᱱᱟᱹᱬᱤ ᱨᱮᱭᱟᱜ ᱑᱐᱐-᱑᱗᱐ ᱜᱚᱴᱟᱝ ᱡᱩᱫᱟᱹ ᱡᱩᱫᱟᱹ ᱛᱷᱚᱠ ᱛᱟᱦᱮᱱ ᱠᱟᱱᱟ | ᱱᱚᱶᱟ ᱱᱟᱹᱬᱤ ᱫᱚ ᱫᱷᱟᱹᱨᱛᱤ ᱨᱮᱭᱟᱜ ᱡᱚᱛᱚ ᱡᱟᱭᱜᱟ ᱠᱚ ᱨᱮ ᱜᱮ ᱧᱟᱢᱚᱜ ᱜᱮᱭᱟ, ᱦᱚᱲ ᱦᱚᱯᱚᱱ ᱠᱚᱣᱟᱜ ᱟᱹᱛᱩ ᱴᱚᱞᱟ ᱵᱟᱲᱜᱮ ᱡᱷᱟᱺᱴᱤ ᱠᱚ ᱨᱮᱱᱟᱜ ᱜᱟᱡᱟᱲ ᱠᱚ ᱨᱮ ᱫᱚ ᱟᱨ ᱦᱚᱸ ᱟᱹᱰᱤ ᱡᱟᱹᱥᱛᱤ ᱜᱮ ᱧᱟᱢᱚᱜ-ᱟ |
ᱥᱟ.ᱠᱷᱭᱟ.ᱛ
ᱛᱷᱚᱠ:ᱫᱟᱨᱮ-ᱱᱟᱹᱬᱤ ᱛᱷᱚᱠ:ᱫᱟᱨᱮ ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ
ᱯᱤᱭᱚᱝᱤᱭᱟᱝ
ᱯᱤᱭᱚᱝᱤᱭᱟᱝ (ᱠᱳᱨᱤᱭᱟᱱᱺ 평양; P’yŏngyang) ᱮᱛᱚᱢᱼᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱮᱛᱚᱢ ᱠᱳᱨᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ᱾ ᱯᱤᱭᱚᱝᱤᱭᱟᱝ ᱮᱛᱚᱢ ᱠᱳᱨᱤᱭᱟ ᱨᱮᱱᱟᱜ ᱯᱟᱪᱮᱼᱛᱟᱞᱟ ᱥᱮᱫ ᱛᱟᱭᱮᱫᱳᱝ ᱜᱟᱰᱟ ᱟᱨᱮ ᱨᱮ ᱟᱨ ᱥᱟᱥᱟᱝ ᱫᱚᱨᱮᱭᱟ ᱠᱷᱚᱱ ᱑᱐᱙ ᱠᱤᱞᱳᱢᱤᱴᱟᱨ (᱖᱘ ᱢᱟᱭᱤᱞ) ᱥᱟᱹᱜᱤᱱ ᱨᱮ ᱢᱮᱱᱟᱜᱼᱟ᱾ ᱒᱐᱐᱘ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱣᱟ ᱱᱟᱜᱟᱨ ᱨᱮ ᱓,᱒᱕᱕,᱒᱘᱘ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱯᱤᱭᱚᱝᱤᱭᱟᱝ ᱮᱛᱚᱢ ᱠᱳᱨᱤᱭᱟ ᱨᱮᱱᱟᱜ ᱨᱟᱡᱽᱟᱹᱨᱤ, ᱥᱤᱞᱯᱚ ᱟᱨ ᱦᱮᱡᱽᱥᱮᱱ ᱨᱮᱱᱟᱜ ᱛᱟᱞᱢᱟ ᱠᱟᱱᱟ᱾ ᱚᱱᱟ ᱥᱟᱶ ᱱᱚᱣᱟ ᱱᱟᱜᱟᱨ ᱨᱮ ᱢᱩᱬᱩᱛ ᱥᱚᱨᱠᱟᱨᱤ ᱫᱚᱯᱷᱛᱚᱨ (ᱚᱲᱟᱜ) ᱠᱚ ᱢᱮᱱᱟᱜᱼᱟ᱾
ᱠᱩᱨᱱᱩᱞ
ᱠᱩᱨᱱᱩᱞ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱕ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱰᱮᱦᱮᱨ ᱛᱮᱫ ᱑᱙᱕᱓ᱼ᱑᱙᱕᱖ ᱠᱷᱚᱱ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱯᱩᱭᱞᱩ ᱨᱟᱡᱽᱜᱟᱲ (ᱢᱟᱨᱟᱝ ᱟᱱᱫᱷᱨᱚ ᱯᱨᱚᱫᱮᱥ ) ᱤᱫᱤ ᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱱᱚᱣᱟ ᱫᱚ ᱠᱩᱨᱱᱩᱞ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾ ᱵᱤᱠᱮᱱᱫᱽᱨᱤᱠᱚᱨᱚᱱ ᱵᱤᱠ ᱞᱟᱹᱜᱩ ᱠᱟᱛᱮ ᱛᱟᱭᱚᱢ ᱫᱚ ᱱᱚᱣᱟ ᱥᱚᱦᱚᱨ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱠᱳᱨᱴ ᱨᱟᱡᱽᱜᱟᱲ ᱵᱮᱱᱟᱣ ᱞᱟᱹᱜᱤᱫ ᱛᱮ ᱥᱟᱯᱲᱟᱣ ᱟᱠᱟᱱᱟ ᱪᱮᱫᱟᱜ ᱪᱮ ᱱᱚᱣᱟ ᱵᱤᱫᱷᱟᱱ ᱥᱚᱵᱷᱟ ᱤᱫᱤ ᱛᱮ ᱢᱚᱱᱮ ᱟᱠᱟᱱᱟ ᱾ ᱥᱚᱦᱚᱨ ᱫᱚ ᱥᱟᱨᱟ ᱞᱮᱛᱟᱨ ᱨᱟᱭᱚᱞᱥᱤᱢᱟ ᱨᱮᱱᱟᱜ ᱫᱩᱣᱟᱹᱨ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱩᱠᱩ ᱔᱘᱔,᱓᱒᱗ ᱦᱚᱲ ᱯᱚᱱᱚᱛ ᱨᱮᱱᱟᱜ ᱢᱚᱬᱮ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱛᱩᱝᱜᱽᱵᱷᱟᱫᱽᱨᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾
ᱯᱤᱭᱚᱝᱤᱭᱟᱝ
ᱯᱤᱭᱚᱝᱤᱭᱟᱝ ᱠᱳᱨᱤᱭᱟ ᱨᱮᱱᱟᱜ ᱢᱟᱱᱮ ᱱᱟᱜᱟᱨ ᱠᱚ ᱢᱩᱫ ᱨᱮ ᱥᱮᱞᱮᱫ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱵᱟᱨᱭᱟ ᱥᱮᱫᱟᱭ ᱠᱳᱨᱤᱭᱟᱱ ᱨᱟᱡᱽ (kingdom) ᱜᱳᱡᱳᱥᱮᱭᱳᱱ ᱟᱨ ᱜᱳᱜᱩᱨᱮᱭᱳ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮ ᱠᱟᱱᱟ᱾ ᱯᱩᱭᱞᱩ ᱪᱤᱱ-ᱡᱟᱯᱟᱱ ᱞᱟᱹᱰᱦᱟᱹᱭ ᱨᱮ ᱱᱚᱣᱟ ᱱᱟᱜᱟᱨ ᱟᱭᱢᱟ ᱜᱟᱱ ᱜᱮ ᱫᱷᱚᱝᱥᱚ ᱞᱮᱱᱟ ᱢᱮᱱᱠᱷᱟᱱ ᱡᱟᱯᱟᱱ ᱨᱟᱡᱽ ᱚᱠᱛᱚ ᱨᱮ ᱱᱚᱣᱟ ᱱᱟᱜᱟᱨ ᱟᱨᱦᱚ ᱵᱮᱱᱟᱣ ᱨᱩᱣᱟᱹᱨ ᱦᱩᱭ ᱞᱮᱱᱟ ᱟᱨ ᱚᱱᱟ ᱥᱟᱶ ᱱᱚᱣᱟ ᱫᱚ ᱥᱤᱞᱯᱚ (industrial) ᱱᱟᱜᱟᱨ ᱞᱮᱠᱟᱛᱮ ᱨᱟᱠᱟᱯ ᱦᱮᱡᱽ ᱮᱱᱟ᱾ ᱑᱙᱔᱘ ᱥᱮᱨᱢᱟ ᱨᱮ ᱮᱛᱚᱢ ᱠᱳᱨᱤᱭᱟ ᱵᱮᱱᱟᱣ ᱛᱟᱭᱚᱢ ᱯᱤᱭᱚᱝᱤᱭᱟᱝ ᱱᱚᱸᱰᱮᱱᱟᱜ ᱠᱟᱹᱢᱤᱭᱟᱹ ᱨᱟᱡᱽᱜᱟᱲ ᱞᱮᱠᱟᱛᱮ ᱫᱚᱦᱚ ᱦᱩᱭ ᱞᱮᱱᱟ᱾ ᱱᱚᱣᱟ ᱱᱟᱜᱟᱨ ᱟᱨᱦᱚ ᱠᱳᱨᱤᱭᱟᱱ ᱞᱟᱹᱰᱷᱟᱹᱭ ᱚᱠᱛᱚ ᱨᱮ ᱞᱟᱹᱱᱫᱩᱯ ᱞᱚᱴᱚᱢ ᱞᱮᱱ ᱛᱟᱭᱚᱢ ᱩᱥᱟᱹᱨᱟ ᱜᱮ ᱥᱚᱵᱷᱤᱭᱮᱴ ᱥᱟᱶᱛᱟ ᱜᱚᱨᱚ ᱛᱮ ᱵᱮᱱᱟᱣ ᱨᱩᱣᱟᱹᱨ ᱦᱩᱭᱞᱮᱱᱟ᱾
ᱠᱩᱨᱱᱩᱞ
ᱱᱚᱣᱟ ᱴᱚᱴᱷᱟ ᱫᱚ ᱦᱟᱡᱟᱨ ᱥᱮᱨᱢᱟ ᱠᱷᱚᱱ ᱵᱟᱥᱟ ᱟᱠᱟᱱᱟ, ᱱᱟᱶᱟ ᱠᱩᱨᱱᱩᱞ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱖ ᱟᱱᱟᱜ ᱥᱟᱭ ᱥᱮᱨᱢᱟ AD ᱨᱮ ᱠᱚᱱᱰᱟ ᱨᱮᱰᱰᱤ ᱠᱤᱞᱟ ᱛᱮᱭᱟᱨ ᱥᱟᱶ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱑ ᱚᱠᱴᱳᱵᱚᱨ ᱑᱙᱕᱓ ᱥᱟᱞ ᱠᱷᱚᱱ ᱓᱑ ᱚᱠᱴᱳᱵᱚᱨ ᱑᱙᱕᱖ ᱫᱷᱟᱹᱵᱤᱡ ᱟᱱᱫᱷᱨᱚ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾
ᱯᱤᱭᱚᱝᱤᱭᱟᱝ
ᱧᱩᱛᱩᱢ
ᱱᱚᱣᱟ ᱱᱟᱜᱟᱨ ᱨᱮᱱᱟᱜ ᱮᱴᱟᱜ ᱱᱟᱜᱟᱢᱤᱭᱟᱹ ᱧᱩᱛᱩᱢ ᱠᱚ ᱦᱩᱭᱩᱜ ᱠᱟᱱᱟ ᱠᱤᱥᱚᱝ, ᱦᱟᱣᱟᱝᱥᱳᱝ, ᱨᱟᱠᱨᱟᱝ, ᱥᱳᱜᱭᱚᱝ, ᱥᱳᱫᱳ, ᱦᱳᱜᱭᱟᱝ, ᱪᱟᱝᱜᱟᱱ ᱟᱨ ᱦᱮᱭᱡᱳ (ᱡᱟᱯᱟᱱ ᱨᱟᱡᱽ ᱚᱠᱛᱚ ᱨᱮ) ᱱᱚᱱᱠᱟ ᱜᱮ ᱟᱨᱦᱚ ᱟᱭᱢᱟ᱾ ᱒᱐ ᱥᱟᱭ ᱥᱮᱨᱢᱟ ᱨᱮ ᱠᱷᱨᱤᱥᱴᱟᱱᱤᱴᱤ ᱨᱮᱱᱟᱜ ᱠᱮᱴᱮᱡᱽ ᱡᱚᱯᱨᱟᱣ ᱠᱷᱟᱹᱛᱤᱨ ᱯᱤᱭᱚᱝᱤᱭᱟᱝ ᱢᱤᱥᱚᱱᱟᱨᱤ ᱠᱚ ᱢᱩᱫ ᱨᱮ "ᱥᱟᱢᱟᱝ ᱥᱮᱱᱟᱜ ᱡᱮᱨᱩᱡᱟᱞᱮᱢ" ᱢᱮᱱ ᱛᱮ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟ᱾